text:
今日外甥仔滿月, 大家屋企人係酒樓擺佐兩圍食飯. BB幾乖, 成餐飯都無咩點喊, 我地有同BB影相, 不過唔係我部機度, 所以無得post上黎住.
席中當然有人明示暗示問幾時到我, 說實在我真係無諗過生喎, 生黎唔知為咩, 我唔要過果種咁既生活呀, 我情願自由自在, 何況我又唔鍾意細路.
結婚前我已經同流沙包先旨聲明我係唔會生既, 如果你真係想要小朋友你諗清楚唔好娶我. 到而家結佐婚, 我都同流沙包講, 到你有一日真係好想要小朋友而我又唔肯生, 我會同你離婚, 等你可以搵過第二個人同你生. 因為我有我唔想生既選擇, 你亦可以有你選擇搵其他人生既選擇, 好公平. 我係認真的, 唔係講霉氣或者恐嚇說話.
為佐生唔生小朋友既問題而離婚係咪誇張佐D? 咁我又唔想咁自私, 如果流沙包佢將來真係想生, 我唔會阻止佢, 只不過同佢生既人唔會係我, 我亦唔可以咁自私阻止佢想要小朋友既心情, 所以我願意離婚去成全佢. (或者你會反問我情願離婚去成全佢都唔肯改變主意同佢生番個黎成全佢? 係呀, 我係自私, 我唔要生件出黎舵手ling腳) 至於我, 我咪回復番單身囉, 反正婚姻生活我已經感受過, 恢復單身也有單身的樂趣吧? 總言之我就是不會生!!


c: text/html

text:
忟憎
好恨自己咁容易忟憎
小小事都發一餐
真係忟薑嚟嫁...啍!
因為新居的裝修問題
有時同少爺商量
大家各自有各自的諗法
有時小不勉就會有‘咬’叫
講唔夠兩句,就會...各自發忟憎,哈!
我發覺原來裝修比籌備婚禮煩數十萬倍呀
淨係諗個款式都諗咗幾個星期
改完又改, 諗完又諗,
睇書睇到都煩, 上網查資料又係查到傻,
朋友以為: 你間屋咁細, 都無咩攪啦?
其實我蕭C奶一聽到呢句,就火都嚟呀!
講真大屋有大屋的諗法,
細屋都有細屋的諗法嫁.
大屋都仲好諗啲,因為老實講, 地方大,
現有的傢俱隨處都可以買到,搵到
但係就係因為屋細先難攪呀
好多嘢,都未必有啱的尺寸買到
全部都要訂做, 咁訂做, 係咪要諗吓點做呀,
幾多個櫃桶, 幾多隔數, 咩色, 咩款, 度清楚尺寸等等
係咪要諗呀!
有時我都唔想答你哋咁多, 因為我一答,
大家都會有好多意見, 你一句, 佢一句!
我同少爺都想唔駛煩, 唔駛諗,
但係現實無辦法呢!
咁當然, 我哋倆個一齊努力裝修新居
的而且確係好開心的, 不過就真係好辛苦
自從攞咗鎖匙之後, 未煮過飯, 因為好多時出咗街
個個星期都去睇/搵裝修的事
又要約師父打價, 係勁勁勁多嘢攪呀...
呢一刻, 我淨係想如果少爺可以好似我咁有咁多假期
咁就太好了, 因為平日可以一齊放假去睇
咁夜晚就可以休息及一齊傾吓裝修的事
唔駛GROUP埋星期五, 六, 日做,
日日都無得休息
尤其係少爺囉...唉...辛苦你了, 少爺.

robotstxt: allowed

filter: keep


text:
咁我唔食乳鴿嘛 最細表妹食食下好驚咁問我係咪想食 d 皮呀 ?! 我話係咪玩嘢呀 咪講咗乳豬皮同燒肉皮囉 哈哈
壽包當然唔小得啦 其實佢地叫咗個餐 再加多 8 隻乳鴿同干燒伊麵 不過乳豬全體 大蝦伊麵 干燒伊麵同楊洲炒飯都無影 已經遲開飯 唔好阻住啦 之後佢地後勁不繼 開始慢食 我先影咋 呵
( 16-DEC-2015 WED )
今朝里奧大人上大陸 佢起身之後 我都醒醒地咁 再望下鐘都只係 6 點 50 分 但點都要瞓下囉 但其實我都係郁黎郁去 終於 7 點半鬧鐘響先起身 咁搞法早攰 嘩哈哈哈哈 ~
早餐食熱狗 食到無嘢想食 同埋呢幾日朝早好似無咩胃口 唔係咁想食嘢 但唔食又唔得 又無理由就咁飲杯奶茶家嘛 勁壞胃囉 ~
食食下見到 8 卦黎咗 之後我收到 whatsapp 話幫佢叫早餐 仲以為佢玩嘢 因為都黎咗啦 仲要我幫佢叫咩 但其實個訊息時間喺 5 分鐘之前 但係真係收唔到喎 奇怪 ~
咁傾下計啦 咁又玩緊 line 所以講嘢講到亂哂 明明想講用叉食通粉 點知講咗用通粉食叉 笑到佢痴呀 哈哈 我都覺好搞笑 但講嘅時候好順口架噃 ~~~~
菇場忙呀 d 嘢終於清咗 9 成 勁開心 唔駛成日心掛掛 ~
Lunch 出去一田買石斛 再買埋蜜棗同杞子 之後就買酸辣米線番菇場食喇 ~
$580/兩 買二送一
蜜棗 $25 / 杞子 $32 做埋 member 好似正價有 9 折
忙下又停一陣 之後又忙到放工 lu ~
今晚去紅磡呀 同埋阿姨舅父老表佢地慶祝婆婆生日 去到巴士站即有 5C 所有 6 點唔夠已經到紅磡 但我約咗剪髮表妹 6 點半喺紅磡等 咁自己周圍行下囉 ~
之後見到營多 Market 又走入去睇下嘢 又買下 d 醬料咁囉 話咁快又過咗半個鐘 呵 ~
NANG FAH 香酥紅蔥片 ( $18 )
ABC 甜醬油 ( $9/2支 ) 送支比家姐工人同媽咪工人
山竹牌肯德基香脆炸粉 ( $5 )
山竹牌 Redang 巴東醬料 ( $9/2包 )
田師傅馬來道地咖哩雞料 ( $29.9/2包 )
剪髮表妹 6 點 40 分都未到 原來佢喺銅鑼灣塞車 不過佢過多 10 分鐘都到 lu ~
仲以為得佢一個 點知見到姨丈舅父同大食表妹一齊黎 唔通黎接我地 ?!?!?! 驚 唔駛咁多人呀嘛 @@
我完全唔熟紅磡漁人碼頭果邊架 剪髮表妹又係唔識 仲話 whatsapp 個地圖比我睇 我話客氣喇 我唔識睇呢 哈哈 ~
去到酒樓 個個問家姐 喺邊喺邊 全程只聽到有人問家姐喺邊喺邊 喺邊喺邊 喺邊喺邊 丫 人都顛 食餐飯 唔駛咁囉 @@
我同佢地講話家姐叫佢地食先 估唔到細舅母真係想起菜 真係咁心急 ?!?!
不過原來最細表妹又未到 所以話等埋先喎 ~
咁家姐一出隧道就打比我 我同剪髮表妹一齊出去接去 過馬路嘅時候見到最細表妹 捉埋佢一齊去接家姐 咁樣就唔覺家姐一個遲到 嘩哈哈哈哈 ~
最細表妹都話婆婆好心急 約佢朝早 8 點飲茶 佢 7 點 15 分已經打比佢 問佢起身未 最細表妹又係好錫婆婆 話本來想約 8 點半飲茶 但驚婆婆肚餓 所以寧願早 d 起身 約佢 8 點飲茶囉 ~
食到 9 點左右就走喇 剪髮表妹問我去唔去飲唔飲嘢 我話唔啦 好攰 想番屋企呀 之後我同家姐同埋最細表妹一齊行出去搭車 ~
頭先舅母媽咪話佢朝朝沖凍水涼 就算好凍天氣 沖完熱水都會沖番個凍水 我聽見都凍 我怕熱 但就算天氣點熱 朝早最多都係沖暖水 凍水一定唔會 ~
我細細過都知舅母媽咪食好多騎呢怪嘢 媽咪見過佢捉一隻四腳蛇定"嚴"蛇 就咁生吞落肚 同埋舅父話佢煲香腸湯 又會執街邊嘅蝸牛黎煲湯 所以我舅父勁驚飲佢 d 湯呢 ~
最搞笑係最細表妹都記得佢食 d 怪嘢 之後佢問做咩無黎 ?!?! 嚇啦 明明坐喺家姐隔離家嘛 不過可能家姐成日同剪髮表妹傾計 阻住咗佢方向 望唔到舅母媽咪呢 真係笑到我地死死下 好似講到我同家姐見到果 d 嘢咁 嘩哈哈哈哈 ~
一番到屋企就見到里奧大人食木瓜 又問我食唔食 但今晚我食喇 因為無咩食菜 食完就即沖涼 好鬼攰呀 ~
個里奧大人依家淘寶淘上癮 咁又係嘅 用我張八達通比錢 仲唔有仇報仇咩 無啦啦淘過卡片套 見佢今晚好細心咁分類 d 卡 我話你成本嘢都用唔哂架啦 你用前面 我用後面 唔好嘥咗 嘩哈哈哈哈 咩都要霸埋一份 呵 ~~~~~~~~~~
之後淘寶買架 好似 RMB17/個 勁抵呀 所以買個莎莉比家姐 今日晏晝再去番一田買石斛 個 sales 問我尋日係咪黎過 我話係 之後佢話再見我拎個電話 就肯定記得我尋日黎過呀 搞笑
11 點半即瞓 好鬼凍呀 但唔想拎羽絨被 所以就舖張珊瑚絨毯喺床上面 當堂暖笠笠呢 ~~


text:
今日我上完堂之後
有好深o既感受, 就係...
小朋友一定要教好, 唔可以寵壞
上堂時
我好喜歡送貼紙或者吸印仔俾小朋友
當係鼓勵又好, 獎勵又好
十個小朋友收到貼紙/印仔, 都會好開心
好多時, 佢地都會笑笑口
我覺得, 用這種小小小小禮物
可以令小朋友更加有動力將歌仔彈好
我對學生從來都係笑笑口, 唔會鬧
明知學生仔冇唎練琴, 我都唔會話
只會鼓勵佢彈多d, 練多d
我希望用開心o既方式教學
我覺得鬧, 惡, 太嚴, 對而家d小朋友係唔work
今日發生左一件事
幾歲小朋友唔肯彈琴, 只想做功課
多多要求
又要貼紙, 又要顏色筆
仲要揀貼紙款
又要求我支筆放佢指定位置
我只係代課老師
佢原本個老師已經話左佢淨係鍾意功課
教佢做音樂功課唔係問題
但小朋友拎住支筆亂寫亂畫
之後, 又要求拎擦膠
我見佢擦唔乾淨, 我幫佢擦
佢fing開我
如是者幾次, 擦完又畫, 畫完又擦
當琴書係畫簿
好, 我忍, 反正我只係代課
我陰聲細氣叫佢唔好亂畫
佢居然講「我鍾意」
好啦, 到小朋友肯認真做功課
佢竟然要求我講答案, 佢負責寫
OMG
唔係呀麻, 搞咩呀?
我叫佢自己諗一諗
我已經俾晒提示
「同之前個音一樣ga wor」
「A, B, C 跟住到咩呀?」
小朋友依然唔理我
要求「你講, 我寫 !」
諗都唔諗, 又或者唔想諗
小朋友雖然唔肯彈琴
但亦唔肯落堂
我話「好啦, 夠鐘啦, 到下個小朋友啦」
佢居然同我講「唔得, 唔准上下一個小朋友!」
小朋友只係第三次見我
就已經咁「唔聽話」
我有理由相信小朋友係屋企o既大小姐
屋企人對佢係有求必應
俾人讚壞晒 (小朋友確係有少少可愛, 少少靚女)
對住我這只係第三次見面o既陌生人
竟然琴又唔肯彈, 但要求多多
我諗佢屋企人個個都俾佢老點
而個個都受佢點, 冇人同佢say no
如果唔係, 佢唔敢對我有咁多要求
人仔細細, 夠膽命令我講答案俾佢聽
平時學校d功課點搞
我唔信佢讀o個間幼稚園冇功課
好聽d, 人地咪話小朋友活潑lor
講真o個句人地會話冇家教, 父母唔識教
係咪?
我覺得小朋友媽媽冇可能唔知自己小朋友係咁
可能只係平時返工, 日頭交俾老人家湊
同小朋友只係夜晚先見, 唔捨得鬧
但, 佢想幾時教呢?
幾歲唔教, 等幾時教?
我唔想Jayden成為一個冇禮貌, 冇家教o既小朋友
我一定要對佢嚴厲d先得
Jayden做得唔
而家我同K baba都會鬧Jayden
只有Jayden公公唔捨得鬧
而家唔教, 幾時教?


text:
又過咗好嘔血嘅一星期,忙應付燒腩仔D壞情緒,準備K1 interview大戰,同米高慶祝生日,再一家三口互傳感冒,終於今日有D精神可以寫blog,快手繼續回顧先﹗
Day 6 15/10/2014
同之前一日一樣,去到學校門口就變臉爆喊攬實艾菲唔肯入學校,但艾菲都係好狠咁講低句我會準時來接放學就將佢交畀老師,然後老師放學時話佢入咗課室無耐已經收聲無事,咁見到自己個仔喊成咁又點會唔心酸吖,於是放學時就專登帶咗盒維他奶仔去打吓氣,點知...燒腩仔一見到就堅持要艾菲即刻開畀佢飲,仲要飲完之後話畀艾菲知佢唔返屋企,同佢去圖書閣借埋書都唔肯換鞋離開學校,要學校D嬸嬸埋來幫手氹佢先肯換鞋走,沿路行返屋企都行到有氣無力咁,唉...麻煩友現形啦﹗
不過呢日都有樣嘢開心嘅,就係嬸嬸埋來氹佢換鞋時,都不忙話畀艾菲知燒腩仔好醒目,每日食茶點時都有主動舉手要求添食,仲話佢係全班唯一一個會要求添食嘅學生,艾菲聽到呢番說話真係忍唔住笑出來,然後解釋畀嬸嬸知佢之前返playgroup慣咗食完茶點可以舉手添食,所以佢呢個為食貓有得食實無執輸.
Day 7 16/10/2014
呢日米高請咗假,前一日燒腩仔已經話想爸爸陪佢返學,點知米高病咗要休息,唯有艾菲自己湊返學,而佢去到學校前半條街已經開始喊定先,意圖及企圖唔肯行,不過艾菲唔理堅持要佢繼續向前行,再將佢交畀老師就走.
放學時因為艾菲有事要做,接完燒腩仔就要即刻出去處理,咁米高就同艾菲一齊接放學,以為燒腩仔見到爸爸會好開心,點知佢勁心急老師未叫就想自己衝出課室,畀老師叫停就即喊,老師話佢返學時入課室無耐已經收聲,但到放學時間就又有D情緒,艾菲唯有解釋燒腩仔知放學嘅流程,等佢明白要等老師叫先可以走.
之後換鞋離開學校尚算順利,不過行咗陣燒腩仔已經扭米高抱,無論艾菲點氹佢都唔肯妥協,最終米高敵唔過燒腩仔抱咗,但當佢知道艾菲準備走時,就即刻撲過來要攬實艾菲,可惜講極佢都唔肯畀艾菲走,最後畀佢送到地鐵站,然後米高就話自己好似拐子佬捉咗人哋個仔咁,抱住個爆喊勁掙扎嘅燒腩仔返屋企囉﹗kakaka...
Day 8 17/10/2014
為咗有多D時間安撫佢情緒先入學校,艾菲決定早十分鐘同佢出門口返學等佢輕鬆D,由著校服到出門口佢D情緒都OK,沿路仲同艾菲有講有笑添,但開始到學校附近佢就變咗靜音mode,十問九唔應仲越行越慢,去到學校前半條街就唔肯行,本來想行埋一邊join其他早到而未入得學校嘅同學仔,不過燒腩仔死都唔畀艾菲過去,甚至同學仔主動埋來想拖佢都唔得,艾菲唯有指住學校門口嘅相,逐張睇逐張講咁呃佢向前行,但去到學校門口都係爆喊收場.
到放學接佢,佢終於肯坐定定玩住玩具等艾菲,老師話佢入學校門口無耐已經收聲,見燒腩仔換咗後備衫就順口問吓咩事,以為係爆片搞到校服污糟咗,點知老師話佢係vee vee時唔記得拎起件衫,聽到呢句艾菲真係十萬個問號,乜燒腩仔識自己vee vee咩?艾菲同佢喺屋企試咗成個夏天,都從來無成功vee過一次喎﹗艾菲追問落去老師先話喺佢堅持要燒腩仔試vee嘅情況下,原來燒腩仔第一日返學已經成功vee到,學校每日三次排洗時間,都總有一次係成功﹗wow...聽到呢個消息,艾菲真係勁興奮呀﹗果然返N班對小朋友戒片係有幫助㗎﹗
正當艾菲懷著滿心歡喜,邊行邊讚燒腩仔自己vee vee好叻仔之際,燒腩仔就忽然喺上返放學必經嘅天橋前放軟手腳唔肯行,之前已經同佢講過好多次著咗校服唔會抱嘅艾菲當然堅持唔抱,亦喺心入面怨緊米高之前一日抱佢做壞規矩,結果兩母子拖拖拉拉上到天橋,燒腩仔繼續堅持唔肯上樓梯,艾菲都堅持唔肯抱佢, 好彩喺艾菲都唔知點算嘅時候,返學時想拖燒腩仔嘅同學仔同媽咪就路過,同學仔主動埋來拖燒腩仔上樓梯,燒腩仔起初有D唔願意但都肯畀人拖,然後兩個好開心咁拖住上樓梯再追追逐逐咁,燒腩仔嘅情緒先終於回復正常肯自己行.
Day 9 20/10/2014
又一個要返學嘅星期一,觀乎佢上星期嘅情緒,艾菲都估佢無咁快OK,果然畀Ice媽媽講中,終於輪到唔肯換學習褲同著校服﹗
根據之前一星期嘅觀察,返學之後嘅燒腩仔成日叫住唔換片,仲會好激動咁拉住條褲唔畀我哋除,就算老師話佢喺學校三次有一次vee到,我哋喺屋企叫佢去vee依然係零收獲,艾菲直覺覺得佢係因為vee vee呢件事覺得有壓力,即佢個心其實唔想vee,但返到學校老師叫又唔敢唔vee,所以個人有D不安咁啦,不過佢既然喺老師嘅管教下vee到,艾菲又無理由叫老師唔好同佢train㗎嘛,唯有喺佢拒絕換校服時嘗試輔導吓佢,終於講咗一輪道理都叫做好D,肯乖乖著校服出門口返學,但去到學校門口當然又係爆喊啦﹗
送咗燒腩仔返學之後打畀燒腩仔婆婆傾,佢第一句就同艾菲講好心痛,話從來未見過燒腩仔咁心神恍忽同失魂落魄嘅樣(燒腩仔上星期五放學返婆婆到係扭到癲咗,同佢沖涼係勁掙扎唔肯畀我哋同佢除衫除褲,又唔畀艾菲抱表妹),估佢係壓力大夜晚瞓唔好(自從返學之後又再成日半夜喊醒),所以日頭D脾氣特別煩燥失控,建議我哋同佢睇中醫調理,但艾菲深知米高唔會支持,亦怕燒腩仔好似睇西醫咁扭兼未必肯食中藥,所以未去到最後都唔想出呢招住.
之後趕頭趕命買餸返屋企煲湯,諗住等燒腩仔飲多D湯水潤吓個人無咁燥,然後夠鐘就去接佢放學,呢日艾菲決定試吓行第二條路上天橋(其實仲多樓梯),燒腩仔又好似好受落咁喎,總算順利返到屋企(不過實情係佢返到屋企又發作,為咗D小事喊咗成粒幾鐘都唔收聲,疲勞轟炸到艾菲勁想扑暈佢囉﹗).
Day 10 21/10/2014
呢日係燒腩仔返學咁多日以來艾菲最痛苦嘅一日,夜晚瞓得唔好又晨早就醒咗,要艾菲逼先肯瞓多陣,然後瞓醒又送一條屎底褲畀艾菲歎(明明識話去廁所poo好耐,出意外率向來都唔高,完全無諗過呢朝試著戒片褲佢就咁益我),再食飯食到家嘈屋閉,到換校服時終於大爆發,好似上身咁喺playmat到狂典,無論艾菲點氹都唔肯就範,眼見時間無多唯有打畀米高商量,喺佢同意下決定武力對待,點都要捉佢返學唔可以畀佢奸計得呈﹗
艾菲夾硬同佢換片換衫,但佢雖然人仔細細,D蠻力一D都唔弱,用盡全力拉實D衫褲唔畀艾菲除,到成功剝咗佢光豬要著返套校服,又出盡力咁踢同扯走D衫褲,真係千辛萬苦先成功著晒成套校服連鞋襪上身,之後仲要好似拖屍咁拖佢出platmay再抱上身,全程抱實佢跑返學校,好彩佢出咗屋企門口都終於肯收聲,期間艾菲只係好堅定咁同佢講咗句「無論發生乜事你都一定要返學」,直至返到學校門口就話畀老師知佢發緊脾氣,老師都好理解即時過來接手抱佢入學校.
送咗燒腩仔入學校之後艾菲即時打畀燒腩仔婆婆呻,婆婆當然重提睇中醫調理呢個建議,勸艾菲就算唔睇中醫,至少都要畀D涼茶之類嘅嘢佢飲幫佢清吓熱毒,於是艾菲決定唔理米高反對(我明米高唔想個仔亂食中藥,但燒腩仔煩燥不安極不合作,最受罪個係艾菲唔係佢呀﹗),衝咗入萬寧買咗盒余仁生七星茶鎮宅﹗
因為返學前上身唔著校服呢件事,同埋之前無數次無厘頭亂發脾氣喪喊唔收聲,真係搞到艾菲勁唔想去接放學,但無辦法之下都係要硬住頭皮去學校,去到仲要若無其事扮失憶唔再喺燒腩仔面前提起,好彩老師話佢入課室無耐已經無事,同佢去借書時仲識主動叫校長同校長傾偈,真係人前人後兩個樣到呢...
之後同佢行返尋日條路返屋企,佢上到天橋又喺到扭抱唔上第二條樓梯,艾菲同佢彊持咗一段時間之後,諗住打畀米高以第三者身份勸吓佢,點知佢一句「唔要爸爸講」就推開個電話,但最神奇係收線之後無耐又忽然肯行喎﹗
N班開學回顧:
Week 1


text:
"1. Johnson baby oil
係尖沙咀bonxxx買的
係意大利做的 平到不得了 只係36蚊
平時manning watson 一半份量都係同一個價錢 唔洗諗就買了
點好用呢 相信個個女仔都想skin好滑
而我ge滑秘訣就係bb oil cream
係好work 我由細到大到'high sharp sharp'的
但依家係好滑好滑 都唔洗擔心唔吸引好油
冇呢個問題;))
2. GHASSOUL CLAY MASK
買佢完全係誤打誤撞 其實冇聽過呢個brand
但其實係出日本好出名的 本身係買apivita的 CLAY MASK 但無奈真係太貴 結果就買左呢個 其實歌下有d regret 因為始終唔知咩brand.但用左一兩次之後真係覺得好店!! 用完塊面勁smooth勁光!! 一定會回購!
3. kiehl panthenol protein moisturizing face cream
呢個係ultra facial cream ge 加強板 係for極dry的skin 我兩隻都用過 兩隻都好用 但呢隻lup d 但唔係唔好 係好岩dry skin的人 搽完上去推唔開係正常的 佢自己會吸收 我會當佢sleeping mask gum 用 好好
希望對大家有用"


text:
原來想同Ambrose報爬行比賽都好難!之前有好幾個爬行比賽舉行,不過Ambrose又未識爬,到佢識爬嘅時候,又無爬行比賽.Ambrose已經十一個半月,先黎有一個爬行比賽,好彩佢重未識行,唔係真係爬爬吓企左起身都唔知點算!因為要就番同月份bb一齊爬,雖然我要求 八月一日 爬,但大會都派左 七月三十一日 俾我,我見呢個可能係Ambrose人生嘅唯一一次嘅爬行比賽,就算果日上完playgroup要趕過去都在所不計.
爬行比賽之前Ambrose要上playgroup,佢果朝九點起左身,之後搭車佢都無瞓過,上到playgroup其實佢隻眼都細哂,表現不在狀態.平時上playgroup Ambrose都好少喊,係有一次佢眼瞓豬重俾人抆頭髮喊左幾聲就停左,佢其實都幾enjoy上playgroup,我估!今堂playgroup佢又係眼瞓,加上玩彩虹布,我地唔俾佢爬開一定要佢玩,佢又喊幾聲,真係可想而知佢有幾累!我都好擔心佢上完堂趕過去愉景新城未必會瞓,因為表姐都响車度,佢一定唔願瞓!
好好彩,佢上車同表姐玩左一陣,佢就開始瞓著左,表姐都係,真係超級好彩!因為車程唔耐,兩個小朋友响中途先開始瞓,去到泊車嘅時候都係瞓左一陣.見未夠鐘報到,我地停左車之後由佢地瞓多一陣先,老公落車出去行吓,表姐幾乎係同一時間就醒左,只係等Ambrose而已.到差唔多夠鐘去報到嘅時候,只聽見Ambrose發開口夢,講左一句外星話,之後再半句,咁就醒左,笑死我!
一行人去報到.好快已經夠鐘入去standby熱身.因為只可用一樣野黎引bb,我攞左個殺手間,就係上鏈蟲蟲.呢條蟲一出,Ambrose一定會起動去追,係百發百中咁濟,只係亦有機會佢唔係追住條蟲,佢係會同條蟲相反方向速逃,咁就弊傢伙喇!不過因為我日日返去都會同佢一齊周屋爬,所以第二殺手間就係我自己喇,我一爬,佢一定會跟住追我,哈哈!熱身時間我攞左條蟲出黎,果然,Ambrose一見條蟲行,佢就起勢去追,真係超快,唔係講笑,連計分員都忍唔住話佢好快,我見佢無因為瞓得少而唔願郁,真係放心哂!不過為免佢爬得太攰到比賽會失準,我收左條蟲,然後俾佢自由發揮一下.
熱身一排司儀終於行出黎叫我地standby响指定地方,我抱起Ambrose去到起點,佢不斷掙扎要落地爬,我就不斷拑實佢唔俾佢落,果兩個司儀,唉,真係俾佢地激死,我好辛苦咁拑實Ambrose,佢地原來有成抽野要講,講極都唔完,我又要一手拑住Ambrose,一手又要準備同條蟲上鏈,上左鏈嘅蟲又要定住佢唔好郁,真係好難攪,我就不斷大叫講完未呀,雖然好無禮貌,唔知佢地聽唔聽到,不過我真係投降啦,再唔開始Ambrose可能扭落地落唔到發脾氣喊,到時一開始就坐左响度唔肯郁係咁喊真係好掃興架麻!
終於司儀話開始,我即掉條蟲落地.可能條蟲上左鏈定住左好耐都無放度,一放落地都唔多郁,Ambrose啱啱扭完一放佢响地條蟲又唔多郁佢又唔大反應.不過我係咁拍張地墊同震吓條蟲,唔使幾秒佢郁番,Ambrose都一如平時咁起動追,真係好快,簡直係一枝箭咁衝左出去.我自己無周圍望,不過都見到係Ambrose一馬當先去終點,而司儀都講緊七號仔(我地條賽道係七線)一馬當先差唔多到終點喇!點知Ambrose就响離終點差一步嘅地方停左落黎,望實响終點坐左响度嘅計分姐姐唔郁,真係俾佢笑死!因為前面已經有個計分姐姐坐响度,老公又响果度錄影緊,我唔可以帶頭爬住引Ambrose行埋果步,唯有掉左我部Iphone出黎引佢,不過佢都係無動於衷,只係自己望夠喇就爬多兩步過埋終點,時間係十七秒,不過已經 三甲 不入,只係排第五,唉!真係好失望,不過亦都好好笑!
我同呀仔講第時大個唔好成日掛住望女仔呀,同埋要望都要棟d質數高d先麻!


text:
星期六, 8月 30
百夫
今個月突破先前一零年高位 24877 數天, 可惜似乎去得唔夠遠, 怕且要睇埋下個月了結. 尐 blog 友都講過, 而家大市 (包括 a 場) 尐估值差唔多係海潚價, 仲未呢七年既增長同修補, 如果只會劃下幾條線呢出出入入, 咁就去澳門好過勒. 2722 報告唔係咁正, 但都係高風險高回報之選, 雖則出面尐數據都係反反覆覆, 但香江尐指數都係大跑輸, 就算計埋呢浸所謂升, 都係要以博為主, 有排都未要守.
千禧年大家已經否決左中央公積金, 採用強積金黎做退休既保障. 而家推老年退保既都要話廿年后都爆煲, 咪即係搵六十后打后笨. 就算而家派到三千銀, 你估尐老人家真係有好大改善嗎. 其本源其實咪又係香江貧富懸殊得太厲害, 而老人家無以為繼, 個尖銳性咪更加令人關注囉. 如果去打劫紅毛鬼, 黎進貢法闌西, 咪即係尐窮人左袋去右, 有咪分別. 政府而家畀財團拹持, 叫佢抽投資性既差餉或資產增值稅, 咪即係與虎謀皮. 當然我唔會原教旨咁去做羅賓漢, 但個人消費不足, 同個別流動性膨脹催生一個個資產泡沫, 一個比較均勻既社會係有其可取之處, 資產者亦比較多另類生意發展, 人權同安全亦比較有保障, 合理既遞增稅係有其迫切性既, 但無民意實在既授權, 一切新法都係係度愚民多幾次而已.
從來都無預真係會授權香江小民, 但真係無諗都搞到咁核突. 你老老實實話要開明專政, 你咪一早話畀人知囉, 反正我地都有成廿千年既經驗, 咁自己都可以抉擇嗎. 但明明係狗, 你話係羊, 真係將小學雞既成語日日係 cctvb 同我地溫, 呢個真係挑戰常識既極限, 我真寧願要小人既真, 好過鄉愿既假, 起碼有殘酷既大度, 而唔係鬼鬼鼠鼠既閃縮.
現代群眾運動, 都係以自發為主. 但合則成勢, 散則水銀瀉地. 但逆轉之間, 就在乎小組間之呼應. 元代實行過十夫長, 百夫長制, 就算斷埋電話訊號, 幾部 walkie talkie 都可以聯繫幾十組人變動方向. 如小組領導不周, 可以直屬百夫長或過以過檔至另一組或再重組以畀新活力.
星期四, 7月 31
搵食
今個月升回呢幾年既阻力處, 種種恐懼同追悔又一一告升, 但睇番大圖, 都係冉冉咁上升同大成交埋尾, 今次都怕且有七成係呢一季破頂, 年尾前應收高過二萬六, 怕係二萬八樓下, 睇下今次可以錯幾多.
惠理連今年初位都未到, 仲有水位可以補追; 中石油啊周老虎撲出, 都係回槍一下而已; 宏利點左穴, 但息都係要升番, 都怕且最差唔會脫腳得太遠; 133 三年唔發市, 睇下 a 股效應點威; 鴻興財務調黎調去, 實則都係要睇下大環境, 今季都係要睇位買尐.
大廈十日停電, 個個阿婆焗到成肚火, 翠華話唔好阻住佢搵食, 唔肯電改. 終於要搞到佔領翠華, 先達成共識收市六個鐘黎電改, 一個晏晝就搞掂. 咁尐阿婆有冇犯法呢, 阿翠華有冇依法甘要尐阿婆去賠償尐佔領間既損失呢, 當然佢地可以咁做, 但咁係咪合情, 或合公義呢?
殖民地教育都係叫尐蟻民做順民, 搵食者, 使唔使咁認真先. 但搵到既錢, 係咪同勞工法例有關先, 你食入口既係邊個檢查先, 尐錢係咪夠供樓活兒呢, 你兒子係咪接受到公平既教育機會呢, 一連串問題, 係咪搵食咁簡單先, 如你不爭取, 畀人自動代理, 而家咪係一個辦, 睇下而家有幾多人要退要移民呢. 你搵食, 出邊尐人要入黎搵食, 咁係係咪有權阻止先? 你搵食, 人地要卡住你唔畀你搵, 咁你又無渠道去反對先? 就算而家有得食, 你擔保實跟住有得食嗎?
食藥要苦, 針灸要痛, 如舌頭反對食藥, 四肢反對針刺, 當然合情合理, 但最后要跟住身子沉入黃泉, 諗諗勒. 其實大家有共同點, 唔係唔可以溝通下卦.
星期一, 6月 30
星期五, 5月 30
反脆
既然變左型, 開頭入都係博鋼鐵業復蘇, 雖則真係無乜苗頭. 賺個尐就當係橫財, 分番去 347 鋼個邊, 減低注碼黎對應番個信心同所知.
如果有睇 Anti-fragile 呢本書, 咁應知道佢個啞鈴組合, 即係大部份 (八成以上) 係極低風險資產, 而其中一小部份則配置於高風險高回報之項目, 則其回報則程其正非對稱性, 即係輸個時可以保得住大部份本, 贏個時都可以跑得唔錯 (let profits run), 可能好過大市咁話. 其回報不取決於選股甚或時機, 而是其暴露風險之結構. 反而常人之集中組合或所謂中風險組合 (如七三股債組合或全賭股) 脆弱性太高, 跌得太勁唔夠本反身, 心理上亦太易投降, 甚易沒頂. 回睇自己組合, 其實都係十之二三跑出既係組合既主回報, 理由都好似同最初設想無乜關係, 好似私有化或炒緊軟件類咁, 而其他弱既要求都係唔好輸咁多者或有市場回報而已.
愛與和平講左兩年, 但紅衛兵十幾個游勇就迫到要反轉自由行, 大佬, 一個星期已經係天荒地老勒. 同上高講理性, 都由八九講到而家勒, 但人地東德人一推就仆哂係度, 邊個話唔理性就係唔理性呢, 可以咁講, 要一樣野發生, 如只用理性既話, 咁就一定一事無成, 唔係阿當個代早就滅絕哂囉. 今次火藥就齊唒, 你唔識引導, 仲要壓住咁話, 咁怕且要無序咁爆, 唔係燦爛, 而係慘烈. 唔好自己呃自己勒.
星期四, 5月 1
星期一, 3月 31
風雨
尐地產股猛咁抽水, 連獅王都要抽埋份. 都講過炒供嘢都要一年內了斷, 拧轉頭阿鄭生兩年內又要供多次股, 1125 高位無套哂, 但係贏住走就算嘞, 橫掂大把低位可以撈. 中材真係睇唔透, 唔郁都係策略呢既. 蘇联一出兵就話油價要猛跌, 調轉似多尐囉. 中信真係估佢唔到, 但以九六九七年經驗, 都係有排炒同水位啩. 招商一貫咁弱, 博吓佢又面值回購番, 兩三成幾日都有之. 中通信似乎跌定, 4g 點都要建啩, 都係左手袋右手, 跟住都有得數飛咯.
上高話一錘定音, 又話選舉係法律問題, 屈尾十又話要係上海做個鴻門宴, 一句講哂, 就係大石簀死蟹嘞. 上次秘密會談已成功分裂泛民, 今次邊個做宋江, 就必畀人打把之到地獄去. 而家唯一可以做既, 就係堅持公民共識, 而唔係枱底交易, 而家網上平台都做到七七八八嘞, 唔係就係自己搞公投囉, 大把熱血義工嘞. 而家風雨如晦, 群魔亂舞, 都係當大戯咁睇, 慳番啖氣, 留力係七月至年尾, 起錨好過, 那邊太陽花正開得燦爛呢.
星期五, 2月 28
壅川
月結前挾淡, 但建材同金融都係要藥煲. 睇落好似好强, 但一月效應咁跌法, 真係心有余悸, 重貨都係無乜好做, 都係要睇天. 但無貨咁既估值下, 點都值博過歐美, 雖則睇圖真係幾肉酸, 咁又要落番到底係用估值, 定係睇時機嚟個恆久既決定嘞. 2722 大部份人話要沽, 但沽極都係度磨, 咁反而愈嚟愈值博, 阿通信猛畀澳銀咁沽, 但諗落真係無乜壞消息, 3.5 樓下中長線真係入得過.
今個月尐新股唔係派都成手大蝕, 就係派得雞春咁少賺得仲微, 真係連時間哂埋都唔值. 孖到去 b, 當你有賺, 計落風險真係唔值, touch wood 係截哂飛時海潚撲過嚟, 咁你尐過百萬按金真係咁先, 仲未計輸突, 咁就算連贏十年都清哂嘞. 而家 a 頭無哂癮, 咁即係 a 頭派得好番尐, 咁不如分飛陰尐陰尐啄好過咯.
咁多年斬人事件邊件破得到, 咁即係第四權任人强姦, 要個個做寒蟬. 練工夫都要十年八載, 帶埋刀番工同行古惑有乜分別, 咁記者唯有個個用哂筆名, 好似民國記者咁, 但都係要比特務咁去狙擊, 怕且都係得啖笑, 怕且新聞要小說化或寫番幾齣雍正, 風花雪月囉, 正所謂:
早春杜鵑白日寒
班竹碧血見路旁
抽水嗟嘆聲聲急
呵呢吉帝過多場
發佈者: Philip 1 留言
星期四, 1月 30
星期二, 12月 31
脫脚
百萬倉今年跑到 18.6 巴仙, 相對番恆指個二三巴仙同 ah 既負回報, 都算過到関; 但比起美市或一路畀睇死既日市, 仲未計尐小型股 etf, 都係掹車邊咁話; 可知分散投資既緊要. 當然而家 a 股亦都被睇成籮底橙, 但好似日市, 幾時彈, 真係莫宰羊嘞. 但以以往輕驗嚟睇, 買得低點都係有 so, 易把握過時機.
美市持續跑贏世界其他指數, 大街表現亦無得質疑; 但收水下, 金市已跌破千二蚊大關, 14 年都係要持續創新低, 每一次反彈都係沽既機會; 日元創低去製造通脹, 但佢地個心都唔想過 120 先啩; 最近新興市場陰陰咁跌, 同第一市場走勢相反, 即證明尐籌碼都係喳係歐美人仕手上; a 市真係連牛一第一期反彈都未到, 但各市持續創新高后, 點都要最后同步, 睇吓點喪升吓, 不過真係好似零六年咁都怕且.
番睇番每年尾既組合, 似乎係低潮時都選得唔錯, 唔郁而家應好得多; 係高潮時如留到而家都怕且一早要爆煲了. 怕且要回到基本步, 都係要沽弱留强, 有尐真係好明顯跌落陷阱, 拖吓拖吓又一年, 換其他就真係太無謂, 換走太多以后强勢股, 未畀夠佢地時間表現, 等個時起碼比較起都唔算弱.
星期五, 11月 29
星期四, 10月 31
創新
四十大盗話要創新, 咪即係搶指數基金尐錢囉. 其實搵大錢, 都唔係一定要靠股權排到最后去博, 睇番股神打救美銀知衣, 都係主入優先股, 爆起上嚟都唔會喳都無哂, 仲要搭番夠認股證, 彈番上去就賺番鋪勁, 係一個經典既不對稱招. 而家本地既公司債散仔唔可以即市買賣, 一爆煲咁就一定要等白武士打救先得. 花旗想博會買入大折讓既高級債或優先股, 等破產后換入新公司之股票或延期之新債券, 咁好過尐 equity 沖到淨啩. 投資高科技骨水股本地好似無乜邊個有得賺, 唔好講個尐蝕咖嘞, 去撈底用債似乎穏得多, 個回報率唔會差得過用股票囉, 衰上嚟鬥長命起碼好少機會變零, 當然要識排隊同計清楚真係最尾剩番幾多.
星期一, 9月 30
貧窮
268 尐軟嘢好似再炒唔起, 咁沽咗泊係新興收息, 同轉落電機去博多次大霧. 3993 股東又押股, 自己注碼太重, 咁又勻尐去其他資源電訊, 都係水兵鬥水蟹, 橫掂都係一齊爆. 伯老要嫁又唔嫁, 反口就反口, 本來想收水行先, 但最尾都係睇通脹爆上先算, 或起碼失業率落到六以上先算. 中線收息股或 reits 都會彈多一彈, 但尐債就趁機走大部份好過, 好過事后揼嘞.
啊大盜同尐財俊話香江盟塞老土, 無哂創新去吸引尐新型公司喎. 上次大盜點表演尐財技同掠水法, 都唔使我重述一篇嘞. 用土共既思唯嚟千秋萬世, 今日過癮日后怕且日后都要親自受之, 小股東就更加係俎上嘞. 其實 ab 股都應有一定期限, 譬如十年內逐步減至同權, 都夠你表現啩, 唔係就退賢嘞. 小加事后補飛, 做哂所有醒目仔指定動作, 但香江既信譽都係要尐人傻傻咁堅持, 好似古人話齋, 義者, 才是真利長利, 而唔係話前眼前豆豉個尐, 或要市長頒個十幾張投命狀.
用中位數一半嚟定義貧窮, 咁假如下底個尐派多尐, 幾年后亦會有一定人係中位數一半以下, 咁即係要一路重複咁派, 咁同要將自己扯上半空有乜分別. 香江有無絶對貧窮, 無飯食無褲穿, 咁都怕且無啩, 咁定出嚟都係相對既有無而已, 對立太誇張咁又係太肉酸既. 相對既量度最普遍既係堅尼系數, 想勻尐咁就唯有順天道而行, 捐有余而補不足, 要以稅收再分配及整合福利政策嚟補鍋. 一個家庭既收入除咗份糧之外, 被動收入都係真啩, 咁就將尐股樓債淨值乘以十年債息率, 再加以接受到既公共補佐性福利既折現值, 咁就怕且有個似樣尐既全面圖像嚟微調, 當然唔係叫政府去清查所有市民既財產, 而係抽樣調查啫.
星期五, 8月 30
回收
個谷哥又死死地, 都係記録個買賣算.尐軟嘢升得咁勁,但上次珠船沽早咗都係要后悔,食都要慢慢嚟.十年息係咁升,又要收水,咁宏利真係實食無痴牙,1125 太少貨, 咁就補番尐,36 都有板睇囉.
呢一個月尐新興係咁跌, 雖則大中華早跌成半年有多,但係套息盤收水下, 唔跌先至怪.兩印沖沖咁就無咗二十, 都唔好話唔傷喎.但今次係每況愈佳, 而唔係日泊西山,如已發展要再持續買屋,再去增加消費, 咁新興都係可以慢慢多番尐生意啩,而且而家尐國債都無以前咁誇, 所以中線我都會睇高尐,當然睇位低尐買會安全尐既,不嬲都係架嘞.
癈物之中超過五成都係廚余,剩番個尐都係紙鐵膠.紙鐵回收都算係幾高,仲要堆填既都因而家未有廢物收費同唔方便住戶揼啫.如果政府承諾尐收費全用嚟環保同合理回水畀尐低收入戶,相信要過立法會真係話都無咁易,點都易過擴堆填同起焚化爐啩.咁又係,又要做多尐嘢,又要諗爆頭,又唔可以持續咁使幾百億,又唔可以徵地,有咪為先.係收費下,如垃圾房附近已有收紙收鐵箱,咁個一兩成咁就解決了,將尐收入分尐畀清潔公司,效率當然高得多啩.以前都有哨水桶收埋嚟喂豬,而家話用嚟做魚糧同肥田料,係得既而家就唔會多到溜出海嘞.收費當然是減廚余既不二法門,但政府都要讓尐利出嚟先有人係有規模咁投資,而唔係嚟扼津貼.用嚟喂豬又好,做乜都好,只要合符合最低環保規定就得,收既成本可以係零,十年后真係有錢賺先再講公平競爭嘞.膠同玻璃不嬲都係難回收同勁污染,咁一係提高入口稅,一係要廠高實名回收先至有得救嘞.
星期三, 7月 31
禮義廉
見到其他金三都脫唒脚, 再收水係咪想硬食先. 但入面買礦偷食有之, 上市即做數又有之, 被你扼一次都話, 係咪可以成世做傻仔先. 咁唯有畀個折完再大減價, 做番高個風險溢價, 咁就係低價磨, 話知你保七定保三嘞.
呢幾年係大陸仲揾到食既唔係炒波幅, 就係自己做庄個尐先可以有得賺, 唔係就唔會個個變哂僵屍戶. 大個尐係有佢既霸權, 但係民粹同無驅動力下, 錢係賺多咗, 但債亦多咗, 估價亦愈趨向下. 民企十九都係騙, 唔買好過, 歐洲股神有板睇嘞. 創業板香江無得抽, 如做接火棒, 你話嘞. 其他理財產品又話要爆, 怪唔得只剩買樓一途矣. 諗番自己都咁心淡, 都係一個信号嚟既, 咁唯有就睇位做嘢, 橫掂每次升都係外資做嘢先, 其他都係跟風啫. 睇位買 2823 可能已經夠, 但呢幾年都係分嘢有效尐, 咁分尐都新興同邊沿高息, 再跌都有得圍數.
商人眼光狹隘, 只見少利, 不見公利. 古代寒瑩十年, 心無旁騖, 先可以論道. 現代花旗大都是律師出身, 終身從政先可探得高位, 就算有把柄亦早有防火牆, 技術含量頗高. 如視權位為槓桿套嘢工具, 或每以良心自許, 厚皮賴死奮進骨水, 咁就要拿把槍對住路人係咁掃, 先有機矣.
星期五, 6月 28
收水
今個月跌咗成千六七點, 最低時仲要多個一千點, 都唔好話唔夠絕. 睇吓美息可以由一點六急速升到二點六, 就知跟住尐按息可以升到去邊樹嘞. 回想未 q 時, 十年息通常係四五厘左右, 而家尐香江定期已蠢蠢欲動, 而家暫按息係二點五左右, 今次咁升上去, 起碼四厘係底, 上高都怕且睇到六厘啩. 而家大話精配合尐樓花放到三十月期咁玩, 送尐后生矇董一程, 尐后果任內都應睇到啩, 雖則佢都做唔得幾耐矣.
先前入尐資源齋睇 rsi 嚟撈, 又中左技術降, 今次食得幾應, 仆到直一直. 追悔都唔係我等為之, 睇番組合內資源博得太多, 唔減都唔好再加, 事必要記住. 今次里面銀根抽得咁勁, 外資拆倉下尐人民幣都要回軟, 係整治非規范貸款下, 短期內中港市都會升得起, 咁就要有耐性慢慢揀肥而噬, 反正估值真係無話可說, 大爆炸輸咗都可以守啩. 阿邱生今浪都無乜走樣, 荷包又咁緊, 都算係奇蹟.
星期三, 6月 19
星期五, 5月 31
機率
安祖蓮娜做咗切除手術, 有尐人話明智, 有尐話發都未發, 咁做係乜有尐畀人誤導. 如果個情景持續咁遇, 除咗人地既數據外, 自己都有個普, 咁都可以用期望值或最低損失項嚟估或其化方化定性咁選擇. 但好多決定只係得一次, 就好似走難咁, 走或者留就連命運都唔同唒.
切咗就係切咁, 功效如有, 即係咪都觀察唔到, 咁怕且做決定嗰個會否后悔呢. 唔做亦未必會有嘢發生, 咁係僥幸下都唔好話唔會諱疾忌醫嘞. 但賭個樣係絕對唔輸得既, 就算幾有把握咁都係無得賭啩. 但係賭既注係輸得起, 咁就要秤吓輸贏既對比, 當然要加權以各自發生既機率, 其和必為一. 賭嗰個可以懷疑專家畀出個機率分佈, 佢唯有自己對多幾個來源驗證, 但佢自己斷估出嚟或情願作出既斷估, 怕且唔會好得過現時可以作得出最好既平均啩, 做出判斷係難, 唔係計算個種難, 而係係個樣嘢仲未發生就要痛苦付出個種難, 仲要加埋后悔個種澀, 呢個就係理性同唔理性既分別嘞.
星期二, 4月 30
平衡
百萬倉繼續跑輸, 要大大超前都係要付出高波動既代價嘞. 月初大家睇得淡, 個市就用幾日又升番高位, 都係唔做好過亂做. 花旗市迭創新高, 但無人話牛市已到, 雖則尐大戶都布署得七七八八矣. 無可否認其為領頭羊, 睇吓尐金融股既强勢都好明顯了, 雖則係濟后, 但我唔會將新興睇得太淡, 係牽絆之下, 都係遲早要升而已. 日元跌咗一排, 金市就超速完成大調整, 有尐人話係升之前既大調整而已, 又尐話長期熊市, 但上高高位一浪低過一浪, 以炒家角度睇, 都係逄高沽有數, 止蝕可以有限, 下低食落就啖啖矣.
尐基金經理話降低金屬資源股比例, 咁怕且係開始見低既信号, 如個市要上, 個種升法都係唔係咁品, 橫掂而家跌到咁既位, 再跌都係有限數嘞, 當然要自己限碼, 0.1 跌去 0.01 都唔係咁盞. 金碟收入減低, 都係怕且係公司延長投資, 躲避經濟風險, 但只要尐公司要古惑咁出報表, 都係要搵尐土炮去揼石仔, 都係無得走雞, 爭在幾時 u turn 啫. 中信都係被開礦期拖延困擾, 都係等時日而已, 最后都係要落單.
hit 有香港七成市佔, 已有獨佔既力量. 仲要將尐部份工人打散去各関連外判, 無联合下工人係根本係做 hit 既 price taker 而已. 如無工會介入整合各游勇, 根本無得鬥. 如係花旗, hit 早已畀打散九世了, 尐大袋反對起十号碼頭, 減低自己生產, 提高貨運價, 對香港當然利不抵害. 嗰個競爭法都係怕且無佢乎, 但阿李生隻手遮天, 政府都唔會咁易控到啩, 阿梁都近唔少囉. 工會如成功既話就會限制會員資格, 和以工齡做分界. 要保持流動及生上力, 唔偏向是但一邊, 年會討論薪酬人事, 需由三方包括政府代表嚟攞個平衡.
訂閱: 文章 (Atom)


text:
Tuesday, February 28, 2012
Monday, February 27, 2012
悲哀的生日
今日係2013年1月23日,如果要我記返起生日呢日發生既事,我估我仲可以記到,但唔開心既野,不如唔好再記得太詳細喇,總之今年生日係好唔開心,喊到眼都腫,心淡心灰咩都有,算啦!
Posted by Nic Nic at 4:14 PM No comments:
Sunday, February 26, 2012
Birthday Lunch with 風爽 at Disney
一連4日既生日假期,今日係我話要入disney食點心既,今日食飯好開心呀,佢地兩個又乖,雖然一個接一個咁poo poo,不過都OK啦都係行多兩轉姐,但我食得飽又食得開心,食完仲可以周圍影下相先走,玩左佢地一輪都好攰,我地都返屋企休息下喇.
Posted by Nic Nic at 4:13 PM No comments:
Saturday, February 25, 2012
風爽出征見michelle
今日風爽第一次一齊見michelle,其實係我要減肥想睇michelle,又夾到時間就帶晒兩個出黎喇,針減肥位冇咩大感覺,輕輕鬆鬆又針完.之後去左gap & zara shopping就返屋企喇.
Posted by Nic Nic at 4:12 PM No comments:
Labels: 買買買
Friday, February 24, 2012
Twins MaMa group BB expo
比人魔魔下,今日約左兩個孖媽一齊去bb expo,其實我唔知有咩買呀,不過上年8月冇去,我覺得點都要去趁下囉.約左兩位孖媽9:30食早餐,我居然係最早到喎.今朝好似著錯衫咁,一落車時好鬼凍呀,不過好彩食完野暖返少少,再行來行去,直頭係好熱呀.
其實本來今日請左假,星期一b-day leave,一連4日既假係令我好開心架,不過個白痴老公星期三時因為又咩都亞媽令到我好嬲下.算啦,唔再講呢d,講返bb expo.
其實人人都話8月個BB expo先夠大夠多野買,不過可能第一次去,我又覺得呢個都OK喎,至少我可以買兩箱奶粉,又買左兩個睡袋,仲有一D即食BABY FOOD,都算好滿載而歸,為左慳返唔搭的士過海,我居然可以拎住D野由會展行返出車站附近食LUNCH,之後搭巴士再轉小巴,今次真係勁喇,玩左一個上晝,返到屋企又見到可愛既風爽,真開心!
Posted by Nic Nic at 4:12 PM No comments:
Wednesday, February 22, 2012
幼稚園
近排忽然好怪獸咁係咁睇幼稚園,其實我都係心儀保良局架喇,差在係沙田定馬鞍山姐,沙田間保良局就多人講d,不過我又鐘意馬鞍山個間雨川小學喎,仲有就係唔想佢地搭咁耐車啦,所以咪同老公傾下有咩睇法,唔知點解講學校之嘛,冇端端又要話近d好,有咩事上雅典居度,我都唔知會有咩事要上雅典居,如果係病唔舒服,就返屋企啦,一係就我帶佢地去睇醫生,上雅典居做咩姐?又係咩都搵亞媽,好討厭呀,我反應係好激烈架,因為我真係覺得好討厭,如果你覺得近就要上去得一得,我唯有揀沙田架咋,妖,我真係好想開戰呀!
Posted by Nic Nic at 4:11 PM No comments:
Tuesday, February 21, 2012
Shopping @ chocolate
之前收到小仙女message,其實都冇咩心動架,因為我不嬲都唔會睇同埋覺得d野都唔會啱我著,點知大家姐話chocolate不嬲都唔會減價,又好想去睇下喎,咁所以今日last day就去睇下啦,原來揀下揀下又幾開心架喎.
好開心咁試完一堆,揀完一堆之後,原來唔可以即刻比錢,要等個staff收工先可以開單喎,咁我地唯有周圍行等下啦,其實都只係等半個鐘姐.當我知道要等個時,我已經打返屋企叫左atik開飯比先生食,我會遲返,安排好晒先打去比隻豬,點知隻豬問長問短,又話我好去街,我係cam度見到佢打完乞痴又摸落爽度,我叫佢唔好,佢仲要鬧我,宜家佢好想搞對仔女呀,你唔返屋企咋.超,我遲兩個鐘返屋企姐,工人唔會唔點架,佢全日一對二都係咁架啦,係你自己唔顧下衛生,自己病又唔睇醫生,根本佢病就係因為自己凍唔著衫引起,咁呢d係唔係抵死先,好q乞人憎,我真係唔明點解你遲返,你去街就得,我去個一陣就唔得囉,痴線.
明明本來好開心既shopping都變得唔開心,更加唔知揀兩件衫比你為咩.
Posted by Nic Nic at 4:10 PM No comments:
Labels: 買買買
Sunday, February 19, 2012
第一次一對二
今日我第一次冇出街而係屋企一對二,大致上係冇咩問題既,如果冇老公係屋企應該可以更好,因為佢係度令到我好緊張,一喊就話我搞唔掂,咁係bb都會喊架啦,氹下玩下咪得囉,痴痴地線.
一對二其實好開心,如果可以有工人,又日日係屋企但有糧出就好喇.
Posted by Nic Nic at 4:10 PM No comments:
Labels: My Twins
Saturday, February 18, 2012
Meeting with Joe Joe & Fion
約左都幾耐下,終於都可以帶風爽見下joe joe喇,其實同joe joe呢,又唔係話好fd好fd,不過就久唔久都想見下面,今日我既任務係比風爽碌下佢張床,比d luck佢,希望佢快d生返個bb啦,仔女都好啦,唔好只係忙女,其實仔都好得意架.
太耐冇見技安,好似好生外咁,加上時間又短,都未warm up就話要走,唯有下一次玩耐d啦.
去完joe joe屋企,約左一個孖媽見面,佢地就係食飯,我地就真係坐低食少少,因為叫左atik煮飯,我地要返去食飯呀,下次再見面啦.
Posted by Nic Nic at 4:09 PM No comments:
Friday, February 17, 2012
Shop online: breeze 一日買兩round
自從fo kids轉左旗下牌子名後,貴左好多,不過冇端端比我發現今日有減價喎,我係公司咪好開心咁買囉,全部剩返d 80碼,好彩我兩個應該啱著既,買下買下越買越多,一早係公司一次,跟住發現下晝又另一個online shop又減,仲魔埋其他人一齊買,不過第二次戰績唔好,買到8樣野咋,但狂買過後,個心真係跳得好快呀,痴線!
Posted by Nic Nic at 4:08 PM No comments:
Tuesday, February 14, 2012
第8個情人節
原來鬧下鬧下,日子一日一日咁過,今年已經係第8個同豬一齊既情人節,仲記得第一個情人節,我地仲係mc做野,例遲既我,一返工就已經比receipt打爆電話,要我出去收花,有花收係意料中事,因為第一個情人節喎,冇就抵打啦,但點解唔係百合既?我對花認識唔多,來來去去都只係鐘意百合,收一百次都唔會悶,但唔知點解豬久唔久就要搞搞新意思,送非百合比我,之後既情人節,應該都有一半日子係送百合比我.
今年係公司等了又等,其實我估到佢會送,我呢d咁浮誇既人,當然係想佢送去公司啦,一過左lunch,我就知唔會有花去公司,其實都真係嬲嬲地架,都唔知有冇搞錯,就係呢估嬲嬲地既情緒驅使下,放工搭左車去沙田,既然去到,咪行一陣先返去囉,點之個老公係咁打黎問我係邊,又話過黎又盛,其實我好憎佢死跟,所以最後原來佢係揸車出黎接我,我都係好憎,麻鬼煩,又要我等又盛,本來我係zara比完錢就可以走人架喇嘛,等左佢成廿分鐘先到,仲要係度呃我話好近,話黎緊,激死.即使我一上車已經聞到花香味,我都死唔望唔睇,因為好嬲.
泊好車,我一支箭落車,老公叫住我,話我仲咩就咁就走,其實到佢拎盆花出黎,我都係唔開心架,心諗:搞錯呀?又唔係百合,搞咩呀?今年係送一盆花比我囉,我初初以為要種添呀,嚇鬼死.揸左車返工都唔黎接我放工,我真係覺得唔高興囉,激死!直至佢送埋張卡比我,我先覺得好感動,冇諗過佢會咁有心機整張卡比我,好開心呀,不過因為仲嬲緊,唔可以突然開心返,所以個樣都仲係好衰,哈哈.但其實個心已經開心晒,張卡我好鐘意.
食完晚飯,仲有兩個好靚既蛋糕仔食,多謝你,希望我地可以一直開心快樂.
Posted by Nic Nic at 4:07 PM No comments:
Labels: 豬先生
Sunday, February 12, 2012
魔魔集團團拜
一年一度團拜,都仲係打搞緊姐姐,因為我地實在諗唔到有咩地方好過姐姐屋企,呢度真係最好,地方夠大又多野比小朋友玩.繼08年後,11年係魔魔集團有大量新血既一年,代表有mysha,momo同風爽,遲下仲要有埋二妹,一共10個魔魔「二代」,呢個場面真係好正.
大合照,場面非常混亂
Posted by Nic Nic at 4:06 PM No comments:
Wednesday, February 08, 2012
風爽100日大快樂
其實我都係返返下工先醒起今日係風爽100日正日,今日我硬係覺得有d野,但又唔記得係有d咩喎,坐坐下終於都記得,如果一早記得,我好可能call sick架喇,卡卡.今日好順利呀,一落樓下就有shuttle bus出地鐵站,跟住去左美心買個mini cake,再去到車站等左一陣就有架半full既車,上到去都仲有位可以坐,未夠7點已經可以落車,咁啱接住一架299上緊人,即刻跑上去,返到屋企都係7:05,今日係破晒紀錄,快得黎又有得坐,真開心.返到屋企爽爽起左身,咪同佢玩下囉,玩到咁上下,風都起左身,我就放晒兩個去床仔度一齊玩,我坐隔離睇住,其實真係望住佢地,知道佢地係身邊就已經好滿足,好開心.
食完飯,我叫老公幫我同佢地兩個影相,今日居然可以影到兩個都笑喎,我睇完張相,再望下佢地,唔知點解會係咁喊,好感觸,感觸在咁快就100日喇,原來佢地冇係我個肚度100日,呢100日過得好辛苦,係我咁大個人未試過咁痛苦,細個以為失戀係最痛,原來冇溝通,對老公失去信心先係最痛.
風風爽爽,媽咪真係好想你地有快樂既人生,係唔係就係因為我太想,所以先比唔到你地呢?我想同你地爸爸可以開心相處,唔知幾時先可以做到呢?anyway,媽媽一定會努力令個家開心快樂,同爽爽個名一樣,有快樂,有希望.
Posted by Nic Nic at 4:05 PM No comments:
Labels: My Twins
Tuesday, February 07, 2012
得意人面公仔
返左工幾日,係mega box有開心大發現,就係見到有人面公仔賣,初時唔知原來會整埋張3D相,以為就咁買公仔,知道佢會customize整之後,更加開心,仲要有個新款啱晒我要求,由confirm到收貨都係兩日時間,我真係好鐘意呀.
Posted by Nic Nic at 3:58 PM No comments:
Labels: 生活逸事
Monday, February 06, 2012
豬妹回歸
今日安逸既生活就比一個電話令我心跳加速,心情緊張,其實要見面,係唔係一定要咁夜呢?10點鐘黎到,11點走,不過諗諗下,如果一定要見,平日黎總好過用左我珍貴既weekend,我真係唔想開心既weekend要遇上我不喜歡既人,是但啦,冇得我選擇,除非搬入元朗,哈哈.
Posted by Nic Nic at 4:05 PM No comments:
Monday off
已經係第二個星期一放假,今日回復平靜,得返我,風爽同工人係屋企,好似嬌姨走左之後,我仲放假既日子,訓到9點幾起身,餵奶,陪佢地玩,睇佢地沖涼,自己食飯,餵多佢地一餐奶再玩多一陣佢地就訓覺,我自己都訓一陣,訓到黃昏又可以再玩,呢個生活模式真係好ideal,如果可以一直都放假又有人工,真係發夢都唔會有,但有時可以咁樣放一日假,已經係非常幸福既事.
Posted by Nic Nic at 4:04 PM No comments:
Labels: 生活逸事
Sunday, February 05, 2012
繼續瘋癲週未
今個weekend真係好full,尋日走兩場,下晝去kelly屋企,之後同屋企人食飯,今日下晝同中學同學lunch,之後去肥仔度,尋日夜晚都仲叫可以休息,今日就全日得我同老公,完全係挑戰人體極限呀.
首先趕頭趕命12:30出門口(人地約我12:30,但我夠鐘先出門口,好彩去tko好快),一去到鴻星,原來佢地都係啱啱坐低,咁我影下相就要開始餵奶,因為爽已經遲左成個鐘未食,風就夠鐘又開始喊,我自己其實餓到痴筋,但冇辦法,一定係佢地食先架啦,我餵風,老公餵爽,風非常合作,食得快靚正,除左原因不明個樽漏奶,跟住我比風老公,我繼續餵爽,爽宜家出街鐘意練仙,八八卦卦唔願飲奶,所以比佢中場休息時我狂食野,之後繼續餵,食左成個鐘先食晒(亞囡,出街唔駛絕食架).傾下講下,話咁快4點幾5點,本來想係將軍澳中心換埋片先走,由街頭行到街尾先見到換片標誌,去到原來只係喺toilet入面有板而唔係parents room,咁我唔鐘意帶bb入廁所啦,好dirty又多菌咁,最後去返車度換,我已經好快手,點知換完片出車都過左15 min,搞左一輪先出到閘,煩爆.
之後,去到肥仔屋企已經6點有多,一入屋匆匆忙忙又要餵奶,今日好似去每個地方都要餵奶,今次我親自餵爽,但都要食成個鐘,衰豬黎架,搞掂晒兩隻豬影埋相,好快又有野食,風已經訓左,爽想訓又唔訓,係風隔離郁郁下,但風真係好鐘意家姐係隔離,爽點郁風都唔醒架,到9點幾開始走人,去拎車時順便入去unliqo睇下有冇平野,估唔到咁都比我執到4套home wear比佢地出年著.
返到屋企餵埋夜奶,放埋nic,weekend活動終於完結,成個散晒.
Posted by Nic Nic at 4:03 PM No comments:
Subscribe to: Posts (Atom)


text:
星期六,同上司邊做野邊閒聊,講起將會由合邊個接做離職的同事乙0既sales admin,上司首先一臉苦咁話依家都仲arrange緊,然後就一臉誠懇咁問我有冇興趣.我唔知哪來的勇氣,竟敢向上司說不.上司問點解,我話見之前同事乙做得咁呢hea,同d sales搞到d關係咁差,唔想重蹈覆轍.上司話其實同事乙呢hea係佢本身問題,唔係份job 0既問題.我又話唔想做d同咁多department 交涉0既工作 ,因為如果係咁,份job做鬼好唔好我就控制唔到.上司and then就同我分析佢0既難處,就話其他同事一個人睇一個program,workload比較重.我同kaho兩個人睇一個program,應該可以應付.咁但係kaho做野比較慢,我又細心,而上司又睇到我0既辦事能力,所以佢都同過阿頭傾過想我做sales admin,掟我做開bridging program俾kaho,掟個sales admin俾我.我惟有向上司推薦ka ho,事實上佢比我細心.上司話:但係佢慢ma!!講講下有電話來搵我,不了了之.之後同個sales講開同事乙,佢同我講千萬不要take sales admin,之前同事乙仲做到俾sales果邊d阿姐鬧,因為佢整唔見d application form.
諗番轉頭,我又好似對上司絕情同無禮左d.雖然呢個job係惡哽,都不失為一個挑戰.我講果d理由,都唔係好算一個理由.
唔知最後花落誰家?


text:
今日第一日返新工, 地點係上環, 最開心係我終於可以返九點啦, 想當年第一份工返八點, 之後返八點半, 而家終於可以一嘗返九點既滋味
我今日既工作主要係上午睇下文件, 下午就跟同事去佐灣仔稅務大樓內既商業登記處同金鐘既公司註冊處. 我既title係Japanese coordinator, 我地既clients主要都係一D小型既日本公司, 有D甚至係香港註佐冊但0係香港無office無staff既日本分公司, 由於我地既clients都係一D細公司, 佢地唔會有自己既accounting department, 所以盤數會搵我地公司幫佢地做, 我地公司會提供埋一條龍服務, 會做埋company secretary, 做埋taxation, 幫日本人apply visa, 甚至乎佢地公司有咩問題, 如letter of credit既問題, 需要翻譯服務, 我地都會幫佢地解決. 所以老細話我黎緊咩都要學, accounting, taxation, company secretary之類全部都要識, 因為我要熟習整個運作流程我先可以清楚解釋比D日本客知. 我覺得呢份工應該幾有挑戰性, 同埋學既野比較實用D, 對我前途幫助會大D. 我既目標係兩年後學識全盤會計, 學識點樣幫公司報稅, 點様成立一間limited company等等, 然後可以跳出去搵一份20K以上既工作, 努力呀!!! 朝著識日文既會計呢個目標進發!!~~ (我終於搵到我工作上既目標啦, 唔再好似幾個月前咁仲渾渾噩噩=>詳情, 好開心~~)
2007年4月29日星期日
2007年4月16日(一) -- 第一日返新工~~
今日第一日返新工, 地點係上環, 最開心係我終於可以返九點啦, 想當年第一份工返八點, 之後返八點半, 而家終於可以一嘗返九點既滋味
2007年4月14日(六) -- 有結婚相攞~~
今日專登出佐銅鑼灣攞擺酒果日D相, 因為今晚約佐兄弟姊妹食飯當作慰勞宴, 我想快D拎到相, 咁今晚食飯就有相睇. 我地影既係數碼相, 所以我其實都係出去拎隻DVD, 跟住就即刻返番元朗. 估唔到有成千張相咁多, 無可能曬晒出黎啦, 所以我淨係揀佐二百張曬住出黎先(淨係揀曬邊二百張都用佐幾個鐘).
之後就出發去Miss度食飯, 我地包佐個閣樓, 食完飯可以打埋牌, 最衰佢地聽日有比賽, 唔可以太夜訓, 否則可以打通宵啦~~~ 我放佐成個禮拜假無野做, 好悶呀麻…
*由於小妹剛轉工加上5月中要考試關係, 未有時間整理相片send比大家. 我5月19日考晒試之後會比心機執好D相send比大家架啦, 請耐心等待, 謝謝~~~
2007年4月12日(四) -- 迪士尼一日遊~~
星期四本來計劃同流沙包去迪士尼, 因為佢有朋友係裏面做, 可以帶我地入去. 但咁啱老豆係日本放假返黎, 於是就同埋阿媽老豆一行四人一齊去迪士尼. 由於迪士尼staff每次只可以帶三個人入去, 所以我地最後都買佐一張飛.
我地係十點迪士尼開門去到, 一開始就同米奇米妮, 高飛等等影相, 排隊影相都排佐個幾鐘. 然後就去睇獅子王劇場, 之後就開始玩遊戲. 講真香港個迪士尼真係無咩特別, 好多經典遊戲如小小世界之類都無, 同埋真係好細囉, 我都未試過去迪士尼, 可以一日內玩晒咁多個遊戲, 睇晒咁多個劇場/音樂劇, 更加未試過同咁多卡通人物影相(基本上我去外國迪士尼去過三次都未試過同卡通人物影相), 可想而知呢個迪士尼真係細到…
我既評價就係, 要錢買飛入場的話真係唔去好過, 又細, 又唔好玩, 又少遊戲, 同埋D staff無日本果D咁專業囉, 未必個個有禮貌, 未必個個有笑容.
玩足一日對腳攰到好似唔係自己咁… 好彩陳小姐好人入黎迪士尼車我地返出元朗, 然後一齊去佐正記食飯~~~
2007年4月10日(二) -- 銀行入數
今日朝早起身去銀行, 因為成十萬蚊cash係屋企, 好驚比人爆格呀. 因為放完個長假既關係, 銀行超超超多人, 變態架. 我排PowerVantage條隊都要排成粒鐘, 顛顛地…
2007年4月8日(日) -- 婚後第一天
今日一朝早起身數人情, 驚喜無乜, 反而驚嚇多D, 估唔到仲有人黎飲做$300人情, 唔… 好彩到最後擺酒條數都大約balance到, 賺就無得賺架啦, 要賺錢既我地就唔擺聘珍樓, 求其一間酒樓擺3, 4千蚊一圍果D啦. 之後我地就要落屯門飲茶, 因為流沙包D親戚飲完我地果餐之後就要返澳門/大陸, 走之前同佢地飲餐茶.
飲完茶要返元朗還衫, 陳小姐好人車我地去, 跟住夜晚我地就一齊去Miss度食飯, 順便打佐幾圈牌.
2007年4月28日星期六
2007年4月7日(六) – 大婚之喜(四): 擺完酒返屋企
埋完單成十二點幾先走得, 我爭取時間係車上面拆頭飾髮型, 由尖沙咀一路拆到大欖隧道先拆完, 手都軟埋, 然後返到屋企就叮埋D飯盒食. 其實聘珍樓唔錯架啦, 佢會每樣餸都留起少少, for我地擺完酒拎返屋企宵夜食. 我成晚淨係食過兩塊乳豬, 返到屋企第一件事就係叮番D野黎食, 唔, 果然幾好食喎~ 食完沖涼洗頭, 人情都無心情拆就去訓勒, 好攰呀~~~~
2007年4月25日星期三
2007年4月7日(六) -- 大婚之喜(三): 聘珍樓擺酒
我地四點半去到酒樓, 我個化妝師KK準時到達, 我就著番掛同戴番D金器坐定定化妝set頭. 但同姊妹化妝個化妝師就遲到, 搞到班姊妹都化唔切妝, 我係出面影佐好耐相, 但班姊妹都未出到去影相. 難得KK好人見出面咁多人入新娘房催, 出手幫我個妹set頭.(我都識做比多佐兩舊水尾數KK)
我由五點半左右化好妝著掛出去影相, 影到大約六點半左右就入去換第一套晚裝同轉妝, 然後影到七點半左右又再入去換第二套晚裝同轉妝, 然後到佐八點三左右就入去換婚紗轉妝, 本來諗住出到黎可以影多陣相, 點知酒樓話就黎開席(我地plan佐八點十要進場), 同埋話落佐個projector落黎, 所以唔可以繼續影相勒.
本來我地希望每一圍可以坐到十二人, 但係最後實會有D人當初應承佐黎又會無黎, 想砌番十二人一枱當然已經砌唔掂(當然如果你好意思將D friends打散晒你咪可以十二人一圍囉, 我做唔出麻), 所以有好多枱都係坐9個, 10個.
印象中好似九點左右進場, 然後就切蛋糕, 祝酒, 新人講野, 播成長片段, 司儀帶祈禱, 然後就正式有野食. 我淨係開頭食佐幾塊乳豬, 之後就要去換第三套晚裝同轉妝, 出到黎都唔敢食個翅, 驚整花個妝, 跟住就逐枱去敬酒勒. 敬完無耐影佐陣相, 之後又要再換衫轉妝, 跟住就要送客勒, 時間眨下眼就過…
辛苦完一輪, 終於可以換番便服執野離開. 我地十二點鐘仲係酒樓, 因為要同酒樓講數, 事緣係酒樓係個回禮小禮物度印錯佐流沙包個名呀!!!! 由於當初係經理打黎問我地既英文名, 我咪係電話度串出黎比經理聽囉, 但估唔到佢咁都會聽錯!!! 激死我啦~~~ 成個婚禮我籌備佐好耐, 務求做到盡善盡美一絲不苟, 我個人認為今晚成個婚禮都進行得好好, 但竟然係我能力範圍內控制唔到既地方出錯!!!
第一套晚裝(草綠色):
第二套晚裝(紫色):
著婚紗進場:
切蛋糕:
第三套晚裝(胭脂紅):
敬酒:
送客:
2007年4月22日星期日
2007年4月7日(六) -- 大婚之喜(二): 出門+回門
我地11點鐘出發往男家, 去到男家繼續斟茶, 跟住班兄弟姊妹就落佐樓下酒樓食飯, 我同流沙包就要係屋企食飯. 食完飯點半鐘又要番返女家回門, 今次班兄弟姊妹就可以休息下, 因為淨係伴郎伴娘陪我地返女家就得.
回門當然唔少得燒豬, 我地訂佐隻廿幾三十斤既燒豬, 師傅燒完無耐就送上黎砍件, 豬頭豬腳帶過去男家, 其他既就分比其他親戚, 同埋即場切黎食. 隻燒豬好香呀, 食落仲暖暖地, 扑扑趣架, 勁好味呀~~~
之後每人食埋湯圓後, 又要帶埋D豬頭豬尾去番男家, 跟住就要出發往酒樓勒~~
出門到男家:
2007年4月19日星期四
2007年4月7日 -- 大婚之喜(一): 接新娘
今朝係張床度典下典下都唔捨得起身, 因為實在太攰啦, 到佐七點半個化妝師打黎話已經到佐巴士站, 我先捨得去刷牙洗面換衫. 兩個化妝師都好準時, 七點半到. 化妝師KK先幫我化妝, 而另一個化妝師阿琪就幫阿媽化妝.
到佐八點, 姊妹, 攝影師, videoman都陸陸續續到達, 姊妹就排隊化妝同準備一陣玩新郎既遊戲, 我就繼續坐定定化妝.
本來原定班兄弟九點四應該上到黎被玩, 但係可能佢地要係樓下影下相之類, 差唔多九點十先到門口, 不過唔緊要, 反正班姊妹仲未化好妝, 同埋奶奶話十點後先比新郎同兄弟入門就得架啦. 由於我要匿埋係房等人接, 所以雖然聽到佢地係出面玩得好開心, 但係唔可以出去睇埋一份, 唯有等第二日睇番VCD啦.
玩到咁上下班姊妹終於比班兄弟入黎, 之後就要逐一斟茶比長輩, 真係跪到腳軟呀. 之後食長壽面, 然後就出發去流沙包屋企勒.
化妝:
2007年4月12日星期四
2007年4月6日 -- 結婚前夕
今日一朝早去佐屯門飲茶, 飲完茶我地就落元朗攞婚紗晚裝, 跟住就同流沙包各自返屋企勒. 其實仲有好多野未執未整理好, 但係為佐爭取時間休息, 我九點幾就上床訓覺, D野留番半夜三點半起身上頭後先再執.
九點幾上到床, 碌黎碌去都訓唔著, 典到成十二點左右先訓到, 但係三點就起身用碌柚葉沖涼洗頭, 等到三點半上頭, 對住塊鏡自己同自己梳, 阿媽就係後面講:一梳梳到尾, 二梳乜乜乜… 然後就要等對龍鳳燭燒完先可以訓, 於是趁有時間就執埋D野, 搞到差唔多五點先有得訓, 但係第二日七點就要起身…
2007年4月11日星期三
2007年4月5日(四) -- 結婚前扮靚靚~~
終於等到放假, 朝早先去佐做facial, 下午就出佐尖沙咀整頭髮, 主要想染同埋highlight, 由三點幾整到成八點先走得. 我都好耐無染過髮, 因為要係髮型屋坐足半日, 無聊又嘥時間, 不過為佐結婚呢個大日子, 無辦法啦~~
2007年4月9日星期一
終於捱到last day!!
話說4月4日係我期待以久既last day, 本來到4月3日條低能腦細都未交待邊個接手我既job, 我當然唔會走去問, 你唔交待唔安排我咪「pat」低晒所有野話走就走囉, 話之你.
點知3號果朝早有個同事問我今日咩時間得閒, 可以既話交低D野比佢跟手, 我反問:「下? 要你跟呀?」. 我覺得佢都好慘, 好似部門中有咩豬頭骨都要佢啃咁, 本來我諗住咩都唔理泵低晒一走了之架麻, 但呢個同事平時都幫我唔少, 我都唔想我走佐之後佢跟我D野會嗱手唔成世, 於是今日真係的起心肝處理番D後事, 正一PK老細黎架, 咩都唔交待, 咩都係由同事通傳, 做野又「笠囉」, 日後有機會一定將佢D低能野係度「公諸於世」!!! 我last day, 佢條粉腸連bye bye, 祝福都無句; 其他同事收到我個goodbye e-mail起碼都會reply番我講D祝福說話之類呀...
由於admin阿姐佢4號放假, 所以3號已經計埋D糧比我, 呢個admin阿姐又係公司經典, 做佐咁多年, 成日都做錯野, 計錯我糧, 好彩我心水清, 否則白白蝕佐幾千蚊比公司. 我07年4月4日last day, 佢可以係其中一個日子打佐做06年, 係第二個日子打錯佐做May, 真係服佐佢!!
本來糧都計埋, 4號果日真係唔返工都得, 不過費事做衰自己, 於是返公司hea佐成日, 真係無聊. 同同事吹下水, 影下相, delete埋D e-mail之類…
我自己個位:
2007年4月4日星期三
點解!!! 點解張帖寄出佐對方會收唔到!!!????
麻布茶房 -- farewell lunch 2
地址: 尖沙咀廣東道11-13號海港城2期2608-10號舖
電話: 2736-5006
星期一有一個同事同我去farewell食飯, 去佐麻布茶房食, 呢度真係十年如一日, 每次黎都要等到頸都長先有野食, 餐餐都係咁, 如果唔係近公司都唔會成日黎食, 不過係度等食既時間, 我諗可以for我地行遠D搵食囉... 不過我都就黎唔係呢頭返工勒, 食埋呢次啦~~
我叫佐個什菌雞定食, 我以為係有D雞既醬汁然後上面加D什菌, 但黎到係有pat什菌菇+難食汁再加D雞係面咁, 麻麻地好食, 主要係D什菌菇汁好難食, 同埋杯凍檸茶好難飲...
是次每人消費約$50 (同事請)
2007年4月3日星期二
沙嗲王 -- farewell lunch 1
地址: 尖沙咀海防道35-37號海利行1樓
電話: 3427-3415
上星期一班之前同我由元朗調出黎尖沙咀既同事同我搞farewell食飯, 去佐沙嗲王食, 其實我地成日都會黎沙嗲王, 因為每次幫襯都有coupon, 所以隔一排都會黎幫襯用佐D coupon, 循環不息. 不過由於我多數都係帶飯返公司食, 所以我都好耐無去過沙嗲王食飯, 我叫佐個白咖喱豬扒飯, 揀佐甜品唔揀菜, 同埋叫佐荔枝紅茶. 呢度既白咖喱豬扒飯都OK既, 味道唔濃, 清清淡淡咁, 豬扒唔靭, 幾好食. 不過個甜品布甸就唔掂, 個布甸好硬身, D糖漿又鬼咁甜.
2007年4月2日星期一
就結婚啦, 買野買野買野!!! 今日成功做佐好多野!~~
不經不覺我地仲有唔夠一星期就結婚啦, 但係都仲未買齊野喎, 於是尋日約埋流沙包去屯門買啦. 本來我打算去雅都商場二樓間芊芊花店訂花架麻, 點知去到未開門, 打比老闆娘, 原來佢今日去拜山, 唔會返舖頭, OH... 於是我地改去柏麗商場睇睇, 流沙包個妹前年結婚係果度租衫訂埋花球, 去到問佐價, 價錢都OK, 一個花球(玫瑰), 新郎襟花, 三個主婚人襟花(太陽花), 七個普通襟花(玫瑰), 六個手花(都係玫瑰), 全部夾埋七百幾蚊, budget內, 所以就費事煩係度訂埋. 另外仲決定係度做埋結婚花車對公仔(係比對公仔佢地, 佢地幫我綁蝴蝶係背後, 加埋對"V"字絲帶, 咁就收$120, 真係好賺...), 唉, 好貴...
之後我仲要買套新內衣褲同埋買過對結婚鞋, 但係屯門都無咩啱心水, 於是落番元朗, 好順利咁好快就睇中佐對白色鞋, 跟手去好順福商場買埋bra+under.
之後就約佐伴娘同細妹去雅麗fitting, 估唔到黎到竟然無人唔駛等(staff話因為呢排近清明, D人連試衫都唔肯黎試喎), 好快佢地就fitting完, 終於搞掂租衫呢part啦, yeah!!
再跟住七點鐘就去佐元朗人家打邊爐, 因為今餐係我地既兄弟姊妹飯, 好難得可以約齊人! 不過我班姊妹實在太斯文啦, 淨係振宇一個都可以頂住我五個伴娘姊妹咁款, 我班姊妹好文靜又無咩出聲, 好彩仲有金雅可以撐住~~ 希望到我結婚果日我班姊妹有能力玩殘班兄弟啦, 我驚到時會調番轉我班姊妹會比兄弟玩咋...
新寶粥麵茶餐廳 -- 超級焗豬扒飯...
地址: 元朗擊壤路17號順發大廈地下D舖
電話: 2470-6982
31號晚我又出元朗廣場等流沙包佢地練完波去食飯, 我地又去佐新寶, 我同流沙包叫佐火鴨絲伊面, 味道都OK, 料都算多. 不過我想講既係超人叫既焗豬扒飯, 呢度既焗豬扒飯好巨形呀, 山咁高, 仲要舖隻蛋同埋有芝士係面頭, 變態架, 佢地大大隻隻又做完運動, 都食唔晒成個飯, 可想而知個飯係幾咁巨形...
是次每人消費約$35
一泡而紅
地址: 葵芳葵涌廣場3樓
30號晚流沙包係葵芳附近教波, 於是我係尖沙咀做完facial就落葵方等埋流沙包食飯. 流沙包黎到已經九點幾, 我又唔想食得太飽太heavy, 於是去佐一泡而紅食飯, 我叫佐個麻辣雞泡飯, 流沙包叫佐個香菇豆腐泡飯, 我地仲叫佐個鄧家媽媽水餃, 因為見佢個menu寫到咁把炮咁出名咁, 店員又落力推介, 於是叫佐$15六隻. 呢度既水餃係咪凍食架? 因為D水餃唔係用湯浸, 係放係個碟度上, 食果陣都唔熱既...? 同埋味道真係無咩特別, 又唔係好好食, 好似有少少搵笨.
至於個泡飯都OK, 我都唔係第一次黎食泡飯, 如果唔OK我都唔會返黎幫襯, 好大碗, 都食唔晒.
不過想讚讚呢度既服務態度唔錯, 流沙包件外套放係櫈度拖佐地, 阿姐會好心提我地, 又問我地要唔要tissue. 然後到我地差唔多食完果陣, 又有個男人拎住pack紙巾問我地要唔要tissue, 幾搞笑.
是次每人消費約$40
好鮮味 -- 抵食又好食
地址: 元朗大馬路
29號晚試完衫去佐好鮮味食飯, 呢度D套餐真係好抵麻, 之前我都介紹過, 有湯有小菜有飯有野飲, 埋單都唔駛$40位, 我地四個人叫佐四個小菜, 包括三杯雞煲, 鹹魚雞粒煲, 海鮮什菜煲同埋咖哩豬軟骨, 如果係酒樓食, 我諗無二舊水都埋唔到單, 但呢度四個小菜, 埋單都唔駛百二蚊, 抵到爛呀~~
是次每人消費約$40
2007年3月29日(四) -- final fitting
今日放佐工約埋阿媽同奶奶去final fitting, 由七點試到八點幾, 我覺得自己手臂仲有少少肥呀, 如果可以再瘦D就好了. 著埋girdle去試, 只係著一陣我就覺得好攰腰骨好痛好辛苦啦, 到結婚果日點樣挨成晚呀? 我試完之後, 先知原來奶奶套褂唔駛試, 即是說佢白等一趟, 唔知佢會唔會怪我呢...?
之後去佐我地既飯堂好鮮味食飯~~


text:
馬拉松陰影
尋日喺波士頓發生左一件不幸嘅事情﹐今年跑過馬拉松曾係選手嘅我都覺得心痛非常.究竟點可以咁殘忍去傷害咁多無辜嘅人?當中有正在努力緊嘅選手,歡天喜地嘅支持者,為賽事打點嘅工作人員同維持秩序嘅警員等…
馬拉松係一個健康嘅運動﹐咩因素都唔應該做出咁唔人道嘅事﹐希望盡快捉到有份引發同參與嘅兇手﹐你地必須要負上嚴重罪行嘅後果﹐得到法律嘅制裁﹐狠心 d 講﹐你地死十次都賠唔返﹐補償唔到… >.< 真係好心痛﹐一件開心嘅盛事搞成咁﹐相信以後提到馬拉松都會唸起呢件不幸事.
睇到電視新聞同新聞紙上嘅報導真係忍唔住流淚﹐人生真係未必會經歷生老病死﹐意外嘅事更加冇得預料.有時無聊都會唸吓﹐如果有屋企人或者身邊嘅好朋友過左身﹐我必會喊到癲左.又會自私 d 去唸﹐咁如果自己死左﹐咪咩都唔駛理囉﹗但… 唸起之後會為我傷心嘅親友﹐呢一刻原來我都會好難過好心痛﹐好唔捨得您地.
緣份天注定係冇錯﹐屋企人親人一出世就好似您身體一樣與生俱來﹐係整定註定.幸福嘅我感恩﹐屋企人個個都好鍚我﹐身邊亦都有好多好友關心照顧.茫茫人海您我遇上甚至認識已經係緣份﹐每次我都好珍惜同您地相處嘅時間﹐永遠記住呢份開心.
最後… 衷心祝願受傷者早日康復,而不幸過身嘅一路好走.更加更加希望遇害者嘅親友唔好咁難過傷心﹐要快 d 振作起嚟.願上天給您地正能量﹐繼續好好過.


text:
09 Feb 2013 Fri Kyaukme mountains & villages Sunny day
約左guide八點出發,所以早少少起身睇睇local market,原來佢地都有室內market,不過都係唔太緬甸但又唔似中國,有少少似柬埔寨,有d亂又好多野咁,而且途中見到小和尚化緣,係羅住個黑色既盆,續家續戶化緣,有人比錢有人比食物或者其他東西,之前都有見過一整排和尚行去化緣,不過個過程就未見過,今次係早緬卒之見到了,見時間差唔多就番hotel食早餐,食完8點正guide就到左,因之前揹背囊坐電單車好倦,所以今次用左個腰包,感覺好少少,而且車亦比mandalay好坐,除左有把手腳踏亦穩陣,但因前日太倦,所以其實再咁坐都幾辛苦,so決定左monywa一定唔會再坐電單車,唔係我就倦死了
出發經過一個細村落,見有人玩緊音樂,叫guide停低入去睇睇,係傳統Shan Music,有個鼓好重下,咁打起上黎都吃力,再坐出發左一段路,條路開始爛,但車速唔高而且架車好坐d,所以還可,上到某一地休息下飲下茶去完廁所再出發,之後再到左間小士多,感覺舒服,guide因英文好,所以一路都講左好多野,東拉西扯講東講西咁,一時就話緬甸女人好靚,一時就講大家生活既水平等等,問佢點解英文咁好,佢話自己仲讀緊書,係讀psychology,想搵d錢可以去英國,又再次問下佢係咪想離開緬甸,佢同之前係inle lake既guide一樣,只係想去外國見識下搵下錢,最後一定會番緬甸,話佢知香港有working holiday visit,三十歲以下就可以申請,佢聽到非常羨慕,跟住佢就詰想係五年內可以過到英國,真有理想,講講下上山係一大段爛路,"登"死,丫,途中經過某一條路,路邊有個和尚仔係度,我地架車經過時就用一個細殼向我地洒水,後尾停車時問司機,原來係祝福既意思,係一個沙塵滾滾爛路如雲既山中小路,有個咁特別既祝福都幾有意思
上到去原來係一間學校,學生仲上緊堂,係門口位置見到幾個人傾緊計,原來係老師,仲有一個bb係度,佢地笑容非常親切講左少少野就行入室內睇睇,依度係老師住既地方,非常簡陋,有幾個小朋友係度做功課,睇下佢地做咩,當然睇唔明,睇下佢地d書,多數係圖畫,而且係教做人既禮貌,難怪佢地比我既感覺一直係比較和善
再行前少少,見有幾間大屋,入面就係一間間課室,聽講依間學校係集合晒所有村落(Palaung德昂族)既小朋友一齊,整間學校由guide1(junior)到guide11(類似high school)都一齊,不過越高級就越少人,因為山區家長們始終覺得讀書好貴,所以只有好少人可以讀到high school,不過就因咩年級歲數都一齊,而且d小朋友上堂時好free好開心,所以非常熱鬧,行到某一課室,原來老師係guide既同學,佢地就係度傾下計,而我呢就同d小朋友玩下影下相咁,仲周圍睇下,因為依度比較高,就可以望到山境,個view不錯,感覺非常開揚,聽到d學生既玩笑聲,令人身心開朗,非常不錯既地方
之後行左去路口既nuns(尼姑)既地方,佢地好好人,飲下水周圍睇下傾下計咁就走人去食lunch,係村口士多等食途中見小朋友放lunch,一大班人番家食飯好開心,不過有d呢就走左過一間鋪頭入面,見門口非常多鞋,入面人數一定唔少,問左原來係睇戲既地方,當然唔係咩戲院,只係一個電視播下戲咁,不過小朋友睇得非常開心,而我食左個麵就休息下,當然係訓左啦又,之後行左上山頂睇下風景,不過真係好熱,如果行山都幾辛苦,因山頂幾舒服,所以又吹左陣水先走(今次講到婚姻,緬甸人都算遲結婚,而且可以自由愛情,但一定要結婚先一齊住,講到guide中意外國人,而且佢話娶中國人好貴,哈)番到落山就走人了
To Part.11 - Kyaukme,Mandalay
[31/01/13 to 16/02/13]
Photo Link <<<<<<<<<<<<<


text:
Photo of the day
嘆完杯咖啡之後, 係時候出去走一走, 順度買手信. 最大最熱鬧的街就是Laugavegur大街, 就係我地住既apartment附近. Laugavegur大街有好多商店, 而且每間店舖都有少少特色. 呢間手信店賣好多Iceland Made既物品, 什麼冷衫, 玩具, 杯, magnet.....etc都有. 店外就擺左兩個Icelandic troll公仔可以比人影相.
呢間就咁睇都唔知係Coffee shop呢!
亦有發現中式酒樓存在於雷克雅維克上
有時行過見到牆上面有既圖鴉幾靚, 呢個我估係教你點樣打領Tie.
呢間賣一d特色既家品及日用品
入面有佈置櫥窗, 而大部份手信店見到好多都係Handmade, 感覺好好多. 去到咁遠都想買返d本土自家出產既物品. 我頂帽係其中一間手信店內買的, 都係Handmade in Iceland, 好暖. 最合適今日涼涼地大風既天氣用啦!
店外見到呢隻肥DODO既貓, 好可愛呢!! 冰島更多魚食, 唔怪之得咁肥啦!!
行下到了海邊, 先到了好出名既Harpa. 這棟獨特建築由丹麥建築公司和冰島藝術家Olafur Eliasson共同設計, 整棟建築由大量幾何玻璃構成.
除非你要去聽Concert, 入面大部份地方係對外免費開放. 入到去會把你既視線向上發展, 建築設計真係好amazing, 因為透過光折射於玻璃上, 會出現其他顏色. 難怪Harpa成為2011年全球最值得旅遊的41個地方之一.
整個雷克雅維克可以用腳慢慢行慢慢感受. 去完Harpa, 我地沿著舊港方向行, 便到了好出名 Bæjarins Beztu Pylsur熱狗. Bæjarins Beztu Pylsur熱狗店有6間分店呢!! 呢間係海邊就最多人幫襯.
看似簡單既熱狗, 卻是冰島人最鍾意食既食物. 一隻熱狗ISK420. 以冰島既物價來講, 呢隻熱狗係算平啦!! Order熱狗時不妨點"everything", 因為會有炸洋蔥, 沙律醬以及mustard. 加埋起一同食, 真係好好味.
攤檔好細, 只有兩張枱. 我地一路食一路見排隊既人越來越多.
熱狗檔對面有個Kolaportid跳蚤市場,不過我地入左去轉左個圈就走啦!! 冰島與歐洲既跳蚤市場相比差太遠了. 賣既野唔太吸引.
行下唔覺又過了吃Lunch既時間, 我地今日下午去Sægreifinn 吃海鮮餐. 之前睇過review, 呢度既龍蝦湯係最好飲,必定要試下.
我地去到見到唔同款既串燒, 有好多唔同款既魚串.
仲見到有鯨魚肉串. 不過我地想試既興趣唔大,
最先到的是龍蝦湯, 味道同之前係Hofn飲既唔同. 呢間龍蝦湯唔太鹹, 但味道有D似羅宋湯. 雖然有麵包配送, 但對龍蝦湯有少少失望.
飲完湯後, 等左大約30分鐘先有串燒呢!! 好彩剛吃了個熱狗. 我地點了4串串燒, 兩串魚, 一串蝦及一串帶子. 燒得好香, 魚又鮮甜, 帶子好味. 相對蝦就比較普通.
我地四人四串海鮮串燒, 兩碗湯, 一共吃了HK$700. 係冰島食野真係唔好考慮價錢. 如果唔係真係食得辛苦, 而且要食海鮮就更貴啦!
[Sægreifinn (Sea Baron)]
地址: Geirsgata 8, 101 Reykjavik (臨近舊港)
吃飽後, 我地係舊港行下. 景色唔錯, 不過好大風.
估唔到呢度幾好行, 有D特色商店. 係其中一間SHOP入面見到呢個地圖, 問大家係邊度來到冰島玩, 我都有加左粒
相對性歐美國家既人來冰島玩較多. 香港同台灣人亦有唔少到過冰島呵.
係冰島見到呢間幾型既單車店, 吉少二話不說就入左去朝聖. 最後吉少都買左少少返香港, 聽佢講價錢合理囉,
去完舊港, 我地返回Laugavegur大街上
除左一定要去Harpa外, 另一個係冰島必去既地標就係: Sólfar 維京船雕塑. 其實Sólfar 維京船雕塑係Harpa另一邊. 我地行過見到有人畫外牆, 係要出動吊機.
Sólfar係一座海盗船骨架雕塑, 古维京船造型, 外型幾COOL. 係雷克雅未克的標志, 坐落於海邊Sun voyager.
過左今晚以後, 明天一早便要離開冰島了. 今晚我揀左住係機場附近, 方便聽朝一早搭07:30飛機到丹麥玩. Kef Guesthouse設施新, 廚房設備齊全, 而且早餐可以一早預備, 方便搭早機既客人. 又或者晚機來到冰島第一日, 都可以考慮呢間住宿.
話咁快9日既冰島之旅結束啦!! 真係有d唔捨得冰島, 期待下次再來玩過.
行程
規劃可以 睇多d.


text:
2009年10月11日星期日
KAMILL HAND & NAIL INTENSIVE CREAM
KAMILL HAND & NAIL INTENSIVE CREAM $28/100ML @ WATSONS
原先我仲用開WATSONS出既HAND CREAM,因為之前貪平做SET買O左好大枝,用O左好耐都未用晒,但擒日出街手袋冇帶到HAND CREAM,我對手又勁乾,所以去WATSONS求其買O左枝HAND CREAM頂住先...
KAMILL HAND CREAM其實我以前用過,但唔係買呢隻最潤既,而係買FOR SENSITVE SKIN O個款,O個隻唔太夠潤,我嫌佢爽身得滯,所以自此之後都冇再買過佢呢個牌子LU,不過擒日我睇黎睇去都冇邊隻O岩,於是又試下佢囉,見佢寫係INTENSIVE MOISTURIZING CARE,應該都OK掛....
D CREAM就係咁樣O架啦...
白色CREAM FORM,有少少杰身但好易推開,隻味一開頭係覺得麻麻地,因為初初係聞到有少少膠味+花香味,但搽開O左一陣又只係得番花香味,幾好聞喎!!!!佢一搽就吸收晒,即刻FEEL到好SMOOTH同好似有層膜包住咁,搽完可以即刻整野,唔使話要等一陣先得,驚"HIGH"到周圍都係,我覺得幾O岩日頭OR出街時用,而家秋涼天用都夠潤既,$28有100ML都幾抵玩,唔怪得之前好多人都話好好用啦,但真係要揀O岩款,唔係我之前用另一隻就以為佢唔多掂啦....
不過去德國買好似勁平,同埋龍城有大枝裝賣,會再抵D...
訂閱: 發佈留言 ( Atom )


text:
每逢 9 月尾就係主日學既結業禮, 一季 3 個月, 四季就一年架喇 ^^
吸晴既係台上面既禮物, 不過今日入心既係文牧師講「暗利之家」, 一個算得上係偉大既以色列王, 又遷首都去撒瑪利亞又擴大以色列版圖仲 3 代王朝添, 聖經都只係用 8 節記載佢 (參考列王記上16:21-28), 仲要最重要個一句係 -- 「暗利行耶和華眼中看為惡的事,比他以前的列王作惡更甚」..... 尊貴如一代君王即使做偉大既事但唔係神眼中看為正既, 又有何用? 返主日學, 就係要學習做神眼中看為正既事, 不可依靠自己的聰明!!
郭小明考試寫錯幾隻字, 屈居亞軍
有禮物就好開心啦
多謝惠清姨姨既教導
小慈就攞左第一名! 叻叻! 佢真係好鍾意背金句, 好喜歡聖經故事
佩思姨姨教左小慈 3 年, 多謝您!
驚喜地爸爸返主日學出席率有 8 成都有獎! 我有幾次帶左小慈小明去比賽, 咁就唔夠數了.... 嗚嗚~~
滿載而歸, 多謝天父 ^^
未返到屋企已經拆左, 超級鍾意呀!
係對戰棋黎架, 類似 master mind 好好玩
7 歲 up, 弟弟一教就識玩
返主日學學習神既話語原是基督徒既本份, 仲有禮物收真係好開心啦!


text:
話咁快又到年尾,除咗期待12月嘅假期之外,一眾打工仔最關心嘅都莫過係到底有無人工加或者黎緊Bonus出幾多,少不免成為茶餘飯後嘅話題.最近人力資源學會就做咗一項調查,預計今年員工整體平均加人工3.5%,創六年黎嘅新低,情況差到甚至拍得住金融海嘯時期.學會更指銀行業加人工幅度跌得最犀利,至於零售業能唔能夠走出寒冬,就好有保留啦.不過老實講,加得個2﹣3%,夠我地D窮苦打工仔做乜,單單係呢「三高」足以證明加薪絕對追唔到通脹啦!
OT當食生菜
簽約時工作時間明明係寫住朝九晚五,唔該唔好咁天真,如果老細臨收工先黎一句「聽朝放係我枱面」或者要趕project,咪又係死狗咁番埋位…原來香港係亞洲地區入面OT時數最長嘅地方(其實都預咗),大約有三成人每個禮拜都要加班8個鐘或以上,仲講work life balance?有時間情願訓多陣算吧啦.
交通貴勁貴
一般嘅打工仔,都係搭公共交通工具,每朝除咗要同人迫沙甸魚之外,其實車費都唔平.舊年全球靈活辦公室供應商Regus就做咗個調查,發現全球有超過34%嘅打工仔番工嘅交通費佔收入5%,而香港更有近3成人係高過呢個水平.嘩咪加人工都補唔番?請問「可加可減」個可減去咗邊到?
食lunch食到窮
辛苦搵黎志在食,lunch除咗係填肚仲係唯一可以放鬆放空嘅時候.但今時今日食個lunch都幾甘,以前100蚊都可以食到三餐,但而家就算係熟食中心食個晏坐底都要40蚊,如果你係中環,鰂魚涌呢D商業大區番工,哈哈真係啖啖飯都有血有汗.
相片來源:lifeinkyoto @tumblr


text:
我嗰個年代嘅厠所,講你都唔信,同依家大陸嘅有過之而無不及,我係講嗰種落後同埋衛生程度.嗰陣時啲厠所有幾種,最正嗰種就係起喺魚塘上面 .我有個同學屋企係開魚塘嘅,個厠所係用木搭建喺魚塘上面,然後用木做一條通道,喺塘邊連接埋個厠所.故此去厠所時要格外小心,一吓唔覺意,分分鐘跌落個塘度.個厠所嘅設計係非常環保,好似大澳嘅棚屋,地板之下就係魚塘.只要喺中間嘅木板鋸個窿,咁就大功告成.
唔好意思,明明主題係屎坑,點知講咗養魚.標叔有句成日掛喺口邊嘅說話,《屎坑同厠所》,意思係話屎坑等於厠所,用嚟形容有啲嘢外表雖然唔同,但實質一樣.好喇,講番屎坑先.我住喺新界,啲厠所清一色係踎厠,由於無水沖厠,所以有另一個名叫旱厠.當啲坑開始滿嘅時候,會有車按時嚟泵走啲屎.嗰陣時大部份喺新界嘅屋都係無厠所設備嘅,當人有三急嘅時候,只有幫襯公厠.
我屋企附近有一間公厠,去厠所之前要有充分準備.記住一定要拎盒火柴同埋一叠報紙.咦?你都幾識嘆喎,一路去厠所一路睇報紙,不過,點解要拎埋盒火柴呢?我相信你會覺得有啲奇怪,唔通喺屎坑度唔夠光?或者我粗略形容吓當時嘅屎坑俾各位認識,先至交代啲火柴有乜嘢用喇!嗰陣時啲屎坑只有三格,每格都有一扇婑鐵門,每格厠所幅牆對上都有一個細嘅窗口,所以空氣唔係咁流通,加上成個月先至有車嚟泵走啲屎,嗰啲屎臭味真係好難頂.但有啲人就唔認同我嘅說話,佢哋覺得啲氣味一啲都唔難頂,所以喺屎坑裡面嘅牆壁寫滿字句,呢啲叫做屎坑文章,唔知大家有冇見過?
如果碰啱泵完屎之後,個厠窿會乾淨好多 ,之但係過咗約莫一個星期之後,啲糞便就會堆積如山 ,嗰啲夜香味對烏蠅嚟講,就真係非常之吸引,隻隻烏蠅剩係聞到陣味都已經口水流埋 ,仲唔拿拿聲飛入屎坑度飽餐一頓咩!我仲記得嗰啲烏蠅好大隻同埋有金綠色嘅外穀,外觀唔錯,或者呢啲叫做好眉好貌生沙蟊.
得人驚還得人驚,屎始終要去疴.喺入去之前要作深呼吸,因為一入到屎坑裡面要儘量閉氣,減少吸氣,如果唔係嘅話,會分分鐘俾啲臭味攻死.然後數三聲,一衝入去就要點著啲報紙,啲火要夠大,要喺好短嘅時間,用火《譚》吓幅牆,重有地下,最緊要天花,將喺上面嘅屎蟲,用火燒到跌晒落嚟為止,因為驚疴疴下嘅時候,剩番嗰啲屎蟲會跌落個頭同埋個身度,就真係邊度都唔駛去.啲報紙唔夠一分鐘就燒完,啲火有少少嘅阻嚇作用,之後喺地下嘅屎蟲就會好快趣咁躝埋嚟,爬上你隻腳度,所以你最好喺二分鐘之內辦好大事,然後迅速逃離現場.走慢少少嘅話,真係一身都係.
但如果你喺夜晚去厠所,除咗帶備火柴同埋報紙之外,重要帶埋蚊香,因為啲蚊都知道喺厠所裡面容易揾食,佢哋潛伏晒喺度,伺機偷襲 .喺夜晚去厠所必須依足程序,首先將個點著咗嘅蚊香擺入其中一個厠格,等佢燻走啲蚊先,最好燻五分鐘,等啲蚊暈佗佗嘅時候,先至燒著張報紙,重覆以上嘅動作,《譚》死啲屎蟲,先至可以安心去厠所 .如果唔記得帶蚊香嘅話,肯定蘿友開花.嗰陣時有啲靚仔好鬼百厭,揼個電光炮落個厠坑度,將啲屎爆到通處都係,唔該你想像一下嗰個屎坑嘅環境,除咗佈滿屎蟲之外,仲黐滿晒屎漿,喺咁嘅環境下辦大事,你話係咪好富挑戰性呢 !


text:
塵螨真的能 bye bye 嗎?
自從同CoCo 轉睇馮醫生後
佢斷症 CoCo 係塵螨敏感
我呢排就勁睇有關塵螨既資料
塵螨食乜
塵螨係幾多度最旺盛
點kill 塵螨
換了床辱
最後仲換埋個吸塵機
今日到左喇!!!
pink color
HLC 大愛
等我試下先~~~
真係好輕....不過家務呢D野,
我不嬲唔叻
留返比helper, haha
不過我個地板唔會花,唔洗拎起黎吸啦!
CoCo 唔知做乜係咁跟住部機, 以為係玩具??
吸力勁強....after 10 min
waaa.....
做乜有張咁大既紙!!!
D姐姐係咁Lazy
乜鬼大舊垃圾都照吸入去!!!
係唔會幫你錫住D野黎用!!!
鐘意佢呢個design
抽起個桶
㩒個制就倒晒D垃圾!
塵袋吸塵機,一年前已經無用
不過有好多blog 友記得我年幾前買左部 $19800 貴價吸塵機
咁做咩事無啦啦又換呢?
等我得閒再講
我都係人為醫生一句 " 水性吸塵機唔係唔好, 但係要保証你每一次機頭D水要風乾晒, 否則有濕氣就會有細菌,D敏感會加劇架! "
遲D再講我換機既冤緣~~
我有個塵螨大發現係關於我幾年黎既鼻敏感要同大家講!!
有鼻敏感既你一定要密切留意啊!!!!


text:
我媽過嚟一個月度,啱啱個周末去咗 Bay area 探佢一個朋友.
星期五夜晚至出發,去到係半夜兩點!人仔差唔多瞓足全程,不過去到醒咗,半夜三更發覺晌陌生地方,當然喊爆!喊完之後仲要我攪咗好耐至瞓返,我都唔敢睇嗰時幾點!
第二日八點幾人仔就醒咗,不過我哋都係攪到十一,二點至食完嘢出去.我就唔夠瞓之下要陪玩...食完嘢,出咗去附近一個公園行.嗰度有個湖,有條 trail 晌湖邊,見倒好多野生雀仔,又有個小 playground.
晌嗰度散吓步,玩一陣,之後就走啦!一上車人仔就瞓咗,不過都唔係瞓好耐.
佢瞓完,hea 一陣就出去食嘢,之後返屋企沖涼瞓覺.
第三日去咗 Napa Valley. 朝早十一點幾食個 brunch 之後出發.我唔飲得,去到都係行行企企睇住個仔.
夜晚晌嗰度食埋飯就返屋企.人仔下午只係 nap 咗一陣,所以夜晚一上車就瞓咗,仲瞓到抱上屋企,同佢抺身換衫都係一直瞓!佢真係好攰呀,平時一抱佢落車已經會醒!
第四日返屋企啦!朝早食完早餐就同人仔行去附近一個 playground 玩,因為要等其他人 ready 好至可以出發.最後十二點幾至出發,人仔上車冇耐就瞓咗,仲瞓咗好耐,睇嚟呢幾日作息時間亂咗,攪到佢唔夠瞓.
下午無端端因為整路而賽咗成個鐘,嗰度行一條路,周圍咩都冇,想行另一條路都唔得!結果攪到好夜至返到屋企!
今次個 trip 主要係探媽媽個朋友,有大有細大家又冇咩所謂要去邊,所以行程好 hea.我覺得 bay area 好舒服啊,特別係我哋住嗰邊,行出去就有條 trail, 又有 playground , 環境清靜但又交通方面好近 freeway.唔怪之得嗰邊啲屋咁貴啦!


text:
平時去 Bangkok 都會搵一晚去下 BTS On Nut 站旁邊嘅 local night market 行下,雖然唔係好大,不過就有幾多野食,仲有 Beer Garden,旅客亦都較小.而且 BTS 站嘅另一邊仲有一間好大嘅 Tesco Lotus,唔洗下下去 Big C 咁多人.
上次上網搵到原來 On Nut 站附近有間叫 Best Beef 嘅 Buffet,港幣六十蚊倒就有任食兩小時炭火燒烤同火鍋食,身為邊爐精嘅我一定要去睇睇啦﹗如果你喜歡地道泰國風味,就一定要去 Best Beef 試下﹗
只要喺 BTS On Nut 站 Tesco Lotus 果邊出口落地下走過 Soi 50,之後沿路直行大約 15 分鐘,就會見到 Best Beef 喺你左手邊.Best Beef 佔地好大,所以一定唔會 miss 左.
Best Beef 俾我嘅第一個感覺,係一間好大嘅鐵皮屋餐廳,入面放左幾十張大大細細嘅坐位﹗雖然無冷氣,但因為入面好大﹑樓底夠高﹑好通風,所以一 D 都唔會覺得好焗好熱﹗當日 7 點去到,Best Beef 入面坐滿左好多剛剛放工嘅泰國人…
Best Beef 嘅收費非常便宜,每位 Baht 219 任食炭火燒烤,仲有牛嘅唔同部位可以選﹗想打埋邊爐﹖只需要加 Baht 50 要多個爐同湯底就得﹗唔好誤會,唔係每位加 Baht 50,係每個湯底加 Baht 50,即係廿蚊都唔洗就可以打埋邊爐﹗
只要劃好點單紙交俾店員就 okay,但點單紙就只有泰文,雖然餐牌上面有英文對照,但唔識泰文都幾難對得好清楚﹗不過既然係任食,咩都試下又何況﹖如果真係唔清楚,Best Beef 有一﹑兩個懂基本英語嘅店員可以問下﹗
唔好以為幾十蚊一餐 buffet 一家無啖好食,Best Beef 嘅食物一 D 都唔馬虎.唔只有唔同部位嘅牛肉,仲有豬肉同雞肉,就連海鮮都有.而且 Best Beef 對食物處理非常衛生,每碟牛肉都會以牛油紙冚住﹗
Best Beef
地址: 1490/2 Sukhumvit Road, Bangkok, Thailand
營業時間:16:30 - 00:00


text:
話說, 小貞貞第二日下午因為要返教會練歌, 所以第二朝要提早離隊, 而Jacike既男友William兄又因臨時收到電話, 話第二日要陪個外國黎既客上大佛玩, 又係要早走, 所以我地原先既6人行, 就變得返4個, 1:00p.m正式展開我地第二日回歸祖國之旅, 首先, 由瑪雅城專車(其實只不過係爛鬼VAN仔一架)送我地到書城(舊o個個), 之後, 我地就自已再轉搭地鐵去新開既書城, 呢間新既書城位於深圳地鐵既少年宮站, 要係地鐵入面轉線先去到, 其實Lingling之前去過呢間24小時書城一次, 不過佢既comment話呢間野"大而冇當", 雖則如此, 我地呢d屎忽痕,新屎坑, 未去過當然係要襯下熱鬧行下啦!!
書城正門~~書城外觀
一行到入去個感覺唔夠光猛, 灰灰暗暗咁, 令人提唔起勁睇書(又或者, 我本身琴晚訓得唔好都唔定), 而且仲有個main point就係佢冷氣唔多夠!! 自由活動開始, 我地幾個對一對表, 2個鐘頭之後再係門口集合, 唔係講笑呢度真係好多人睇書, 都不特止, 好多人仲肆無忌憚坐係地下睇書阻住其他人行路, 我諗下年08奧運之前, 中國政府要改良下d同胞們既習慣, 如果俾其他外國人見到, 其實真係唔多好睇~~ 講返呢個書城先, 佢就一味得個大字, 分類比較鬆散, 而且佢只係得一層(連埋Basement, 應該算係兩層先岩), 所以有時行行下都唔知自已行左去邊, 雖然話就話24小時營業, 其實到左夜晚只係其中一個part係開放, 其他地方依然會close!! 計我話都係去返科學館站既書城比較好d, 一來佢有幾層, 行完一層再去第2層, 而且每一層分類比較清晰!! 而且個環境感覺上係舒服d!!
成個書城就係得呢層, 同埋個Basement兩層~~, 真係幾大下!!
呢邊係買CD, DVD影音產品~
我地自由活動既時候, 我就拍住Jackie行孖必, 而Lingling同阿康, 則各有各行, 有策略地搵書, 原來佢地真係一心上黎書城買書, 我聽到Lingling講左句:"我地帶左個購物袋黎, 方便陣間裝書走架!!", 我同Jackie一路行就一路四圍望, 雖然我地大部份時間都係keep住咁行, 好少可駐足咁睇書, 不過即使咁係咁e就咁行法, 2個鐘既時間話咁快就過!! 我同Jackie各自有一, 兩本書既斬獲!! 而數口精明既Lingling&阿康都有不俗既戰利品!! 不過Lingling始終都係搵唔到佢想買好耐既"150cm"繪本!!
滿足完精神食糧, 當然要滿足埋實際食糧啦 - 醫肚是也!! 因為唔想太夜先返到落去香港, 所以我地5:00p.m左右就去到"小肥羊"打邊爐, 雖然時尚早, 唔好以為冇乜人, 其實眼見已經有好多人打緊邊爐, 記住係打緊, 唔係開始打!! 即係話我地都唔算係早個批, 不過, 因為我地食過完早餐之後就冇食其他野, 所以都可以講係已經相當肚餓, 夜晚打邊爐, Jackie既屋企人再一次Join埋一齊食, 咁都好, 人多d可以叫多幾款野食, 如果唔係, 得我地4條友, 叫幾樣野都已經飽晒!! 好明顯係深圳食過小肥羊既香港人, 真係唔係太鍾意係香港食小肥羊, 因係上面食真係抵好多, 我地最後埋單都位位$60左右, 如果係香港食小肥羊既話, 分分鐘要位位$200!! 記住喎, 我地仲要係叫左好多野, 有d係食唔晒個隻~~係香港就會調返轉唔係食唔晒, 係食唔飽....
廢寢忘餐式打機~~ 睇佢個頭, 真係頂住包紙巾
講開Jackie個姪仔, 佢細細個(好似升小二)已經學人打NDS, 仲要係廢寢忘餐個隻, 我見到佢打機個時真係好得意, 成條頸屈到90度咁, 仲要係將枱度, 用包紙巾托住個額頭黎打機!! 如無意外, 我諗佢應該會好快要戴眼鏡~
食飽飽都差唔多9:00p.m, 起程返歸, 完成2日1夜回歸祖國之旅! 再一次感謝Jackie領隊, 希望下次我地再第二間按摩城揼骨可以齊人同埋玩得開心d!!


text:
2013年9月4日 星期三
聞名不如一試 – 帝苑餅店 Fine Food
聞名不如一試 – 帝苑餅店 Fine Food
我不嬲都唔係一個喜歡襯熱鬧既人,所以就算係食評網睇到有好野食,我都要先研究佢洗唔洗排隊先去食,事緣老公係7月 份生日,我都要開始著手研究佢既生日蛋糕同禮物仲有食飯,蛋糕其實可以自己整,但係因為冇咩時間,同埋整好都唔知點樣收埋佢好,話哂而家係一齊住唔係好似 以前咁我有我佢有佢嘛,要製造驚喜,始終有一定既難度,所以預期擺驚喜係個蛋糕到,不如擺係份禮物到,所以蛋糕我都決定用買的.
我同我老公都係一個喜歡食蛋糕既人,閒唔時得閒我都周圍去試下一D出名蛋糕店既蛋糕,某日上食評網見到近排大熱有兩間餅店,一間係帝苑餅店,一間就係係美麗華既COCO,因為尖沙咀同我住同番工既地點都唔係好就腳,所以見到帝苑有得係網上Order同埋睇款,我都優先揀左佢,因為COCO我搵唔到佢可以上網睇款既網頁,唔洗我親身踩落去一次,拎又一次嘛.
佢既Cake款都算大路 (eg 朱古力,芝士,芒果,大部份人都係咁揀),而且都有驚喜款,好似佢個Mascarpone Cream Blueberry Tart,老實講我好有興趣架w,睇哂佢咁多Page,我老公鐘意既一定係朱古力兼冇水果,我首選就係Chocolate Napoleon,口感之選! 因為佢可以網上Order,於是Click入去填Form,用信用卡PayPal完成成個付款程序,等佢電話Reply就可以安樂等拎蛋糕!
於是就有小問題就黎喇,因為我諗住夜晚切蛋糕,但係我夜晚收工佢又關門,我番工佢又未有蛋糕,於是我就Remark蛋糕早一日預備,我第二日番工前去拎,其實邏輯上係冇問題,而我Order左第二日,佢地既職員就打俾我,話Chocolate Napoleon($300)
因為係拿破崙餅,擺過夜會影響品質,建議我轉款(講到依到我都唔好意思話俾人知我以前賣蛋糕= =連拿破崙唔可以擺過夜都唔記得…),於是我就轉左Chocolate Truffle Cake($290)同上年一樣啊…雖然唔係同一間店/______\至於價錢唔一樣,職員就話可以揀一件甜品補錢!Good!有得借D意食多件w
好…講左N咁耐,入正題(就快俾人掟橙= =)…好首先係Chocolate Truffle Cake,裝飾係兩個朱古力波波,鏡面朱古力,簡易潔,內層係朱古力蛋糕夾朱古力忌廉,朱古力蛋糕食落比較濕潤,唔會好散又或者起筋,中層夾住既朱古力忌廉好濃郁而且好Smooth,唔會係單純可可粉加忌廉打成,雖然只係簡單兩層,但係有一定既水準,蛋糕整體甜度亦適中,食完唔會澀口,價錢黎講亦可接受,因為整貉比起某間專做朱古力蛋糕既好!
至於Yuzu Cheesecake,依個都幾有驚喜,首先佢圓碌碌既外表真係好鬼抵死,外層就係黃色既朱古力,係中間沿朱古力既黏合邊切開,就會見到入面有滿滿既Cream Cheese 同埋啡色既蛋糕碎(因為好快俾我食左~冇影相w),雖然蛋糕碎(餅底碎?)我食唔出有味,但係將佢配埋裡面打得好Smooth Cream Cheese同埋中層既柚子醬,帶起整個甜品既口感,而且佢既酸酸甜甜既柚子層平衡左較漏既Cream Cheese,而朱古力外殼亦不見太甜,唔會有平時食到既朱古力裝飾甜到漏油既感覺,必試!
好…吹左咁耐水,我亦都好讚同Fine Food既成功,雖然亦知道背後打理的原來就係有兩間餅店既Tony Wong,不過一間餅店既成功,唔單只係蛋糕,我亦都好滿意佢地既服務,先說佢地著重蛋糕品質提議我轉款,後者我去到蛋糕店佢地既職員亦俾左相當有效率及禮貌既服務,雖然我認為我揀甜品既時候佢可以有多D介紹同Suggest,BUT整體我買蛋糕既流程都令我感覺良好.推介俾各位~~
Online Order網址: http://theroyalgardenhotel.com.hk/index.asp
地址: 尖沙咀麼地道69號帝苑酒店大堂
電話:2733 2045
訂閱: 張貼留言 (Atom)


text:
M到近依兩年先意識到開始要保養埋條頸,我嘅頸紋其實係中學就存在,只係冇咩點理.我諗頸紋除左天生外,或多或少同動作,姿勢應該有關係, 好似枕頭嘅高低,習慣性低頭.
我有兩條特別明顯嘅頸紋,依家已經淡左好多,近睇加細看都仲見到啦不過,始終頸紋出左黎想佢消失?簡直係mission impossible!
初初只會搽面嘅時候搽埋條頸,效果當然唔好明顯啦,不過就Keep住冇惡化.
最近迷上嘅係Sassou Gold Invigorating Essential Balm
主要成分當然有佢嘅signature 99.99足金金箔啦,仲有摩洛哥堅果油.據說摩洛哥堅果油可以預防及減淡皺紋產生,防止肥胖紋,娩娠紋,手踭,腳踭出現龜裂情況.
依個產品好明顯就係針對所有紋啦!買左佢返黎之後真係好勤力,晚晚上床前就搽頸.結果得唔得?初初都以為係心理作用架!不過睇埋影定嘅相,話冇效就呃人,哈哈
細細樽,得10g,不過晚晚搽頸同咀唇,用左差唔多2個幾月都仲有好多,估計一個都可以用用到4個月吧!當然要視乎搽幾多位置呢,因為面上touchwood仲未有紋,而且好易出痘痘,所以唔可以用上面.太潤喇,用上面M實會大爆發
至於唇紋呢,效果都唔錯!其實仲可以用係手肘腳肘,不過唔捨得啊,始終都係貴.薄荷味同薰衣草嘅分別,個人認為只係味道上有唔同.但係去紋方面真係好成功
用完之後,M唔會再買喇!因為搵到一個平好多好多嘅天然產品代替!初步搽埋面都冇話生粒粒,條頸d皮膚都firm左好多!想知?stay tuned;)
Good Health ;)
M


text:
今次地早早排隊, 但都等了一個多鐘, 店子不算大, 入內左手邊係6人枱, 右手邊係4人座位, 6 人位個邊其實只係座左右兩邊, 中間係空的, 令到食客有私人空間, 但又係因為咁, 所以要等好耐先有得入座
是晚我地點咗和風鮮蟹肉野菜沙津 ($49) -- 都有幾多蟹肉, 睇起上來好似好大碟咁, 但其實係係大大塊生菜墊高咗
醬油燒豬手 ($45) -- 本來以為隻手好細隻, 因為點菜之前都問過店員, 點知一上桌發現係好大隻的, 豬手皮好肥, 肉很嫩, 但係我覺得唔太特別, 好多地方都食到呢個水準
跟住主角出場啦, 係石燒手打烏冬 ($56), 有4片厚切豚肉, 上桌時氣泡同白煙不停地冒出來, 豚肉肥瘦分明, 烏冬好煙韌, 仲有隻生蛋. Good
黑担担手打烏冬 ($60), 呢個係丙丙食, 佢一點都唔欣賞, 湯底係用上黑芝麻, 但係丙丙覺得有點兒芝麻糊湯底, 我自己都係比較鐘意豬骨湯底多D, 大家一致覺得呢個 no good
我同丙丙都覺得如果要等一個多鐘仲要無得走開就真係唔咁值得去, 不過呢個食店係有得訂位的, 當然定位數目不多, 所以要早早booking, 唔洗點等去食就可以. 見openrice d 人個個都話好食, 但我覺得無乜特別, 好多地方都食到煙韌的烏冬, 唯一係佢地的豚肉肥瘦分明, 仲要係厚切, 呢個真係值得一讚
地址:尖沙咀赫德道19-23號地舖
電話:3598 6282


text:
攞o左房,放抵o左行李,第一件事就係去浸溫泉嘞!安排o甘早去到旅店,無非都係想有多D時間亨用到呢o度o既溫泉呀!
帶住旅店提供o既藤籃,落樓去櫃台o既時候,見同我o地一齊Check-in o既日本情侶o係我o地前面,估佢o地應該會先去浸河鹿の湯,心諗我o地第一round應該唔可以浸到十個期待o既貸切風呂嘞!點知佢o地無去櫃台攞鎖匙,而係去浸混浴池呀!真係太好嘞!
我o地厭麻煩,無換到旅店o既浴衣去浸溫泉呀!
佳留萱有3個貸切露天風呂,最有特色就係河鹿の湯,我都係為左想試o下o係河邊浸溫泉,所以先訂佳留萱呀!
櫃台放有3條貸切風呂o既鎖匙,住客可以每次o係o度攞一條鎖匙,跟住就可以去浸貸切風呂嘞!
行去浸溫泉嘞!
下面就係浸溫泉o既地方
o係河鹿の湯o既隔離就係大露天混浴風呂,見到男男女女都光脫脫o係o度浸溫泉,好佩服日本o既女仔,佢o地竟然唔需要用旅店提供o既包身圍巾,完全唔介意同埋D唔識o既男人一齊浸.我望o左幾眼個混浴池,不過都係睇得唔係好真呢個自稱全日本最大o既露天風呂,而老公就話佢唔好意思望過去哩!
呢條就係供女性o係混浴風呂使用o既圍巾嘞!
亦都因為呢日多人浸溫泉,所以唔可以o係河鹿の湯o既門口影一張呀!
打開木門就會見到一間木屋仔,係換衫o既地方
木屋仔入面好簡陋,有盞燈,幾塊木板,同一D放衫o既籃
木屋仔再行落一D,就係河邊風呂嘞!
影完相,急不及待落水哩!o係o度浸o左半個鐘,好舒服呀!
介紹完河鹿の湯,然後介紹一下其他風呂,跟住落o黎o既相都係由佳留萱o既網頁存落o黎,有D就係o係佢o地本Catalog影o既
風呂地圖
呢個係日本最大o既露天風呂,可惜我o地唔敢同人一齊浸,所以無試嘞!
可以客納250人o既混浴風呂,睇相又真係幾大呀!
貸切露天風呂: 望槍の釜湯 (之後另一篇再詳細介紹)
貸切露天風呂: 夢をいつまでもの湯 (之後另一篇再詳細介紹) 同河鹿の湯
女性露天風呂
室內風呂
風穴の館o係旅店行去風呂區途中會見到,係比浸完溫泉o既人休息o既地方,日歸o既客人都可以用得


text:
食完早餐 我就去街市買煲湯材料同生果 呢期鍾意食恐龍蛋 ( 其實我覺得係大個嘅布冧 ) 好甜好多汁好好味呢
呢期真係好懶 成日唔願郁 買完嘢番黎唔願放好 求其有位就擺 尋日終於的起心肝執好去 因為護膚品一定要擺入陰涼地方嘛
買下買下 都發覺 d 護膚品應該可以用到下年
依家好多品牌嘅 skin care 都做 gift set 所以係平好多 橫掂係唔係都要買 早 d 買 so 好多架
整完就熨衫 d 裇衫係 100% cotton 熨到頭都暈呀 所以叫番里奧大人自己熨 lu
熨完又差唔多出街食 tea lu 里奧大人話條腰無咁痛 所以出去食米線喇
是日懶餐 - 鹵水雞肶碟頭飯 + 佛掌瓜紅蘿蔔粟米西施骨湯
鹵水雞肶碟頭飯 - 唔知整咩好 所以整鹵水 xx 最好 一支鹵水汁搞掂哂
佛掌瓜紅蘿蔔粟米西施骨湯 - 材料有 2 個佛掌瓜 + 2 條大紅蘿蔔 + 2 條粟米 + $25 西施骨 + 蜜棗 + 南北杏 呢個湯係去惠康睇 d 湯包材料 然後去街市買呢 平好多同埋自己買可以多料好多呢
整完又睇番獎門人 都 ok 啦 因為 i love u boyz 好搞笑 睇跳舞環節時 donald 真係跳到面青口唇白作暈咁 why 咁後生都會咁嘅
今朝好似好凍咁 可能瞓得唔好 無咩精神定喇
早餐食腿蛋治烘底 + 奶茶 ( $16 ) 唔知點解 今次食完好想番屋企瞓覺啊
番到菇場凍到顛 手指甲都變咗紫色呀 可想而知有幾凍呢
晏晝 only me 食咋 因為里奧大人腰骨痛 sick leave 醫生話係感冒菌未清入咗骨 因為上次已經試過腰骨痛 條腰抵抗力會弱 d 咁話喎
所以我只係買粉果 + 米粉 ($12) 番公司食 唔知點解無咩胃口 食剩一半呀 sai 計哂 d 嘢 真係唔同平時嘅我呀 唔通我又作病 因為覺得真係好凍好凍呀


text:
( 22-FEB-2014 SAT )
今朝 8 點起身 天氣清清涼涼好舒服呀 ~
早餐食飛碟 食完超勁飽 下次問佢有無半份先 咁樣食完無咁辛苦 哈 ~
諗住 hea 過啦 點知 11 點又有嘢做 邪到爆 ~
放工坐 297 去 Mega Box 同埋里奧大人一齊喺百樂門飲茶 燃燒時間呀 ~
魚翅灌湯餃 - 好味道 因為想食 d 濕濕地嘅嘢 哈
大蝦腐皮卷
涼瓜煎魚餅
脆皮紅豆餅 - 唔得煙韌 如果唔係一定好好食囉
桂花五粮糕
食完就行 Ikea 再 Aeon 勁想食黃蘿蔔壽司呀 所以買黎食 ~
真係無咩想行 同埋約咗同事 "阿後" 5 點喺九龍灣地鐵站等 所以 4 點左右就坐 shuttle bus 去德福 順便去麥當勞飲咖啡 ~
金榛朱古力咖啡 / 藍莓紐約芝士餅 - 今次加 $4 要杯大嘅 飲到好辛苦 嘩哈哈
準時到 Pie & Tart 咁里奧大人就自己番屋企 我同 "阿後" 就出發去佐敦 到咗佐敦就約埋另一個同事 "溫總" 一齊去酒樓呢 ~
今年地方超勁細 咁工作人員又有嘢整 佢地講咩都聽到哂 所以阿頭話叫我地不如出去行陣 其實咁仲好 因為酒樓都好焗呀 ~
我地去咗寶靈街 之後再去裕華 6 點幾先番酒樓 都好多同事到咗 lu 咁就埋位坐喇 ~
差唔多 7 點先開始 玩咗陣枱獎就食嘢 lu 之後又睇 slide 又食又玩遊戲咁 差唔多 10 點幾先走 不過我最後都無去唱 k 呀 之前 admin 又話好多人去 但原來係好多工廠同事去 我又唔熟佢地 咁都唔好玩啦 早 d 番屋企陪里奧大人好過 哈 ~
同 "阿後" 一齊坐 van 番屋企 番到屋企都 11 點 即沖涼 抖陣就瞓覺喇 ~


text:
蒸魚
腐皮卷
蒜蓉蒸帶子
臘腸臘肉炒芥蘭
燜雞翼排骨
煎蝦
生菜鮑魚
冬菇鴨掌
南乳齋
年年 d 餸都係凍嘅 我話應該煮小幾個餸 咁樣就唔會樣樣都凍哂囉 凍咗真係好難食囉 唉
( 1-FEB-2014 SAT 年初二 )
今日大食表妹會同我拜年 我得一千零一個人黎我屋企拜年架咋 嘩哈哈哈哈 ~
教咗 10 點鐘起身 順便食早餐啦 不過茶餐廳要等位 所以差唔多 12 點先番到屋企呀 ~
大食表妹 12 點準時到我屋企 但我要沖涼 叫佢同里奧大人傾住計先 哈 ~
佢居然記得我鍾意食花街 仲要係我同家姐每人一盒 唔通剪髮表妹叫佢識做 d 哈哈
傾到差唔多 12 點半就走人喇 去埋美心買生日蛋糕 佢記得我同媽咪係 2 月生日呀 真係好有心 ~
糟糟同籮籮同我差唔多時間到酒樓 之前佢只會上媽咪屋企拜年 咁我就問佢呢日同唔同我地飲茶 估唔到佢話去 本來諗住去德福美心 不過佢 say no 話要去嘉華飲茶 佢鍾意去舊式酒樓飲茶 可以食懷舊點心 可能佢地喺外國生活咗一段長時間啦 所以勁鍾意飲茶食點心呢 ~
咁我去到酒樓 家姐話叫咗 d 點心 我話叫咗幾多先 佢話糟糟頭先已經點咗 10 樣 咁我話黎齊哂先再點啦 我好飽 食唔落呀
我就唔餓 所以就講多過食喇 所以只係食咗 2 嚿金錢肚同幾嚿乳豬啫 ~
差唔多 3 點就走喇 之後一齊上媽咪屋企再食過呀 ~
食完蛋糕再一齊撈生 好鬼開心呀 ~
糟糟佢地 4 點就走 我地就坐到 4 點半 咁家姐就陪大食表妹去搭車 我就同里奧大人打的去舖頭 ~
里奧大人話餓喎 要去大快活食 tea 咁我一定唔食啦 因為仲好飽 ~
7 點打的去大姑奶屋企 好感恩有的士咋 唔係又要等好耐呢 ~
食下傾下 9 點幾走喇 2 姑奶車埋我地番屋企 咁又唔錯呀 哈 ~
聽朝要 8 點起身呀 因為聽朝姑姐姑丈同媽咪飲茶 我地又去呢 但今晚又係 12 點幾先瞓到 夜瞓早起 呢 d 唔係我 style 嘩哈哈 ~


text:
佢無開鋪頭,而係每日一早送一籃冬甩去各大寫字樓,然後再擺低一個錢箱,采取良心制,等人食左冬用之後自動自覺放返一蚊錢落錢箱;冬甩佬讀經濟,本身係一個數怪,所以佢由第一日開始就記錄低每一日擺低幾多冬甩,食剩幾多,又收返幾多錢.佢每星期送8400個冬甩去140間公司...咁佢每一日既記錄,就變成依d公司既「誠實指標」.
依個誠實指標都有好多有趣既Pattern,比如,佢發現高級職員樓層既回收率一定低過普通職員既樓層,嘿,到底係個人升左所以開始唔誠實,定係因為佢地唔誠實先有得升呢?記住個故事發生紐約...你有冇諗起Enron,WorldCom同Tyco?
仲有呢,越多人既公司,個回收率反而會低喎.依個現象表面上來睇好奇怪,明明人越多,你比人見到你食野唔比錢既機會就越高,點解人少少既公司仔,d人反而比較老實d肯比錢呢?有個理論係,因為人少少,所以大家之間既bonding更強,好似你住在一個小村落咁,人人你都識,個個都認得你,你自然會因為有羞恥心而behave一d.但係你如果在一個幾百人既環境之中,咁,個人就只係蒼海一栗,就無左依個力量lu...如果咁講,高級職員既樓層就更加過份啦,因為高級職員既房都大d,佢地果層一定少人d嫁喎.
回收率呢,仲會隨住大時大節而波動.有d節日會令回收率升高,但有d節日反而會令回收率下降喎.比如在勞動節,國慶之前,人人因為有假放而心情輕鬆,就唔會想扼東甩佬果1蚊美金,回收率就自然高.但係在一d鬼佬大節比如復活節,聖誕節,感恩節,人人忙於準備過節,又要揾人來倍自己過節,壓力大,仲有人反而覺得更寂寞,所以,回收率會跌......估唔到,大節之前,唔開心既人反而多左...仲有,唔駛問阿貴,情人節前一定大跌.
天氣呢,亦都對回收率有直接既影響.如果天氣出奇地宜人呢,食客就會誠實d;但係如果天要下雨啦喎,阿東甩佬就倒霉啦!
咁,估下冬甩佬平均可以收返幾多錢?係87%.而在九一一之後,升左2%而無再跌過.
雖然,打開報紙你見到依個世界上有人偷有人搶有人殺人放火姦淫虜掠背信棄義,但係,報紙無講既係,絶大部份人都係誠實既.
起碼,有89%既人係誠實既.


text:
To be a ballerina
2011年1月31日 星期一
Ti in studio - Ballerina
To be a ballerina
2011年1月30日 星期日
親子麥提莎糯米糍
2011‧1‧15
親子麥提莎糯米糍
喺facebook見到有blog友整麥提莎糯米糍
心思思想同阿ti整下先
話晒冇旦糕咁多野搞丫嘛
當做一個親子玩意都唔錯呢
返工嗰陣已經買定食材
返到屋企 六點鐘都要整到七點喎
整完之後 tiba啱啱買左sushi返嚟咯 可以一齊食tim
阿ti揸住個食譜 成個小廚師咁
首先將朱古力同糖mix好
再加椰漿
將全部野攪埋一齊
阿ti好小心將糯米粉加入 份量要剛好啊!
再用手或者用具攪到d漿冇粒粒
不幸地 阿ti二話不說揀左用手
yeah! 可以拎d粉去蒸
每一盆少少粉好喇 如果唔係會唔熟
搞掂晒 d粉熟左見到朱古力色嘅皮
用手套拎d皮擺喺手掌 壓成一小塊
擺粒麥提莎落去 搓至圓狀
之後將麥提莎糯米糍喺朱古力粉上碌兩碌
ok晒 阿ti搓出嚟嗰d好大件呀
味道非常好 但外表樣衰左d
anyway 阿ti好開心自己煮左d食得嚟野出嚟
tima嗰d靚好多
又圓又細細粒 hehe 雪凍特別好食tim架
呢個麥提莎糯米糍超順利完成
100分 hehehehe
2011年1月29日 星期六
海防博物館
2011‧1‧15
海防博物館
返完興趣班
我地落左鯉景灣食堂 四個人嘆一份鵝肝
真係好好味啊
阿ti就自己喺度食牛油飽飽
成餐飯自己食晒 好叻女 唔洗勞氣 good!
食完見有時間 tiba無啦啦提議去海防博物館
都好喎 還掂次次經過都話去
揀日不如撞日啦
go go go!!!
門票十蚊
裡面靜到暈 一個人都冇
除左d旅行團之外 都真係好少人嚟咯
以下見到嗰d飛機大砲唔好問tima係咩名堂
查實我地都係走馬看花
見到合眼緣嘅大砲就合下啦
依家咸臭don嘅地位最高
去到邊度都要帶埋去
拿 阿ti吩咐咸臭don要同大砲合照
仲係咁同阿don先生講 "唔洗驚呀 假架咋..." @_@"
呢個係唔係防空洞呀? 請問
哇 好靚嘅海景
博物館裡頭有兒童區架
有得玩網上game啦 有得畫畫
仲有角色扮演
哈哈 阿ti似唔似清朝士兵呀?
另一個防空洞
仲有好多洞位比軍人向他軍射槍
行到呢度 到左尾聲咯
好一枝車大砲
哈哈哈
阿ti行埋去有冇腳震呀? 驚驚呀
救救咸臭don呀!!!!
阿ti幾溫柔咁同阿"仔"合照
行左兩個鐘 (係呀 冇人冇野行都行咁耐)
我地送公公婆婆走
之後返屋企附近食飯
阿ti就係咁晚食晒一隻鮑魚架喇


text:
近來都唔知點解咁唔得閒,其實係無事忙,唔知自己忙乜,但總之就係好似無乜時間咁,所以近兩星期都好少煮飯.情緒又好似好低落咁,好似對什麼都提唔起勁咁,其實我真係好想得閒整蛋糕麵包,可是一到週末又要清潔屋企,又要抽一日時間陪媽媽,剩下的時間真係無幾多,唉! 但生活始終要繼續,所以由今日開始,我要重新振作,調整番正常的生活時間表先至得,因為食得街餸多都唔知食乜好,而且疏菜的份量都好少.
至於生育的問題,其實我上個月才剛打完第三支肝炎針,之後我同老公又輪住嚟病,下星期老公仲要做個小手術脫智慧齒添(係唔脫唔得嗰隻),好似樣樣都唔順利,所以令我們的生育計劃一再推遲.而且近來我擔心的事亦越來越多,又擔心個bb如果生出嚟有唔妥點算,我奶奶要攞個b來湊點算,我拕仔時奶奶要來照顧我點算,到生咗後我老豆d衰親戚來攪事點算,一定要我擺滿月點算(我真係好唔想應酬,你話d親屬好就話高興,如果d人係心哋唔好,真係見到唔想見佢哋),其實生仔係我同我老公的事,我都唔明點解要involve咁多人,我都知咁樣會俾自己好大壓力,但真係好難控制到自己唔諗囉! 唉! 仲要自己越來越肥,我都知這會對bb唔健康,但我真係無心情去做運動囉! 總之個人的心情好似今日個天氣一樣咁灰,覺得好似成個人好腌悶咁.月尾開始我會同Siubee去望吓彌撒,如果可以嘅話會返吓慕道班,希望信仰可以令我的心情平靜d同唔好諗咁多無謂嘢啦!
我現在正在做緊我的final year project(多謝各位之前幫忙填問卷),希望可以如期交到貨同合格啦! 在此亦都要多謝我的tutor,感謝佢喺我有需要時幫我補吓習,又有得打電話問功課,感激! 感激! 你都唔細o架喇! 希望你同女友快d結婚啦!


text:
但係價錢呢...唔平同埋係好少自動波,雖然我識揸棍波車...BUT...我係異國揸咁多次車嘅經驗話我知
就算你係香港日日揸棍波車都好,係第二個國家揸自動波會好D
點解呢..
人生路不熟,睇路牌睇GPS會分心,係一個陌生環境揸車,
重有就係有時去D國家係會左軚,又係會有唔慣,顧少一樣嘢得一樣嘢好
有時D GPS 唔知攪咩鬼會帶你行埋D村路,山路同埋D好難行嘅路,我都瀨唔少嘢.如果係行山路,好有機會係單線雙程行車,遇啱有對頭車你又要倒後,一時未適應左右軚嘅方向,又會好容易出事
講返今次我首先當然搵 Hertz , Avis , Europcar,Thirty...但係個價真係唔正囉,重要係無咩自動波揀
咁我就唯有試下用 Google google 一下啦...
打 Croatia Car Rental...嘩吓...一大堆俾我揀
又試過打 Croatia Airport Car Rental ,因為我係機場攞車呀嗎...
出現嘅都係同先前 Google 差不多,但又多咗D選擇
其實我睇咗好耐都未Book D車,因為呢D租車公司唔係好似個幾間大公司咁可以 Free Cancellation..
要收個D唔知咩 Handling Fee (都無嘢做過,都唔知佢 Handle 咩)
所以我鎖定咗車嘅級別後,一路都係睇住有無D更加好
個租車金額由最初嘅成九千幾蚊,一路去到我 Confirm 個日變咗做五千幾蚊..正
而今次我係經一間,我諗可能係中介公司囉..
佢會搵晒所有租車公司嘅車出來,然後俾你揀適合嘅車款
http://croatia.rentalcargroup.com/
佢個系統都幾好,可以揀自動波車顯示出來
重可以將啱你心水嘅車 Email 俾你 Keep 住..
呢一間嘅租車,我發覺越遲租D價錢真越抵..
最後呢一間中介公司入面我揀租車個間 Croatia Oryx
點解租呢一間呢,因為佢可以揸車跨境,事關我哋要去 Slovenia, Bosnia and Herzegovina and Montenegro
而呢一間又唔洗收任何費用喎...不過先前我都要 Email 去呢間中介公司問下我租呢架車可唔可以跨境,同埋洗唔洗事先做D咩申請
呢一個區域做跨境D車係要一個佢哋俗稱Green Card 嘅文件,其實即係係可以進入駕駛嘅國家入面買咗汽車保險咁解
而我揀嘅係 Volkswagen Golf and similar ,貪佢夠慳油同馬力勁,因為遇計有機會會行D又窄又斜嘅路
最後佢哋係俾咗架 Volkswagen Passat Diesel,高一個級數重要係 Diesel ,正...
開頭諗住 Diesel 車咪可以慳好多囉,唓~~原來佢哋 Diesel 同 Petrol 差好少好少...
克羅地亞以外個D直頭係一樣價添....
不過呢一架車都真係幾豪華,我哋呢D鄉下仔未揸過唔知
開頭停車發覺點解無 Hand Break 嘅..咁點算呀大佬,成程踩住個 Break 咩...
原來係...佢停低咗N波係會Auto Break...Wonderful....
重有就係馬力十足,超車個一下...嘩~~~好爽...
泊車又有導航,有晒前後左右感應器....
不過呢架車個殼都花咗唔少,一個唔留意就會以為自己瀨咗嘢,
好在我影定相睇下係咪我瀨啫
去到最後都係平安無事
去咗咁多次自駕旅行,都有一D裝備
GPS
好開頭去日本時基本上係唔洗租嘅,因為日本好多都係租車時俾埋你
但係去土耳其自駕個次,一定要有GPS啦,
發覺我租成十幾日都成千幾兩千蚊,我去鴨寮街買一個一千蚊都唔洗就可以自己擁有一個
重可以事先搵定嘅住宿同埋景點位置,不過我買個時係無得Update D Map同其他資料
要自己去D GPS 網站 Download
但係近排有Blog友買咗話可以上網Update,咁又幾好喎...
Car MP3 FM Transmitter Player
係異國揸車開Radio 都係播佢哋本地嘅嘢,播碟你又要燒好多隻(不過家下有D車款可以直接播DVD MP3,咁就好D,但係你唔知有無架嗎)
咁咪買咗個 Car MP3 Player 囉,係可以用 SD Card 播 MP3 ,不過係要經FM Transmitter去車個FM到收,有時會受到當然頻道影響收得好差
好在家下D車好多都有 Aux in ,可以插入去完全唔受FM頻道影響
Car Recorder
呢一個係係去完土耳其自駕之後去嘅旅行買嘅,因為個一次土耳其自駕真係行好多驚險嘅路,又行 Rally 路又見到有反車...好深刻
所以想將D嘢拍低...
車用分線器
因為有咁多嘢要用汽車電,所以就要買多一個分線器,唔係真係唔夠用
外表睇係咪好靚仔呢...


text:
btw, 爸爸大機影出來D相真係同電話個D差好遠呀!
Monday, October 27, 2014
Thursday, October 23, 2014
雜炒
多謝大家仲有留意我個blog 呀, 以前我係 office 打 blog 都不知幾爽,自同事離職後,我workload 真係 double, 日日都要開 ot, 99 雖然講過話咁樣唔得,小朋友仲細既偉論,但我都係打份工,可以點? 再加上兩個寶貝早排一齊病,而我都比感染,個刻都不知幾辛苦呢,但無亞媽幫手就係咁,而99 weekend 都唔要出手幫我地(幫都幫樓下殘障), 所以真係忙到無停手,好彩地揾到個人幫手打理屋企,下星期開工,就算來清潔一下,我都已經少左d 野做, 湊住兩個化骨龍真係唔係路, 我累c 了!!!!!!我係呢邊有無姑媽,不過都唔係成日聯絡,有時同佢講好忙,佢都唔會話想過來幫下我之類,算吧,亞爸個邊d 人都係怪怪的. 妹妹就一歲,我又係時候要搞 party 呀,咁忙既時候都唔知點算,唉! 而早排99 又問幾時介人奶,其實我個 goal 係一歲,但佢就話妹妹好瘦,應該飲下奶粉,我唔明囉,其實佢瘦唔瘦唔關人奶事,佢本身吸收得唔多咪咁囉,唉,好煩,點解咩都係關我事?我自己要堅持已經好努力,唔support 我就算,唔需要係度咁講,好 discourage.... 希望可以 keep 到一歲啦,仲有一個月,應該ok 吧!!!加油!!!
Wednesday, October 22, 2014
hannah 學校
返學後既 hannah 我覺得識多左野,但就比以前難纏d, 不過都唔係纏我,哈哈! anyway, 近排有轉校感覺,因為覺得呢間學校成日都唔同家長溝通,有時見 hannah 唔開心,問佢佢就話比老師罰,雖然唔知真or 假,但我都想知學校發生咩事,但佢地次次都話好乖呀,無野wor..等等,所以唔太中意.感覺太表面了,我唔怕 hannah 唔慣,佢適應能力ok, 所以如果轉校都應該ok 既, 而家等緊第二間學校消息,希望有位啦!
Tuesday, October 14, 2014
Hannah 1st習作
Monday, October 13, 2014
又病
近日真係十分忙碌,除左工作上因為同事離職但老細又吾會請多個人之外,另一個同事又話下星期vacation, 真係吾知好嬲定好笑,明知咁忙都要話去vacation, 真係會做C我呀! 上星期都開左幾日OT,我99話咁樣吾得wor, D小朋友仲咁細,點可以OT, 我心諗原來到我選擇咩? 我老細知道我吾可以留太耐,佢都吾好意思,但工作起上來真係無得選擇,況且而家所有workload都係我身上,真係十分困身呢!唉,為左錢,唯有頂硬上,雖然佢地加左我人工,但真係吾夠架,特別係我而家一腳踢,真係十分十分地辛苦! 本來想係weekend休息下,當然啦,weekend仲邊有得休息,加上兩位小姐又病病,一個咳到嘔奶,一個就咳到嘔肺,打比醫生都話無藥可以食,唯有吾好比生冷野佢地食啦,唉! 佢地一病,你地都估到我係點啦,首先係照顧佢地已經頭痛,到第二日連我都病埋,真係好討厭呀!!!!!! 可惜而家weekend已經無得再休息,想清潔下屋企都要趁佢地訓哂先OK,今個weekend真係身心疲累呀,無其他人幫手係咁架啦,真係好想請個人來幫手,at least clean up下都好呀!希望病魔真係快D遠離我地啦!
訓成咁,點會吾凍親?? 不過一put blanket就會醒同踢開,真係吹佢吾脹!
呢隻豬因為咳訓得好差,搞到我都無得訓,慘!如果我無寫blog好耐,吾好覺得奇怪,係因為我係office真係忙左好多好多,唯一既時間寫都無左,好想喊呀!!!
Wednesday, October 8, 2014
一星期返學後.....
經過一星期返半日學後,Hannah B都大致上習慣左,仲算係識到新朋友tim. 其實呢間學校好詭異,我除左去參觀同同Hannah第一日去返學入過課室後,其他時間都未入過去,就算我99去接返學放學,都係係門口同老師講,之後老師就由課室帶Hannah出來門口接,真係好神秘呀,你知啦,作為亞媽,緊係想知道佢地係入面既情況,就算吾入去都想係門口裝下呀,但可惜我連入課室門口都難,唯有叫個度D老師影相比我睇下啦.雖然得一張相,但都夠我望梅止渴了,嘻嘻! 今朝出門口落99度,佢更加話要返學,真係難得了,哈哈! 到時有功課做睇下會吾會咁中意學校,哈哈哈哈哈!
飲水時間,好得意呢見到咁多小朋友一齊飲,嘻嘻
Tuesday, October 7, 2014
萬聖節服裝??
工作上實在太忙,無時間寫blog呀,嗚嗚! 我既妹妹10個月仲未有機會寫,慘慘,不過其實無咩特別,skip左佢就算啦,哈哈哈! 上星期比佢兩隻馬騮玩,點知就發生左......
妹妹,好慘呀!
呢個look可以用來做halloween costume? 做海盜都吾錯,哈哈哈
妹妹,好慘呀!
呢個look可以用來做halloween costume? 做海盜都吾錯,哈哈哈
Wednesday, October 1, 2014
第一次返學
今日10月1號,係我屋企隻 hannah 豬第一次返學. 未去之前都好calm, 好淡定,湊佢返學之前已經洗哂腦,話返學好好玩,好多小朋友一齊學野,搭車個陣仲好好奇tim, 一去到,見到老師都無咩野,仲叫老師morning, 入到課室,可能見到另一個小朋友喊,所以佢開始驚,係咁抱實我,好好奇係咩地方,不過點解釋都好,佢開始狂喊,但我又唔可以留係度,唯有忍心d, 有個老師抱起佢我就快快地走,唉!我個心真係酸哂,但無辦法呀!之後11 點左右打比老師問佢hannah 點,佢就話我走左之後就喊左成半個鐘,食少少野,不過緊張一濟癩尿,醜怪,好彩今日係半日咋,如果唔係都唔知會點,不過我相信佢地會handle 度既,始終辦學校嘛,同埋hannah 喊都好正常, 希望明天會好d啦.
Hannah b, 加油!!!
Subscribe to: Posts (Atom)


text:
今日晌魚街既隔離街,一間平時唔會行過既鋪頭度見到一款魚街冇得賣既 hikari 燈魚專用魚糧.hikari 即係以往買開既紅虫,豐年蝦乾同急凍紅虫果個牌子,$29 一包.以容量黎計,45g 賣 $29 比 20g 賣 $14 既 tetra 乾片魚糧更平
留意左缸魚幾日,佢地其實唔係唔開口,而係食得唔滿意.將魚糧含左入口之後,好快就吐返出黎.呢排連好多油果隻 tetra color pro 都用埋黎餵,比起 tetra color 受歡迎少少,但中間紅色果一部份就冇乜魚食既.急凍紅虫既反應一直麻麻,係某幾條魚會食.本來想買 ADA 果款三十幾蚊十零廿 gram 既奢侈品,但對缸魚既反應冇把握,買唔落手
頭先試餵,反應幾好.係類似 bb 魚糧既粒狀物,會浮.事先溝水搖勻會沉得好快,唔似得薄片咁慢慢沉等魚有機會食.見佢沉得咁快以為又買左垃圾,點知缸魚前所未見地好積極咁晌泥面執返黎食.好少見佢地會啄沉左晌底既野,餵左幾次,見佢地又開始吐返出黎就冇再餵.太細粒,份量難控制,而且個包裝又唔好,遲下都係搵個樽裝起
暫時餵住呢個同急凍紅虫先,而另外果兩樽食剩一半,同埋一樽未開既 tetra 乾糧就留俾廳果缸魚食埋佢


text:
B be 出世之前都有係咁意睇過吓啲car seat ,不過未決定買邊張.
到B be突然搶閘出世之後都冇理過呢件事,諗住都未咁快出街,
去吓健康院都可以手抱住先.
點知老公啲同事今次又夾份買比我地,
(之前張Recardo 都係佢地送)
順理成章,可以初生用嘅呢張就比B be坐,
我地就叫佢地買張可以比小檬坐到大啲嘅
我地有去過吉吉島比小檬試吓坐,點知一拎落嚟佢就喊,唔肯坐,
不過呢張Combi 可以場3歲坐到11歲,千幾蚊好底,
所以都唔理喇,叫同事們照買.
為免佢又發癲唔肯坐,
返到嚟我就貼啲貼紙上去
佢初頭一見到都話唔坐,
我就用好浮誇嘅語氣話,
嘩~~~~~~~~ 好多貼紙呀!!!!
係woody/巴C嚟㗎!!!!
好在咁佢先肯坐咋
小檬都算細粒,仲要呢張比3歲先用得,
不過冇理由又買另一張比兩歲之後先換,
不過坐落都OK嘅.未至於好鬆動
之前一路都唔知兩張car seat應該點放,
如果兩張放哂中間座位,
我坐前座冇得睇住B be又得唔得
(雖然有啲話佢都係坐嘅啫,唔使理佢,
咁初生car seat 向咗後面又見唔到
但我諗佢一喊我就會擔心佢唔知做咩)
B be
而家兩張car seat 就放中間排位,我就可以坐前坐,
我都試過坐兩張car seat 嘅中間,都未至於好迫,又OK喎!
諗住初時都睇吓B be習唔習慣,如果佢到OK,我就會坐返前坐
又攪掂一樣!!


text:
2013年12月29日星期日
世紀合照 + 賴死唔走
29 則留言:
only PP sleeps with me at night回覆刪除回覆
naughty pp?刪除
貓貓好獨立, 好少一齊瞓呢回覆刪除回覆
有D貓友的貓冬天成日一齊瞓呢刪除
三貓地都要出廳訓呀?回覆刪除回覆
如果第日唔使返工,最近就有時招呼肥仔,夏天就招呼細b多D刪除
大隻仔咁惡架?連大姐姐都要小心翼翼埋位怕咗佢,講緊佢霸人嘢喎?!回覆刪除
一貓整一暖水袋過佢哋,做廳長都唔會冷親啦 ^.<回覆
大隻仔一向對兩貓好惡,不肯與貓分享刪除
梳發鋪咗電毯,但貓對喜愛位置的執著𣎴能明白
我都好醒瞓,我都有俾貓入房瞓,不過佢哋多數瞓旁邊,少影響到我哋瞓覺,除咗半夜天師仔特登o黎踩醒人要人陪佢出去食乾糧之外回覆刪除回覆
如果多過一隻貓留低,半夜會爭位打交,搞到我冇覺好瞓刪除
咁咪好囉...有福同享嘛......方包乖仔 ^ ^ 抵讚回覆刪除
我睡眠质数一向好差,所以唔会俾佢哋入房瞓,但未瞓之前都会俾佢哋入房玩一轮兼叹下冷气回覆刪除回覆
如果得一隻貓, 半夜唔好搞搞震, 我都可以接受嘅刪除
方包俾細B ZIP 番埋黎已經係皇恩浩蕩!回覆刪除回覆
方包一向當正自己係大佬, 乜都要贏晒刪除
我嗰隻都成日咋帝上我張床架回覆刪除回覆
haha......你嗰隻口甜舌滑得多呢刪除
卡樂B 要出廳訓!? 會唔會凍親佢 o架!?回覆刪除回覆
sofa有電毯, 佢好活躍, 冇時停, 又要疴夜尿, 唯有送走佢刪除
有冇拍門呀...回覆刪除回覆
呢幾晚,隻衰Bill 三點玩到四點,不過我鬧完佢,系可以再訓番,對我無影響!回覆刪除回覆
bill媽你好幸福, 好少人能有優質睡眠兼隨時瞓得著架刪除
B媽有冇興趣比酵素水卡樂B飲吓?回覆刪除
我可以比半支你試, 因為大貓每次都飲好少. 我見佢最近嘅驗血報告好靚, 唔知究竟係啲葯定點. 如果你有興趣就話我知. ok?回覆
酵素溝水吖?刪除
我可以自己買, 邊度有得賣?
睇見兩姐弟籮柚對籮柚, 真溫馨! 起碼可一起取暖!回覆刪除
香港近排天氣寒冷,你們保重身體!回覆
對得一陣就散band, 細佬成日蝦細b刪除


text:
賣點擺明係特技,講到好似好勁咁,咁的確係幾靚的,拎住支棍就會變車同飛機絕對型爆,但僅此而已,同埋成個世界都黑媽媽,睇得有d辛苦
另一個賣點係3D,但本片的3D效果相當抱歉,有好多位直情冇3D,一開頭仲要整一段溫馨提示話有d畫面係2D,唔該哂喎....
故事係尋父同打大佬,但起伏唔多,冇乜令人投入到o既地方....即係有d特技片都會整d好勁o既動作場面,你會跟住一齊緊張,完左o個幕會o抖一個氣咁,呢齣幾乎欠奉,結尾個高潮都唔係好高潮...
有個位好好笑 (呢個位我當時都有笑,但事後已唔記得,今日有人講起我先諗起,係喎,有呢一場……),o個場戲有三個人o係個電子世界入面食野,重點係有隻燒豬,隻燒豬乜事呢?邊度整隻咁o既燒豬呢?o係一個咁cool o既世界入面有隻燒豬實在太好笑…引申出來o既問題係:d食物邊度來呢?係咪佢變出來呢?定係唔知邊度爆出來呢?係就點解唔整d鏡頭係講d食物點變/爆出來呢?係咪因為我冇睇第一集所以唔知?個電子世界係你 (即係kevin flynn) create的,仲要咁型,其實點解唔型埋呢part...
演員方面呢,影帝Jeff Bridges一人分飾兩角,都ok的,但我諗受劇本所限,搞到好似有d低B咁...做佢個仔o既Garrett Hedlund演技有好多改進o既空間...做徒弟o既 Olivia Wilde做得幾好,但成齣戲最正係Michael Sheen,佢只係出場幾分鐘,但正得很!佢camp得好過癮!
聖誕檔三套3D片:Guilliver's Travels, Megamind同呢齣Tron Legacy,只可揀一齣睇o既話,我諗唔好揀呢齣了....


text:
哈哈, 其實講出嚟都幾娘, 幾十歲人第一次飲鴛鴦!家因係我一向都唔飲咖啡,因此有一次喺讀書時代試飲過一次超難飲嘅咖啡之後喉嚨唔舒服之餘重成晚瞓唔著(其實我小時候已經經常失眠, 瞓唔著究竟係咪真係同杯咖啡有關我都唔多肯定呢, 不過人總係賴我就賴架啦...嘿嘿!), 之後呢去歐洲旅行都試過飲咖啡嘅, 不過太濃不喜歡呢!
點解無啦啦飲呢? 應該要追溯番前年公司攪咗個咖啡拉花班, 同咗啲同事一齊去玩, 拉杯咖啡都又唔想嘥嘢又飲啖試吓啦, 又幾好飲喎(拉花嘅咖啡係要落多啲奶,所以好易入口)...唔覺唔覺飲咗大半杯,雖然嗰日係星期五晚都驚驚哋瞓唔著架!不過又冇事喎,嗰晚瞓到死豬咁呀! 從此就開始咗我嘅飲啡生涯, 不過飲還飲始終都稱唔上好"好"咖啡,一年都飲唔夠十杯! (我嘅最愛仍然係檸檬茶呢!)
之但係又唔知點解, 近排對食物嘅喜好好飄忽呢! 前排新年無啦啦好想食湯丸(其實我不嬲都唔多鍾意食湯丸架!!), 過咗一排又將湯丸打入冷宮喇! 到咗呢排又無啦啦想飲咖啡,之但係太濃嘅咖啡我又真係未識欣賞, 都係MOCHA, LATTE之類啱我啲, 所以今次就試咗鴛鴦, 下一個目標就係檸啡, 不過好似未係度度都有得飲呢! 希望下次預到間好飲嘅檸啡啦!


text:
2013年10月30日
黑色的晚上, 幻想世界 迪士尼朋友鬼馬相聚!
平時響樂園入面同 迪士尼朋友 見面,通常都係響日間進行;因為去到夜晚之後,佢地就會返去後台休息,唔再出黎.但黎到一年一度嘅 迪士尼黑色世界,迪士尼朋友 終於再次響晚上出黎,響 幻想世界 舉行萬聖節派對!我當然就唔會錯過呢個咁開心嘅時刻啦!
其實之前幾次入園玩,我都有帶 小南瓜Duffy 入去一齊玩,順便同佢去探下 Duffy 大哥哥!但因為 Duffy 唔係每次都會出黎,所以係需要搏一搏運氣!而我過去幾次,都係遇唔到嘅... 最後,上個星期入去,終於見到 Duffy 啦!即時幫 小南瓜Duffy 同大哥哥影返張相先!
Duffy迪士尼小熊 果然係人氣爆燈!每次出場都會吸引好多Fans排隊等佢,要同佢合照就需要預返早少少開始排隊,如果太多人的話可能會提早截龍!輪到我啦!話時話,我都好似有一段時間冇響園內見過 Duffy,等我邀請佢擺返個最可愛嘅甫士先!
好啦,搵完 Duffy,之後搵邊個好呢?萬聖節派對,又點先得我地嘅 米奇老鼠!響早上時份,佢同 米妮 會一同出現於 美國小鎮大街 小鎮廣場;而黎到晚上,佢地走到黎 幻想世界,不過就暫時分開,分別去到兩個不同嘅位置同大家影相!
當晚,米奇 好似好心急喎!我同樣邀請佢擺個甫士影相,但係我都未撳制,佢已經急不及待邀請我埋去同佢合照,哈哈!佢最後都有俾我影返張靚仔甫士相先,可惜我影得麻麻,嗚嗚...
除咗 Duffy,米奇,米妮,另外都有 鋼牙奇奇,大鼻帝帝,但係既然我之前已經響日間嗰陣影過兩隻花栗鼠仔,我就唔特別花時間排隊再影啦... 反而,睡公主城堡 嘅底下就有另一對只有 迪士尼黑色世界 活動晚上先至會出現嘅 迪士尼朋友:阿積,莎莉!佢地手拖著手,好恩愛呢!
難得黎到萬聖節見到佢地,梗係要收集返佢地嘅簽名啦!如果唔係又要等下年架啦!當 阿積 拎起支筆嘅時候,莎莉 更加特別提醒佢要拎穩啲;因為佢嗰隻由骨頭組成嘅手,拎野係會比較唔方便,好容易會跌咗支筆;莎莉 真係細心啊!
買咗呢本新嘅八週年簽名簿都冇咩點用過,今次終於用多咗一頁!我特然響到諗,假如呢本簽名簿專係用黎收集一啲特別少少嘅 迪士尼朋友 簽名,唔知幾耐先至會簽哂咁多頁呢?香港迪士尼樂園 似乎都唔係成日會有特別嘅 迪士尼朋友 現身... 不過我相信終有一日會簽得哂嘅,哈!
於 21:53
標籤: 迪士尼朋友, 迪士尼黑色世界2013, Duffy迪士尼小熊
訂閱: 張貼留言 (Atom)


text:
(今日我至潮)蔡少芬個女識行識走呀,媽咪成擔心機幫渠打扮到成個潮童咁,真系好可愛.
《尖沙嘴》
港姐出身慨陳法蓉同蔡少芬,洪欣一向感情都好好,情同姊妹,所以前日十月生日慨壽星女陳法蓉同洪欣就相約喺尖沙嘴搞咗個生日會.前日下晝5點半鍾左右,見到陳法蓉揸住渠架Benz吉甫車離開沙田寓所,渠先去到山林道上咗一幢大廈,逗留咗30分鍾之後就去咗海運大廈,泊好車之後就行咗去Cova餐廳買咗個蛋糕.
洪欣同陳法蓉食完飯之後,行去攞車仲不停傾,囝囝張浩鋒就行先.
十月星辰慶生
陳法蓉攞住個蛋糕行咗去附近慨一間薄餅店,原來洪欣同囝囝張浩鋒(前名莫鎬廉),蔡少芬一家三口,渠哋慨助手若蘭同兩個小朋友,已經喺度等緊.陳法蓉坐低冇耐就開始叫嘢食,成班可能好耐冇見,一直雞啄唔斷咁傾偈,蔡少芬老公張晉就變咗湊仔公,佢個女楚兒就越大越靚,啱啱出世就成個男仔,家卒之似番媽咪又靚又cute,影相時又識得望鏡頭.
洪欣囝囝都有番咁上下大個,佢好識自己照顧自己.餐飯食咗成兩個鍾,到最後陳法蓉就拎個蛋糕出嚟慶祝,唔講唔覺渠過埋生日都成45歲,洪欣就後生少少都41歲.渠哋搵咗餐廳慨侍應生幫手影相,鬼死咁開心.臨走張晉仲捉咗個女每人送個goodbye kiss,唔知在座唯一單身慨陳法蓉會唔會心動恨結婚生仔呢?


text:
差唔多十年無去過澳門,跟住擇咗日買埋飛同成班好友係噚日去.點知大雨到無朋友.搞到成日都要係室內行,去過澳門嘅朋友都知澳門無乜大型商場.最大就係賭場,不過都可以行吓.想當年我去嘅時候得舊葡京同回力兩間大賭場.依家有 n 咁多間,不過依家啲賭場除咗賭錢外.完全可以當藝術品咁睇.都幾好,而且賭場內嘅環境同衛生都比以前好好多.雖然今次澳門之旅影唔到相有啲失望,不過成班朋友去都好好玩.如果大家有興趣睇吓今次啲劣相,請到 Online Album 睇吓啦!
一生人可能沒有談過 101 次愛,但係 101 首情歌無理由未聽過.一個字.正!
合眼緣嘅手機好耐都無出現過啦.個樣得,功能又啱心水.自從兩三年前用過 ASUS 部 P535 之後,其實都無諗過再買 Windows Mobile 電話.因為 PDA 功能得,但係電話唔得.可能時代進步啦,身邊好多朋友都有用 Windows Mobile 嘅電話,而且都好似唔錯咁.加上早個月前公司同事借咗部 HTC Cruise 比我玩咗半日,電話同功能都好滿意.跟住就想下一部買 HTC Cruise 黎用.點知等吓等吓嘅時候‧‧‧
HTC 出咗部叫做 Diamond 2.其實 Diamond 除咗個樣外,功能好似好多人都話一般.我唔可以再用一部唔得嘅電話啦.LG 部 KU990 我到好辛苦啦!Diamond 2 個外型我覺得幾 Classic.但 Classic 得黎有啲心藏不露.功能絕對係我最想要的,乜都有,唔駛愁!正!
今日晴心媽媽好想同晴心姊妹去吓戶外活動.跟住 B 仔舅父又入黎陪佢地一齊去,咁我地就去咗黃金海岸沙灘啦!膽生毛嘅心心出乎以料之外同家姐一樣都怕『沙』.點解呢?點解我兩個囡都怕『沙』?真係莫名奇妙.不過點都好,家姐大個咗就無再怕唔拮腳嘅沙.但係一出到去有浪嘅地方仲係驚到鬼摙咁嘈.真係醜怪.大家可以去佢地兩姊妹嘅相簿睇吓今日佢地幾張相.
家姐相簿
心心相簿
其實搬咗嚟新屋到成年有多,但係屋企啲野好似未完全搞掂咁.仲有乜?其中一樣就係屋企冷氣機啲 remote.六部冷氣只係得一個 remote 用得,全部壞晒.要買返完裝成兩百蚊一個,都幾甘.不過晴心媽媽話鴨寮街有代用 remote ,咁今日就去咗睇吓.嘩!點知只係賣四十蚊一個.但係都唔知得唔得,點解?個老闆話個 remote 係一千合一喎.你知啦,通常吹到咁大你都驚一驚啦.咁買住兩個睇吓得唔得先.返到屋企開個嚟試吓先,睇一睇個說明書.搵返個冷氣機牌子,入返個 code.搞掂!跟住本來想掉咗個盒,諗一諗.都係 keep 住好啲,第時要 set 過無咗說明書都唔知係邊度搵返.點知我一翻轉個 remote.嘩!原來用法已經印埋係個 remote 背部,咁有 heart .抵我讚你!


text:
荔枝角公園-嶺南之風+海天一色BBQ
今日下午由老公揸車, 同梓皓去荔枝角公園影相. 原來呢個公園有PART叫嶺南之風, 係宮心計o既拍攝場地, 古色古香, 真係幾靚. 不過因為個公園太接近美孚新邨, 影相要避位唔影D高樓大廈都有D難度
去到梓皓當然例牌周圍走啦, 又要爬石頭, 又玩追雀仔, 最開心係佢, 媽咪我就揸住個相機追住亞仔影相. 之後同佢行過去兒童遊樂場玩. 都玩到成四點鐘, 上到車梓皓就瞓左喇
由於我地兩公婆仲未食晏, 我就提議去海天一色BBQ, 可食晏加食埋晚餐. 梓皓又可玩單車同大龍舟 咁我地就返屋企攞錫紙, 梓皓架BB車同埋佢D用品, 一家三口去BBQ.
去到海天一色梓皓就醒左喇, 我地兩公婆就一個同仔玩一個燒野食, 好在我有先見知明, 攞定錫紙, 要燒得耐o
既食物(腎, 雞中翼, 魷魚, 叉燒粒) 包落錫紙度, 一包包放落爐度燒, 如果用叉逐樣慢慢燒, 單靠一雙手真係有排燒,
估唔到用錫紙包住d野又幾正喎, 唔乾又有肉汁, 係就無左BBQ風味喇, 但無計啦, 得我地一家三口就係咁喇, 所以燒到尾我地支叉都好乾淨,
支叉淨係燒過芝士腸, 丸同方包咋, 哈哈!
玩到差不多八點, 我地就打度回府喇


text:
2015年11月2日 星期一
燒汁焗雞翼 + 魚片炒銀針粉 + 菜心 ( 2-NOV-2015 )
( 2-NOV-2015 MON )
尋晚瞓得唔係咁好 仲諗住有睡意個人會瞓得好添 好在起身都 ok 精神呢 ~
今朝去到茶餐廳都 8 點半喇 好在唔太餓 食奶醬多可以快 d 食完就睇陣報紙呢 呵 ~
菇場忙呀 咁都好 唔會中眼瞓 呵呵 ~
Lunch 出去買紅薯粉番菇場慢慢食 食完夠鐘又要開工喇 ~
知道自己食得好飽 所以就去擺番 d 文件入 file 再入箱 夠哂體力勞動 仲有 d 想出汗添呀 ~
放工去街市買餸 之後就番屋企喇 ~
里奧大人 7 點唔夠打黎話放工 平時喺街度唔覺電話鈴聲咁響 但屋企咁靜 無啦啦電話響 次次都嚇咗一跳架 真係遲早驚有心臟病 ~
嚇咗一嚇成個人醒哂 所以即刻去焗雞翼 因為我真係完全唔記得焗佢添 @@
是日晚餐 - 燒汁焗雞翼 + 魚片炒銀針粉 + 菜心
燒汁焗雞翼 - 懶呀 就咁用牛肉燒汁醃就算喇 最搞嘢係里奧大人問我係咪加咗 wasabi ~
魚片炒銀針粉 - 加埋買咗 n 年嘅紫洋蔥 本來諗住加蒜芹 但屋企仲剩兩個紫洋蔥 所以求其加埋佢喇 依家仲剩 1 個 應該洋蔥豬扒架喇 哈哈 ~
菜心 - 我一邊炒粉一邊淥菜 但驚 d 粉痴底 所以係咁炒係咁炒 唔鬼記得淥緊菜 所以 d 菜真係超級林甜喇 最驚 d 林 pat pat 嘅菜 我第一時間食哂 d 菜先 唔係我知我越遲食就越想會掉咗佢囉 ~
洗埋碗 抖陣 9 點用里奧大人一齊出去徑步喇 今晚有 d 暈又有 d 攰 所以都係行平路算喇 行咗半個鐘即走 好在有 d 汗 咁先似做運動嘛 哈 ~
沖埋涼就抖喇 睇埋電視 11 點 45 分先瞓呀 希望聽朝起身有精神啦 哈 ~
標籤: 肥在家煮食篇
訂閱: 張貼留言 (Atom)


text:
2014年3月15日 星期六
白木屋 @ Mega Box ( 九龍灣 ) ( 15-MAR-2014 )
天婦羅飯 - 新鮮炸起實好味嘅 薄薄嘅脆漿 woo
睇個盒好似好細咁 但其實份量唔小 最終都係係唔哂 d 飯
博多豬骨湯拉麵 - 一般啦
中華野菜小炒 - 我鍾意食炒雜菜 因為自己一定唔會樣樣炒 d 哈哈
綠茶雪糕 因為我打咗卡 ^^
( 15-MAR-2014 SAT )
今朝 8 點起身 早餐其實想食飛碟架 不過之前兩個星期都食 都係唔食喇 同埋食完再飲埋杯咖啡真係好鬼飽 咁晏晝就約咗里奧大人食嘢 都係食米粉餐好 d 唔駛咁飽 ~
勁驚菇場星期六又忙呀 好在平安 hea 過到放工 哈 ~
因為我張生日免費飛未用 所以里奧大人就去 Mega Box 嘅 UA 買飛先 我放工就坐 297 過去 今次唔飲茶喇 我想食越南嘢呀 不過呢間唔會再有下次 因為真係唔好食囉 ~
炭燒魷魚伴青木瓜沙律 - d 魷魚一 d 都無炭燒過 同埋 d 沙律好甜 我最驚
越式扎肉春卷撈檬 - 檬粉份量好多 不過就無咩蔬菜絲 同埋 d 醋唔酸 如果唔係就更好
生牛肉牛丸湯河 - 湯底好鹹 @@
咁睇 3 點半嘛 我地食完先係 2 點幾 咁又周圍行 去完 Aeon 睇嘢再去 $12 店睇嘢 今次有嘢買 不過睇完戲先一次過買 唔駛拎黎拎去 之後再行 H & M 行完就即去睇戲喇 我要預早小小去買爆谷呢 ~
爆谷套餐 ( 1 包中爆谷 + 2 杯大汽水 )
今次睇 " 華爾街狼人 " 其實之前已經想睇 拖下拖下到依家先睇咋 3 點半睇到 6 點半 都幾好睇呀 所以坐 3 個鐘都覺得 d 時間過得好快 ~
又未餓 所以買完嘢先去食嘢 首先去 Aeon 買套冷氣被芯 之後去 $12 店買樽同雜物 再去 Ikea 買樽仔 搞掂哂就去食嘢 lu ~
去埋 H & M 買外套就走喇 諗住坐 shuttle 不過又無車 咁里奧大人話坐的士番屋企喎 因為都已經 9 點幾 ~
番到屋企即沖涼喇 睇埋心計就自己瞓先喇 因為唔知做乜鬼 我食完飯之後 個胃勁脹呀 簡直有想嘔嘅感覺 ~
喺 H & M 買嘅外套 我從未見個 d sales 就咁將件衫塞入膠袋 完全係無摺過 @@
2 則留言:
二粒爆谷之~ 午安喇又 今日食乜呀..b唔b呀 突然好口痕想食零食添 而家好攪笑呀 啲同事買晒啲迷你電器番嚟煮嘢食 已經有蒸籠, 電飯煲同煲仔 第日可以一齊煮幾樣嘢食喇 哈~回覆刪除
我之前都想睇呢套戲架 不過後尾約佐人冇去到...第日等出碟先睇lu 你包中爆谷食唔食得晒架 我次次都食唔晒架 小俊又食得嗰幾粒就收口....又唔比我係咁食喎 話好熱氣喎
見到天婦羅好想食添 咬你~ 走喇..一陣仲要開會 嘥時間~
木呀 我個頭有 d 痛 唔知做咩鬼 ~回覆刪除
零食好味呀 唔好講呢 d 哈哈 ~
咁妳買埋飛碟機同榨汁幾嘛 快 ~
中爆谷當然食得哂啦 咁老奧都係食好小 但呢間嘅爆谷唔脆唔甜 食到我好辛苦 哈 ~
天婦羅正呀 香口嘢真係好吸引 ~
下 咁晏仲開會 唔好阻人放工就得喇 再見妳條尾 ~


text:
2016年8月13日 星期六
栢檔極品海南雞飯 @ 九龍灣 ( 13-AUG-2016 )
香煎手剁魚香肉餅飯套餐
( 13-AUG-2016 SAT )
今朝 7 點半起身喇 拿拿聲沖埋涼就出門口 一落車就去百佳買 4 支金鈁 尋晚睇到張 receipt 寫住買滿 $50 減 $8 嘛 所以好抵 點知過唔到機 原來 19/8 先可以用 嘩哈 咁照買啦 之後同家姐講話買咗 4 支比佢 但無得用張減八蚊 receipt 點知佢話原來尋晚想講話 19/8 開始 但唔記得講 嘩 好在點計都係平啫 唔係真係嘥我時間 我會話佢架 ~~~~
買完就食嘢 都仲有半個鐘比我慢慢嘆 ~~~~
菇場忙咗個幾鐘 之後又做自己嘢啦 ~
諗住今日唔出街 但里奧大人要去大眾買書 咁我話順便去 Ikea 食嘢啦 唔知點解好想去 Ikea 食嘢 佢食完早餐去剪髮 咁之後佢都番屋企抖陣 好在佢抖陣咋 可以幫我拎件長外套 呵呵 ~
放工搭巴士去 Megabox 咁去大眾搵里奧大人 無耐就話去 Ikea 食嘢 咁之得直接去 Ikea 啦 @@
賣相嚇鬼死人 唔知以為幾碟食剩放埋一碟 個職員"北"到咁樣 應該要去再培訓啦
薯格好味
藍莓紅莓芝士餅 以 $19 黎講都算抵 我覺得味道好味過兜巴星添呀
食完都差唔多 3 點 去番大眾書局買書喇 咁各有各睇 我多數睇食譜嘅 咁我專心睇啦 隔離果 2 個女仔係咁傾計 唔係細聲果隻喎 傾成 5 分鐘 最後我頂唔順行開 ~
我依家手機 ringtone 係 Minions 呢 part 嘅 sound track 所以里奧大人一打黎 而我又知佢會望到我 我就會好似佢地咁打橫跳住出黎架 笑到佢肚痛呀 佢話無諗過我會夠膽做 咁我又大份 再做埋呢個打橫跳住嘅動作 都咪話唔得人驚 哈哈
買完就走 lu 再去埋 Aeon 超市同 Ikea 就走喇 ~
好攰呀 所以坐 shuttle 番九龍灣 之後再行陣德福就番屋企 lu ~
番到屋企都 4 點半 里奧大人即入房瞓 我就唔喇 真係唔慣未沖涼瞓上床 不過我其實都好攰下 好似 5 點 15 分開始瞓 瞓咗半個鐘 之後都 ok 精神 哈哈 ~
之後家姐打黎話拎嘢 咁就好啦 佢有 2 大袋 + 1 個麵包機要拎走呀 同埋我之前買咗 d 餅同糖比媽咪工人 佢地聽日見面就可以比佢 我唔駛成日心掛掛呢 ~
約佢喺停車場交收 之後佢都番屋企 lu ~
同里奧大人去食海南雞飯 等咗 15 分鐘先有位呢 ~
食完已經 7 點幾 咁行多陣就番屋企喇 ~
執埋書房就沖涼 里奧大人就去徑步 ~
等埋佢沖涼就一齊食龍眼同睇歡樂頌 睇到 11 點幾都瞓 lu ~
2 則留言:


text:
Tuen
A:「因為未來已經不存在,所以相對的另一邊,即已經過去的時間亦同時間崩塌.」一個哲學家曾經噉樣去描述一個人死亡之後嘅時間觀.最近啲屍體幾乎一模一樣,一樣全身嘅沉黑.飛花症.飛花症患者身上會出現紅色嘅圓點班紋,及後紅點變黑,逐漸擴散,最後密佈嘅黑點將身體隱沒,心臟亦隨之而停止跳動.我覺得自己呢排唔係運緊屍,而係一個又一個剝落嘅影.可能最近見得太多黑漆漆嘅屍,而家見到一條有顏色嘅屍體,竟然有啲奇怪,就好似佢仲未死噉.
B: 你好似仲未死,只係訓著咗.
C: 棵草終於結果,一向結花唔結果嘅鳥南草終於結果.
A: 點樣面對死亡係我呢份工作第一樣要學習嘅嘢.
B: 我望住家姐喺病床上面慢慢枯萎,成個城市一路變得灰灰濛濛.
C: 鳥南草唔係唔結果,只係佢一結果就枯萎, 一結果就枯萎.
A: 死亡喺身體各個部位發生嘅時間並唔相同,有啲人身上嘅某部份喺佢未死之前就已經死亡.
C: 鳥南草有南鳥嘅基因,即係有侯鳥遷徙嘅基因,所以當佢冇巢,冇安全感,鳥南草就無法結出完整嘅果實.我幫每一棵草起咗個巢,好似媽媽抱住個BB噉嘅巢.
B: 家姐鍾意小朋友,想有小朋友,但係佢成日話:而家個世界咁壞,帶佢嚟做咩.萬一佢大個有日問我做咩帶佢嚟呢個世界,我都唔知點答佢.
A: 生命同死亡只係一線之隔,又或者根本冇距離.我返到屋企嘅時候,發現身上有一塊樹葉.
C: 愈嚟愈多人有飛花症,但係我哋只有等待.
B: 家姐好平靜,佢大部份時間都喺床上面望住塊枯咗嘅葉.
A: 一塊枯咗嘅鳥南草葉.
C: 雖然好慢,但係佢確確實實噉生長緊.
B: 大政治規定,所有飛花症嘅患者都需要隔離,於是大部份人都係自己一個人孤伶伶噉死去.我坐家姐嘅病床前面,想像一個人喺病床上望住天花板,慢慢慢慢,慢慢慢慢比漆黑所吞噬.
A: 紅點,當你留意到嘅時候,佢已經喺你身上面.
C植物嘅時間係唔同人類嘅時間,會唔會你而家就係喺植物嘅時間入面.
B: 家姐話喺醫院嘅時間好奇怪,好似脫離咗平時嘅時間,就算望住個鐘,都冇咩時間嘅感覺.
A: 死亡喺身上蔓延,將你嘅身體蠶蝕.
C: 鳥南草結果,一個完整健康嘅果實,果實幾日之後爆開,果實嘅核生出一條白色嘅絲線插落地上面.條線係疫苗,救返好多人.
B: 我家姐叫我同你講,佢見到自己喺一大片草地上面,你拖住佢隻手,好好陽光,好燦眼.


text:
早在年初時,爹爹見澳門威尼斯人做特價,所以是但揀左自己生日去住番晚,順便帶Ambrose搭船去旅行.因為媽咪轉工嘅關係,試用期滿之日僅踏正爹爹生日,返工無耐就話要攞假,唔多好意思,真係差d以為呢次旅行未必去得成!原本今次旅行都有邀請埋公公婆婆一齊去,但兩老又話唔去,結果,爹爹因事忙又無時間plan行程,只係又見Sheraton新開又做特價,最後決定多住一晚,無咁趕,去到至諗有咩做好囉!
訂威尼斯人時,屯門係有船去澳門嘅,好美滿咁諗住响屯門出發好方便,點知到要出發時,間船公司已經停左航,結果又係要出上環上船!爹爹生日當日朝早,自然醒,起身就準備出發,食埋早餐去到上環,已經係十二點了,買左十二點船飛上船,Ambrose响船度食左野又瞓左,醒左之後仲問唔係去搭船咩?哈哈,可能架船實在太平穩,搭左佢都唔知!
去到威尼斯人取房,Ambrose非常開心,唔知係咪因為間房比平時嘅大,而且又有條小樓梯,佢可以行上行落,所以佢非常興奮!仲有就係個廁所好大,入左去之後仲有度門入座廁,Ambrose唔知點解對個浴缸好似好有興趣咁,係咁望住!
擺低行李,落左去樓下food court醫肚,只係買左兩份食物(一碗湯粉同一份薯條漢堡包),咁就$180,好貴呀!食完野,行左去搵酒店嘅兒童遊樂場,去到至發現,原來之前上forum見人講嘅Q立方,原來就係威尼斯人嘅兒童室內遊樂場,同埋係收費嘅!去到Q立方門口,其實都睇唔到入面有咩設施,職員只係有一張大咭俾我地睇吓入面設施嘅相片,咩都無就要決定入定唔入!但Ambrose已經黎到,佢已經知道係去玩,又點會肯唔入去玩丫,唯有乖乖俾錢入去!可能係平日嘅關係,個場好少人,係少到得幾個人,好冷清!其實入去前睇過設施圖片,都知有d設施唔啱Ambrose玩,但見有條長slide,覺得都可以,所以都照入!入到去,至發現條長slide係要坐在墊上“sir”落去,又話要著外套先俾玩,都幾煩!Ambrose玩在一次長slide已經唔肯玩第二次喇,可能實在太快太刺激了!於是我地轉左去爬上爬落行繩網,大人會覺有少少悶,小朋友應該都幾鍾意玩!
其實場內仲有兩條長slide幾乎係成直線咁“sir”落去,一條仲係要戴頭盔先玩得,望到都覺好得人驚,唔明點會有人玩,但又真係有小朋友不斷係咁玩喎!場內另有bb區,係俾五歲以下小朋友玩,於是我地又過左去玩波波池同迷你爬架!但玩玩吓已經有班內地較大嘅小朋友又過埋黎玩,佢地玩得真係好顛,係咁掉野,完全無人理,佢地亦無理果度仲有其他小小朋友,真係好無禮貌!所以玩左陣要避開佢地,走左去玩eye play!呢個雖然係電子遊戲,但佢係project落地上,用眼睛望,用腳玩,好似會有老鼠出黎食芝士,要用腳踩老鼠;又有泡泡飄出黎要踩爆泡泡;仲有踢波等,成身都郁到,真係幾好玩!好可惜,又係俾班內地小朋友迫走,真係無癮!响Q立力玩左兩個鐘,都係時候出去行吓!
威尼斯人行出去,其實都只係行過去官也街,無咩特別!不過Ambrose一出Q立方就已經暈左,哈哈!見佢瞓左,入左去一間食翅嘅舖頭飲番碗湯,仲諗住舒舒服服飲完就走,點知爹爹又話有野食唔叫Ambrose唔係幾好,走去叫佢起身飲湯.攰到爆嘅Ambrose醒左都遊魂咁,湯都唔飲就知佢今次係堅攰啦,真係唔應該叫佢起身!
响官也街食埋晚飯,本來打算係Galaxy睇大鑽石,但Ambrose又成日話要坐船,所以都係返去坐貢多拉!日頭行過見唔多人坐船,仲以為幾時去都有得坐,當我地去買飛時,職員就話係last boat,要等半個鐘之餘,仲要同其他人一齊坐,之後再有遊客想坐,都已經話close喇!最後,足足等左九個字至上到船!船夫幾好,唱完唔知咩文嘅歌之後,竟然唱左首月亮代表我的心,當同佢講起首歌意思時,先至發覺佢其實唔識國語,只係識唱呢首歌!仲有,為左逗Ambrose開心,佢又唱左Twinkle Twinkle Little Star同埋Row Row Row Your Boat等兒歌!
坐完船,終於都返房了!返到去就已經見到酒店送的蛋糕响檯上,都幾靚!簡單唱左生日歌,Ambrose已經急不及待幫爹爹吹熄埋candle要食蛋糕了!哈哈!
食完蛋糕沖涼去!Ambrose好心急,因為爹爹話俾佢浸浴,而媽媽之前經過樓下嘅Lush,買左個泡泡彈俾佢浸浴用!但其實一向無試過浸浴缸嘅Ambrose,唔知點解聽見有得浸浴缸就咁開心,都唔明佢知唔知浸浴係咩一回事?!俾左個泡泡彈俾Ambrose掉落水,見佢都驚驚地咁,真係好笑!個彈落水就開始“咋”“咋”聲咁溶,其實咪好似平時d“康鈣思”咁,Ambrose都好鍾意睇,唔知點解放大左就驚,叫佢落水佢又問個彈仲响唔响度,俾佢笑死!今次個彈揀左紫色,好似係黑莓,聞落都幾香甜!Ambrose落水後就異常興奮,好開心係咁玩水,見佢咁開心,媽咪諗住第日搬左屋後有浴缸又可以同佢再玩過喇,唔使等去酒店啦!
呢一晚,Ambrose都好攰了,浸完浴缸,舒舒服服好快瞓著左喇!
第二日,瞓醒執埋行李準備check out.原本Sheraton三點先可以check in,十一點半咁早,其實諗住過Sheraton寄存行李先,點知好好彩問一問可否check in先,又得喎!結果,舒舒服服攞左房放低行李,真係好好!不過因為Sheraton只係standard酒店房size,Ambrose一入到去好失望,佢念念不忘威尼斯人,係咁話要去“有兩個廁所間屋度”!哈哈哈!
呢一日打算去科學館,朋友們都話好玩,值得去!搭的士去到科學館時,發現呢度好似人跡罕至咁,去就有的士啫,走都唔知點走喎,之前又無plan過睇過,不過既然去到,走先算啦!
入到去買飛,原來話張飛入左去唔可以出番黎再入,所以要食左野先入得,果度又只得一間麥當勞,所以唔想食都要食!
食完野正式入場,一入去就有座穿梭機火箭,再行入去睇展品,一個人都無,靜英英,好多展品又唔俾玩,只係純睇,其實有少少無聊!見leaflet有兒童館,都係去左兒童館先!都係一d小玩意,最特別係有個工地俾小朋友角色扮演扮工人入去搬運,仲有工衣同帽,Ambrose就幾鍾意,係咁搬黎搬去!不過又係無人,只得一個較大嘅小朋友同Ambrose一齊玩!工地遊戲其實都唔錯,透過遊戲俾小朋友認識到槓桿原理,運輸帶操作原理,天秤操作等,當然Ambrose都未識,佢只係投入個角色當玩咋!
行埋其他館,都係一d水力遊戲,物理原理等,唔係唔好玩,但一來Ambrose未識,有d都無咩興趣,二來個場真係人影都無隻,好悶咁!最後Ambrose又要求返工地開工!
開完工又去左地下出口處嘅室內遊樂場玩,其實就同平時室外遊樂場差唔多,但Ambrose玩到唔願走,爹爹媽咪就悶到傻左!
响科學館走左之後,Ambrose又係暈左,爹爹媽咪一路行一路搵車都搵唔到,唔好話車,人都唔見到個,真係唔知點算!終於行左一輪出大街截車,截左一輪好好彩至截到一架的士,直去大三巴!
去到大三巴,Ambrose醒左,終於可以去呢個地標影番張相,算係到此一遊!影完相,响附近行左一圈,超多人,無咩好行,都係決定走人!本來想搭的士,又係好難至截到架的士,一聽到話過氹仔就話唔去,有無攪錯!結果又盲摸摸走左去搭巴士,去到官也街行番去Galaxy,睇埋個大鑽石,食埋飯,又要過番威尼斯人買番個泡泡彈俾Ambrose玩!今次想話買個橙色,點知無,唯有買個綠色啦!
返到酒店,又係開左缸水俾Ambrose掉泡泡彈入去玩,呢缸水係綠色,都幾似好清嘅海水咁!呢一晚Ambrose足足玩左二十分鐘,浸完出黎紅卜卜嚇到爹爹死死吓,同佢量體溫又去到38度,仲以為佢真係發燒,好彩一個鐘後再量,已經降哂溫喇!下次都係唔好較到d水咁熱,同埋唔可以浸咁耐,真係虛驚一場!
呢一晚,媽咪自己一個人落酒店樓下行街,不過都無野好行,只係去左Zara行左一陣!雖然同香港款式係一樣,不過無人行就行得舒服一d囉!
第二朝早要十一點check out,都幾早!去左Zara幫Ambrose試褲,再去官也街買埋手信,食埋午餐都只係一點!本來買左船飛三點走,最終都改早搭兩點船!
今次澳門之旅其實都幾悶,俾左幾千蚊其實有d唔抵,加多少少可能去一轉台灣都夠,起碼可以坐飛機同埋去動物園!不過媽咪相信,對於Ambrose黎講,一d都唔悶,應該仲會幾好玩,只係大人陪玩playroom,好似有少少無癮咁啫!如果之前plan好d,可以出去戶外行吓觀光吓,其實應該唔差,只係之前真係無時間,唯有當今次係hea遊,輕鬆一下!不過澳門真係未來五至十年都應該唔會再考慮去喇!哈哈!
正!


text:
10-16 Oct 神戶四國自駕遊之旅 8:05出發
今次旅行都plan佐好耐
上次我去沙巴時佢地最後決定去四國
我就冇乜所謂既 只要未去過就ok
今次搭印航 8:05機
時間來回最好 早機去晏機番
去之前啲朋友問驚唔驚印航機有味呀....
結果係唔駛驚 係冇既
食完個麥記早餐先上機so飛機餐都冇乜點食
同埋都麻麻地好味
lily一早book定車去酒店
機場最左邊個counter都有得即場book 不過冇book定就要等耐啲
冇諗過兩個人都有準備咁大架車喎
真係好
而且價錢唔貴 好似$200/人
我地今次入住既酒店
酒店房比一般日本房大
好乾淨張牀都好c服
休息一陣就出發去北野異人館喇
酒店門口有呢款巴士(CityLoop)直接去到
係遁環線嚟 每30分鍾一班
我地個站係第17號
坐去北野異人館大約只需要30分鍾左右
都三點喇
我地決定早兩個站落車去醫醫肚先
呢間小食店上網搵到既
好有特色既小店
我好鍾意呢種怖置
有張反思櫈仔
係狗仔既開餐地方 haha 唔通佢時時刻刻都要反思
隻狗仔好乖 不停聞lily以為有嘢比佢食
我嗰杯係mixed berries smooties
好好飲 好似milk shake咁
仲叫佐個芝士ham比得包
同咖喱飯
比得包材料好豐富
有好多沙律菜同芝士夾喺中間 好好味
店主係兩公婆嚟
兩個都好有style
女店主教我地一直向上行就會見到北野異人館


text: 生活淡淡似是湖水,冇下一句喇 . ( 又用廣東話) 好似回復返一種平淡正常既生活,但其實又好似唔完全係.未去到完完全全地接到軌,因為仲未真係好適應返依家既生活.無論係工作上定係人際上,時間開始過得好快…因為個visa仲有一年唔夠就到期.開始思考下一步. 回歸係必然的,但點樣回歸,或者回歸又應該係點. 記得係澳洲返到香港….步調慢了,節奏慢了,俾朋友問可唔可以行快D.依家係外面咁長既一段時間…返到香港又會點? 我記得係秘魯行返到香港之後,去搞WH既visa,踢住對拖鞋,習慣地帶住相機好隨便咁行下影相…個伯伯同我做手勢講英文. 果一刻我知我個心或者個人都唔再似當地人.似一個遊客,似一個過客. 搵一種適合自己既生活? 誤打誤撞終於成為左個 ” 攝影師 ” ( <<其實係咪唔可以咁講 ? ),開始可以賣下相賺D零用錢,可以有人認識,都唔再怕同人講自己係影相的.承認自己既技術未夠朋友既好,但再一次睇返以前D相,感覺到自己既進步,都係一件開心事. 只係…影相都要有個base. Base既意思唔係資金,而係基地.又好好彩上年summer開始係度,喱個summer我應該有足夠既topic 去賣,跟住就係冬天既相.好似就係咁岩岩一個圈.但到底係咪可以繼續落去? 而所謂既繼續又係D咩? 其實好怕將自己既野變成商業既野,當商品化自己既興趣就唔會再有自己既格調.雖然我確信堅持做自己鐘意做既野,到最後係會有成績. 但係…到底要點走? 無論去到邊總有一種自己係零既感覺,雖然我知已經比好多人好,比好多人叻,但冇果種潛而默化既所謂功績,所以繼續覺得自己完全唔成功,只係夠錢糊口,夠錢開飯,閒時有錢買酒娛樂下. 當習慣左好似神仙一搬既生活,習慣左喱種自由自在既生活,回歸既時刻又會點? 到時自己又會有D咩去走落去? 係咪太早去思考? 自己到底追求既係點樣既一種生活? 喱樣係學校,社會,父母從來都冇教過你要去尋找,都唔建議你去尋找或者去發掘,但原來喱樣野對社會唔好但對自己係好重要. 逼自己去求一個平衡,但明知….每樣野都有偏好,唔會有一個完美既平衡.


text:
好多謝朋友教路,教我點整冰皮月餅.
材料同份量,可以參考呢度
綠茶紅豆冰皮月餅
入面有晒link教你做皮同餡架啦.
諗住星期四放工去雜貨鋪買開邊綠豆,點知又傻下傻下,唔記得落車,買唔到,係超市只買到D奶,粉等材料.
第二朝,一早出到中環,走去街市碰運氣,竟然買到.半斤綠豆好細包架咋,八蚊雞.我爭D改口話買一斤添架,但再諗下: 係喎煮完D豆會漲大,應該會變成好多架喎.而且人地食譜話200g,半斤都有300g架啦,有多架啦.
返公司浸定d豆,晚上咪可以即刻開工咯.
基本上開邊綠豆浸夠水就好快腍,我浸足成日,中間有換過水,一煲就腍,唔駛十分鐘.跟住收火,由得佢係煲入面焗多半粒鐘,已經想唔變沙都唔得啦.隔水隔得好既話,就唔駛炒咁耐.
即係咁上下都夠乾啦.
可以加粟粉水架啦
加完再炒多陣,好快就可以變成一糰.
以下係我實驗後既心得,同大家分享下.
我個人認為,做皮時,將所有粉簛入大碗,另一隻碗放晒d流質野同糖混合好,先逐少加入粉內攪勻,就唔會咁易起粉粒,而且會順暢好多.
至於包皮時,又有咩要注意呢?
我咁鬼懶,係唔會將d餡同皮獨立分開一份份,用保鮮紙包起先放入雪櫃既.
我係等果糰豆蓉同皮攤凍後,用膠袋分別入起佢,就咁放入雪櫃雪凍既.
要加綠茶粉入豆蓉度既話,將部份豆蓉放入保鮮袋,加啲綠茶粉入去,隔住個袋搓勻就掂,亁手淨腳.
做到包既工序咯喎,最好戴即棄手套,用個電子磅秤住分餡.我粒模咁細,只用咗7g綠豆蓉+2g紅豆(我懶,用咗日本紅豆罐頭),10g皮.加埋19g,多1g都會太多,唔平整架.
秤好一份綠豆蓉餡,我就加少少紅豆做芯,直接挪埋一團就得啦.
同樣戴住手套,用磅秤住d皮去分.
包果陣我又出術,唔戴手套啦,用保鮮紙隔住,放粉皮上去,蓋上保鮮紙,用個透明膠盒蓋去壓扁塊皮,期間可以揭開保鮮紙調整塊皮既擺位,兩野就壓到夠平.
我唔鍾意月餅上沾上太多粉,所以我只在手上抹上薄薄既糕粉,再拎起塊皮黎包,收口後,唔將舊未成形既月餅在糕粉上碌,只用另一隻手,輕輕撲少少糕粉上去,就入模啦.
唔熟手,做咗一粒異形出黎,主要係想試下豆蓉同皮加埋既味道係咪ok唧.
你地睇下我既皮幾咁薄,我放少咗糖,效果都唔錯.
跟住我試下加咗綠茶粉入去個餡度,再加埋紅豆蓉,仲好味d喎! 咁我唔加綠茶粉去d皮度啦,又偷懶多一步.雖然糯米粉炒過,但我唔鍾意Kitty搽咁厚粉,所以再改良一下.
睇下,係咪化淡妝好好多呢?
呢一碟,係我帶返公司俾大家食既.
中間好明顯有粒白賴晒既,就係碌過粉先入模既效果.人地Kitty 咁後生,駛鬼搽咁厚粉咩?睇下其他佳麗,都係淡妝咋,脫模後,在手上抹少少粉,再撲到月餅上就夠架啦.
因為有同事唔係綠茶既fans,所以我都專登整咗幾粒冇綠茶既.有四粒係紅豆綠豆蓉,有四粒係神秘味道,咁就要睇下邊幾個幸運兒可以食到啦!


text:
一直以及我都好想試下呢間buffet, 以前聽好多人講呢間buffet 都幾好, 但係最近上openrice 到睇發覺大不如前, 算吧!! 都係要去試試, 佢 lunch buffet 都唔算平, 大約$2xx, hsbc card 本來個discount 的, 但係我地用咗一張coupon, 所以乜discount 都無
♦ 我地首先食魚生先, 種類唔算好多, 三文魚都算幾靚, 不過食落去有d冰凍的感覺, 一如網上的人所講, 魚生只是一般而已
♦ 燒餅係即制的, 賣相同味道都唔錯, 仲有丙丙精心的裝飾 (紫菜, 木魚等)
♦ 雲吞本來都唔想食架啦, 但係又想食d 菜喎, 雲吞都幾爽口
♦ 青口同蝦都叫做唔錯的貨色
♦ 焗生蠔都唔錯, 所以食咗幾隻
♦ 燒魚我就無食啦, 因為我怕多骨, 但丙丙話味道都ok
♦ 我都幾鐘意食關東煮架. 日本酒店係唔同d, 連呢d 都有食得食, 但點解無我最愛的茶碗蒸呢
♦ 响自助餐的天婦羅真係唔係太好食, 算吧, 都估係咁架啦
♦ 日式餃子都唔錯, 但係皮厚咗d
野食唔算好多, 好多朋友去食自助餐都係為咗甜品, 雖然我兩對甜品唔係超有興趣, 但每每食自助餐時必定會比平時食多好多
♦ 先來個tiramisu, 多番小小酒會好d, 仲有係唔夠滑再來我最愛甜品cream burlee, 我自己一人食咗3個, 實在太好味了
♦再來我最愛甜品cream burlee, 我自己一人食咗3個, 實在太好味了
♦食甜品又點小得cake 呢? 右上果件無乜特別, 左下芒果cheese cake 幾好味 (我自己好鐘意食cheese, esp 芒果). 右下的芒果甜品又係好好味, 芒果好香
最後來果楊枝金露, 又係我最愛的芒果甜品
其實除咗我以上食果d之外, 熱食仲有幾樣野, 如魚等, 仲有係印度咖哩同薄餅
呢到仲有雪糕同沙冰供食客自制
講真, 如果以正價來講我就覺得唔係太值了, 魚生種類小, 貴價食品一點兒乜沒有, 連最普通的牛扒都無
以$2xx 來講真係唔算太值
地址: 尖沙咀麼地道72號香港日航酒店1樓


text:
講到政治人物,近期最抵讚的一定係朱凱廸.翻查一下佢嘅往績,不難明白點解佢可以咁得民心,成為香港新一屆立法會地區直選票王.
香港有好多議員係選舉期間聲大大,口號多多,政綱同選舉承諾講到似層層,但當選完穩袋近10萬月薪外加N樣津貼後,佢地就會縮返入去另一個次元,4年過去可能你完全翻查唔到佢地實際上做過D咩,準時去開下會,開會唔好比人發現訓著或者極度專注地睇緊AV,已經算係比較盡責個批.難得遇到一個真正會做嘢嘅議員,對於香港人黎講實在太太太難得.
朱凱廸嘅唔同,來自於大眾睇得到,數得出佢到底呢幾年間為社會大眾做過D咩.由保衛天星馬頭,高鐵橫行時幫助菜園村居民,促使政府正視同處理天水圍泥頭山事件,到今次趕赴倫敦向英國當地嘅官方機構調查梁君彥申請棄英籍疑點等等,均表現到佢係一個好有行動力嘅男人.呢種行動力唔止係工作上會令你嘅上司同事為之點讚,好多女仔係愛情上其實都好希望遇到呢類懂得坐言起行嘅另一半.
火滾例子1:藉口多多
朋友A近期迷上健身,一直希望平時身子唔好的老公可以同佢一齊做多D運動,但奈何老公工作忙亦可能真係唔特別鐘意運動,每次應承完佢一齊去,最後都會有唔同嘅藉口去唔到.如果你無心做,其實可以直接講,雖然都可能會嬲豬,但一定好過對方安排好哂所有嘢,預備好左心情你先做唔到.個種被放飛機嘅怒火足以令一個女仔想折斷你隻飛機.
火滾例子2:等陣先
另一種好容易令另一半無名火起嘅對白就係「等陣先」,好多時導致最終鬧大交的,都係其實好容易就做到嘅小事.可能對於你而言,對方要求你去做嘅事情,例如沖左涼先,倒左垃圾先或者食完飯洗左D碗先,其實可以拖一陣先做,如果你真係有事忙緊,另一半繼續催可能你會嬲,但若言俾對方見到你明明無嘢做,只係hea係沙發玩緊手機,然後眼尾都唔望對方一嘢講出嘅個句「好,得喇,無問題,等陣先」就會成為壓斷對方EQ嘅最後個根稻草.
或者有人會認為其實只要我最終肯做有做咪得囉,但需知道承諾同立法會任期一樣有Deadline,當錯過左對方最需要你去做嘅時候,可能你做或唔做都已經無分別.
火滾例子3:拖得就拖
朋友C因為鐘意韓國文化,畢業之後儲左幾年錢就隻身前往韓國學韓文加工作旅遊,佢如願以償地係當地識到一個Oppa男友,但佢地嘅戀情亦同時好俗套地陷入最典型嘅韓劇橋段,就係遭遇男方父母反對.反對嘅原因離唔開覺得唔夠門當戶對,唔想佢娶外國人擔心文化差異等等,總之當對方嘅父母覺得你襯唔起佢個仔時,基本上你嘅存在都係錯.
係呢個時候,男方嘅態度就變得好重要喇,為左唔想同父母鬧交得黎又保住個女朋友,Oppa建議大家轉做地下情,父母有佢Facebook,所以佢首先要unfriend 左C,每次出街去到Oppa覺得有機會撞到父母嘅地方,兩個人都唔可以拖手.Oppa一路同C講比時間佢去處理,但拖左成年佢依然無做過任何實際行動去嘗試解決呢個問題,每次問親佢都話再比多少少時間佢.最後C決定唔再等,結束工作假期後就直離開左韓國.
女人有一個思維邏輯,如果佢覺得希望你去做個件事係重要嘅,你有能力做到但一拖再拖,就係唔重視佢嘅表現.一個男人如果做到唔使你催,就會自動自覺去完成自己所定立嘅目標或者對你所許下嘅承諾,唔止會令對方感受到你真係重視佢,行動跟得上承諾嘅男人亦會令人覺得更可靠不是嗎?
純粹思考題:點樣先可以分辦一個人係有心無力,定存心拖延唔做一件事?
TEXT / Diana CHIU
圖片來源:網上圖片


text:
睇新聞得知假期逼爆長洲,
原本都諗住去嘅我地,
唔係取消唔去喎,而係改去南丫島!!
Wakaka!
其實至在有個地方行吓.
今次小檬有個伴讀書僮一齊去,幫吓手.
我地搭三點船
出發喇...
媽咪同小檬開始玩自拍!妹妹就喺後面扭計
好明顯兩位型男係攪佢唔掂5嘅
小檬搭船好有經驗啦!
呆
妹妹豬可能肚餓,喺船扭計,
唯有比餅乾/橙佢食
(姐姐已經準備好一粒粒)
半個鐘好在都容易過...tks!
是日天朗氣清
伴讀書僮
小檬同佢就friend啦,唔使媽咪拖,要人地拖
太高喇..好在隻手夠長
去到就搵地方比妹妹開餐
我地都食吓tea先
有人湊住小檬, 媽媽就趁機休息吓!
有個書僮真係好好多
對小朋友好細心架
大家有興趣可以預約
杯野飲太高,自己飲唔到
爸爸同書僮輪流服侍小檬
媽咪袖手旁觀 ..haha
食完繼續行吓
沿路見到呢間好靚嘅舖頭..
有人好鍾意呢架車,話影相好喎
(佢嘅世界就係影相!)
有間好似日本嘅貓咪cafe
暴走南丫島
再過條山路就到海灘,呢條山路超級多蚊,啲蚊大隻到呢..
我抱住妹妹,書僮撥住唔好比啲蚊咬妹妹.(書僮真係100分)
爸爸就抱住小檬走快啲
幾經辛苦先行完呢段路到沙灘..
好舒服呀~
已經黃昏
技癢
原本應該行到另一邊嘅 但仲要50mins,
如果再行,應該要差不多7點幾先到,到時天都黑又多蚊,
於是我決定折返(明智)
沿路返出去搵飯食.
之前一日先食完海鮮,加上兩個大少(係大人果兩位喎)
都唔鍾意剝殼,所以淨係叫左啲蝦,
剝埋比兩位大少.
食完搭船回程妹妹都冇咩扭計
(而家好怕同佢搭車/搭船=___=)
你唔好以為呢日嘅伴讀書僮真係書僮,
其實佢係一個攝影C,仲要係大果隻!
當日好隨意咁都影啲相
以免被偷相,我都加了我blog的水印,
不過攝影係佢~ NT


text:
金菇鮮竹蒸花尾躉頭腩
燒鴨 / 白切雞
蒜蓉炒勝瓜
沙薑雞腳
( 20-JUN-2014 FRI )
Happy Friday 喇 如果 番 5 日幾咁好呢 呵呵 ~
今朝里奧大人上大陸 所以我就 7 點 45 分先起身 咁都幾爽架 叫做瞓多 20 分鐘嘛 ~
今朝要主力玩 Pokopang 所以去另一間食早餐 點知打打下機有人坐我對面 我無望架 但心諗 咁多吉枱都錯 做咩坐我對面 之後一望 原來係 8 卦 我問佢點解黎呢間 佢話係出面望到我 所以入黎食 我話佢勁啦 我頭 dup dup 打緊機都望到 oh no 打機無望 ~
菇場唔忙 咁做自己嘢啦 咁先夠 happy friday 嘛 ~
Lunch 食黑胡椒螃蟹味杯麵 都 ok 好食嘅 不過唔好食都要食啦 里奧大人唔鍾意食嘛 慘 ~
放工去嘉華喇 我講咗 d 嘢 媽咪又發脾氣 不過我唔鬼理佢架 我仲 whatsapp 家姐 話第時每個月見一次最好 唔駛咁多磨擦 ~
今晚家姐今晚 7 點 15 分先到 之後媽咪食完就上去先 我同家姐又行萬寧 不過我今晚唔上媽咪屋企喇 諗起都火嘛 所以佢送我去搭車 哈 ~
番到屋企附近 原來里奧大人都出咗地鐵站 lu 咁等埋佢番屋企先沖涼 之後到佢沖 然後睇波 英格蘭 vs 烏拉龜 都幾好睇 最緊要有波入 唔係好悶 ~
今晚 11 點 45 分先瞓呀 聽朝 7 點起身 因為同家姐食早餐呢 ~
( 19-JUN-2014 THU )
又好焗呀 所以一諗起行去地鐵站就好鬼驚 哈 ~
早餐食奶油脆豬 齋包多數係甜嘅 如果有鹹餐包就好 lu ~
菇場唔忙 又可以做自己嘢 呵 ~
Lunch Time 出去食 行陣就要番菇場喇 因為個天開始想落雨 ~
放工即番屋企 趕住打機呀 又有 Double Cherry 所以預備哂晚餐之後就打機 ~
今晚里奧大人 7 點 15 分就放工喇 咁我都等埋佢先一齊食呢 ~
是日懶餐 - 黑椒牛展 + 節瓜鹹蛋瘦肉湯
黑椒牛展 - 今朝先拎出黎解凍 咁我唔駛特登又要再去買餸 加埋 d 芋絲一齊炒 真係唔駛食飯都得呀 ~
節瓜鹹蛋瘦肉湯 - 懶餐首選 又好味道喎 ~
開行 turbo 搞掂哂所有嘢就沖涼 之後打機 再叫里奧大人快 d 沖涼 之後一齊睇波 荷蘭 vs 澳洲 都好睇喎 ~
11 點瞓喇 好鬼攰 里奧大人話晚晚睇波都好攰 我笑佢啦 人地唔知以為你睇直播 我地睇錄影算好啦 唔駛捱眼瞓 ~
( 18-JUN-2014 WED )
好焗呀 真喺企喺度都流汗 ~
早餐去另一間食喇 因為唔想知賽果 點知後面有幾個男仔講波 好在講之前幾場 不過其實真係無得避 但我都會盡量避開唔聽 嘩哈 ~
呢間嘅奶油多真係好好食
菇場唔忙 勁開心啦 我要快 d 寫 blog 同 load 相 最正係今日大粒唔喺度 同埋好多同事又唔喺度 勁爽呀 好似特別 free 咁 ~
Lunch Time 買酸辣米線番菇場食 不過食完之後 個胃有 d 唔舒服 但真係好鬼飽 所以食咗粒金桔 唔知係咪酸得滯 食完反而胃痛 好在痛幾個鐘咋 因為我唔想食胃藥呢 ~
放工番屋企 lu 即刻開機洗衫再預備晚餐 抖陣就煮飯 今晚又係我自己食先 所以 7 點半開飯 不過我就飲湯先 之後抹書房 ~
是日晚餐 - 蕃茄洋蔥豬扒 + 魚肉粉絲紫菜湯
蕃茄洋蔥豬扒 - 買咗 5 個蕃茄 + 1 個大洋蔥 + 2 塊細豬扒 配菜多過主菜 不過我鍾意咁架 其實我只係鍾意食魚肉同牛肉 牛肉係因為要補血先食 唔係真係唔想食囉 ~
魚肉粉絲紫菜湯 - 終於煮新嘢呀 我唔知做咩鬼 成日以為要放節瓜 好在再睇番 recipe 唔係加埋節瓜就怪啦 不過我其實已經買咗瘦肉同鹹蛋 應該就係滾湯啦 唔明點解成日諗住放節瓜 ~
里奧大人 8 點幾番到屋企 我都同佢一齊食飯啦 之後搞掂哂就即沖涼 叫埋里奧大人快 d 沖涼 咁可以一齊睇波 巴西 vs 墨西哥 勁好睇呀 ~
11 點 15 分都要瞓喇 聚精會神咁睇 好鬼攰 哈哈 ~
( 17-JUN-2014 TUE )
出門口又落過雲雨 呢排又係唔帶遮唔得呢 ~
早餐食奶醬多 之後阿爽又黎埋 我錄咗德國 vs 葡萄牙 所以我一睇到新聞播體育消息 我就即刻聽歌 我唔想知賽果呀 ~
番到菇場 同事賓賓大大聲講賽果 整鬼佢丫 不過佢成日傾計都好大聲 驚無人知佢存左咁 好煩 同埋聽佢講嘢 一個話題講好耐 聽到我識背 ~
Lunch Time 同 8 卦出去食 熱鬼到呢 所以一開工 我同佢都好鬼眼瞓 哈 ~
同 PMS skype 佢問我覺唔覺渠王有口氣 我話我一早知啦 但我只係問 8 卦聞唔聞到咋 佢話聞到有小小口氣 不過我無問其他同事呀 我驚係得我一個聞到嘛 咁 PMS 都話佢都驚得佢一個聞到呀 咁即係渠王真係有口氣啦 仲要係好嚴重果隻 佢話有時渠王同佢講嘢 渠王好鍾意 "烘" 到好埋同人講嘢 所以佢要閉氣 之前我搭 lift 見到渠王 "烘" 埋同同事講嘢 個同事即刻縐哂眉頭 同事真係慘 晨早流流吸毒氣 ~
今日痴咗線 同 8 卦 skype 咗成日 打 keyboard 打到手指痛 不過佢難得 free 啦 阿頭仲係 off 20 號之後就要回復正常 lu ~
好焗呀 不過放工都要去買餸 買完真係成身汗呀 慘 ~
醃好雞翼再浸埋菜就拖地喇 之後就煮飯 因為我要 9 點睇波 ~
里奧大人 7 點半放工 不過我都食先喇 好鬼熱呀 食完快快趣沖涼 ~
是日懶餐 - 蜜糖黑椒雞翼 + 唐生菜
蜜糖黑椒雞翼 - 本來諗住煮新嘢架 不過真係無咩時間 所以煮番舊嘢 哈哈 ~
唐生菜 - 想食腐乳 所以煮唐生菜 浸又方便 煮又方便 真係唔錯 ~
叫里奧大人食完抖陣好沖涼 我要 9 點睇波呀 實在太開心 我最愛嘅德國隊贏咗 4 : 0 呵呵 ~
呢兩日瞓得唔係咁好 所以 11 點瞓喇 ~
三文魚頭湯 - 上次好好飲 今次好鹹 同埋終於比我見到我最驚嘅嘢 就係大大對魚眼 嗚嗚
( 16-JUN-2014 MON )
尋晚食完冬瓜盅 半夜去咗 2 次廁所 即係瞓得唔好 所以好似無瞓過咁 哈 ~
今朝一路食早餐一路睇報紙 有個人打我隻腳 嚇死我 原來係同事阿爽 之後 8 卦都黎埋 講下世界盃 勁開心呀 ~
番到菇場做埋 report 就 hea 過 阿 head 放大假 勁爽呀我 ~
差唔多 1 點先食杯麵 其實唔餓 所以個杯麵食到 1 點半 無哂 d 湯 呵呵 ~
喺新加坡買嘅冬蔭海鮮杯麵 我鍾意個設計 唔係發泡膠 同埋有坑嘅位置係唔熱 咁拎起上黎就唔驚辣手 不過我覺得呢款味道都好辣呀 里奧大人叫我留哂比佢食 食得辣過我喎 勁
又繼續 load 相 做私人嘢 d 時間真係好快過 話咁快就放工喇 ~
今晚唔煮喇 因為真係好攰 番到屋企開機洗衫 無啦啦勁餓 炒埋尋晚食剩嘅牛柳粒 補充完體力之後就熨衫 6 點 45 分里奧大人打黎話放工 話想去元氣喎 咁好啦 衫都唔熨住呀 要即去攞位 因為 7 點左右會好多人等架 ~
好感恩又無咩人等喎 等咗 8 張飛 我坐低無耐 里奧大人都黎埋 ~
食滿 $200 可以用 $20 coupon 不過真係食唔到 只係食咗 $150 可能我頭先食咗牛柳粒 所以唔係咁餓 哈哈 ~
比錢嘅時候 有個女人嘈嘈閉 話點解 2 個人食咗 $400 咁貴 講真 依家食壽司都唔會平啦 一件都要 $10 之後佢問佢個女有無數過 d 碟 個女話佢無數 元氣 d 人數 咁個阿媽就好悔氣同 cashier 講 依家死無對証 其實我覺得佢都痴痴地 自己食過咩都唔知咩 好話人收錯 阻鬼住哂人地比錢 煩 ~
超焗熱呀 所以同里奧大人講話唔好行 要番屋企沖涼呀 ~
叫埋里奧大人快 d 沖涼 之後一齊睇波 不過唔好睇嘅 所以我睇咗半場 10 點半瞓喇 好鬼眼瞓呀 ~
燒汁腰果牛柳粒 ( $98 ) - 平時係 $68 咋
乳豬 ( 例牌 ) $138 - 我唔想食黎食去都果 d 所以我要食乳豬 哈
竹笙冬瓜盅 ( $138 ) - 平時 $108 即係樣樣都比平時貴 $30
( 15-JUN-2014 SUN )
今朝勁喇 瞓到 11 點 20 分 里奧大人話無得去食早餐 我話麻酸樂早餐到 12 點 之後佢話我講嘢唔好咁盡 因為我成日話唔會去麻酸樂食嘛 但其實我只係話唔去食佢地嘅米線之嘛 ~
食完番屋企沖涼 12 點半就同媽咪飲茶 里奧大人就做公司嘢 ~
其實我真係食唔到嘢架 真係主要陪媽咪囉 ~
差唔多 2 點就走人喇 媽咪做運動 我去買生果 之後番媽咪屋企抖 lu ~
里奧大人 6 點上到媽咪屋企 叫佢推媽咪去酒樓 咁樣快好多架 哈哈 ~
我其實知今日係父親節 但唔知點解仍然去嘉華 今餐食咗 $500 呀 真係好唔值囉 ~
7 點半走喇 上媽咪屋企坐到 8 點半就走喇 因為要去買坐地式風扇 ~
番到屋企即沖涼喇 里奧大人諗住去徑步 不過佢搞 lee 搞 lu 差唔多 9 點半先出門口 咁啱我同家姐 whatsapp 家姐話我知落雨 咁即話比里奧大人知啦 無得跑就沖涼 lu ~
諗住睇波家嘛 但都已經 10 點 如果睇哂要 12 點先瞓 都係唔睇喇 ~
我就 load 相 里奧大人就睇電視 11 點半瞓喇 ~
( 14-JUN-2014 SAT )
今朝 7 點起身喇 約咗家姐 7 點半去太興食早餐 之後佢係都要送我去搭車 不過佢都行慣嘅 送完我就去銀行 周身唔得閒咁 哈 ~
輕盈香辣肉碎扎肉米粉
人氣早餐
冰鎮奶茶
菇場唔忙 所以勁 load 相 想快快搞掂呀 ~
load 呀 load 好快放工喇 約咗里奧大人喺九龍灣地鐵站等 一齊去鰂魚涌 因為我之前團購咗 Burger Mix 其實諗住比家姐嘅 不過佢有 d 事所以唔食到 咁唯有我同里奧大人去食啦 好在平時睇完中醫 家姐會同我周圍行 佢會話邊間邊間食 d 咩 咁我有印象家姐講過 Burger Mix 所以認得點行 我覺得自己好勁架 識得去 因為我係路痴嘛 里奧大人都覺得我今次勁呀 無帶錯路 ~
和牛安格斯芝士磨菇漢堡套餐 ( 團購價 $30 原價 $48 )
個包軟熟 Burger 又 juicy 芝士又香濃 好味道呀
我要蘑菇湯
里奧大人要巨蜂提子
我鍾意張梳化
食完去北角買鞋 咁啱原來 3 姑奶又喺鰂魚涌工場拎衫 所以搵佢 之後傾咗陣就走喇 ~
又係我帶里奧大人由鰂魚涌行去北角 佢以為好近 不過都行咗起碼 15 分鐘 之後佢話其實唔近 話估唔到我平時睇完中醫行去北角呢 哈哈 ~
經費 Michel Rene 里奧大人又入去睇睇 今次好感恩買到 1 套 suit 再加 1 條西褲 $1700 咋 因為做緊 Promotion 先咁平咋 ~
諗住買鞋又買唔到 又走去新都城百貨行下 買咗個十字架頸鍊同一隻蘇聯石戒指 $970 想買好耐啦 又比我買到 好感恩呀又 ~
行完都差唔多 4 點半 去完三德買齋 再去聖羅蘭買眉豆茶果就諗住走 但里奧大人話要去南記食喎 見到唔食 對唔住自己喎 不過頭先 3 點佢都話口痕 問我食唔食雞蛋仔 但真係食唔落囉 ~
豬腩肉春卷小鍋米線 ( 中辣 ) 可惜完全唔覺得辣 @@
眉豆茶果 @ 聖羅蘭 - 之前舖頭喺鰂魚涌架 問番家姐 佢話搬咗 原來搬咗北角
坐 619 去媽咪屋企喇 其實今晚唔駛同媽咪食飯 媽咪已經整好哂自己食嘅嘢 但驚無人睇住佢 所以去陪下佢啦 坐到 8 點半就走喇 ~
番到屋企即沖涼 之後叫埋里奧大人沖涼 咁就一路食杯麵同齋 一路睇波 錄咗西班牙 vs 荷蘭 勁好睇呀 ~
差唔多 12 點先瞓 不過聽朝可以自然醒 因為我要陪媽咪飲茶 番唔到教會呢 ~


text:
唔知點解,年紀越大就越怕凍.曾經試過有一年,全年都係沖凍水涼,完全頂得住.嗰年冬天都唔算特別暖,都試過十度以下架.嗰陣二十出頭,瘦到成隻蜢咁,一可以禦寒嘅脂肪都冇.而家脂肪多咗,反而會怕凍,真係好奇怪.
講開又講,近年唔止體能差咗,仲開始有耆英風範添,就係鍾意想當年嘞.話說當年大學啱啱畢業,就一條友孭住背囊返大陸玩.其實講得正確,係啱啱考完試,畢唔畢到業都仲未知.出發前當然有做過資料蒐集,大概行程路線亦一早設計好.原本只係諗住玩個幾月,結果返到屋企已經係五個月之後嘅事,基本上係玩到身無分文先捨得躝返屋企.一個人嘅自由行真係好正,鍾意去邊就去邊,臨時改變行程完全冇問題.覺得一個地方正就攤長玩多幾日,唔需要趕喉趕命.天氣唔好或者心情唔好又可以匿埋喺旅館玩閉關,呢種隨遇而安嘅玩法真係啱晒我性格.當然啦,嗰時住嘅旅館好平,床位只係一個幾毫,如果唔係點可以咁樣豪玩.出咗嚟做之後就冇呢支歌仔唱喇,去旅行多數係跟鴨仔團,就算係自由行亦有時間上同金錢上嘅限制,玩都玩得唔盡情.
隨心而行雖然過癮,但係就難免會有甩漏.好似嗰次畢業旅行咁,就試過淪落到饑寒交迫嘅田地.話時話,細個時屋企雖然好窮,都未使咁淒涼.
話說八月中去到烏魯木齊,當時已經喺大陸玩咗超過兩個月.天池梗係要去睇吓啦,中國嘅瑞士風光喎.講開又講,我到今時今日都仲未去過瑞士,真失敗!原本諗住天池一日遊,所以買咗即日來回嘅車飛.估唔到新疆原來係咁細嘅,竟然喺天池撞到熟人,係六個HKU學生.其實話熟都唔算好熟,只不過識咗兩三日,之前喺吐魯番識嘅,仲同佢地夾份包車玩咗一日,跟住就分道揚鑣嘞.不過咁,能夠喺天池撞到都算有緣啦.佢地話打算第二日上博格達峰雪線,仲嘍埋我添.上雪線真係冇諗過,不過聽落就好吸引.但係我當時只係得件薄如蟬翼嘅短袖T-shirt同埋條喺雲南買嘅的確涼軍褲,莫講話上雪線,淨係喺天池過一晚夜都唔掂啦.所謂天無絕人之路,原來天池同峨嵋金頂一樣,都係有衫租架.不過好搞,佢地淨係得羽絨背心,著咗之後對手臂都仲係涼浸浸,叫做好過冇咁啦.
第二朝食完早餐就開始上山,響導係一個十六歲嘅哈薩克少年.佢連普通話都唔係好識講,要行幾耐我地又唔知,唯有一直跟住佢尾.嗰日天氣唔係幾好,朝早已經天陰陰,後來仲落住毛毛雨,其實都幾凍吓.行咗幾粒鐘,開始覺得有肚餓嘞,弊就弊在完全冇人諗過要準備食物.再行咗好耐,越上越高,莫講話人煙絕跡,真係連草都唔多條.就喺呢個時候,竟然出現咗一個哈薩克包.原來係當地人為咗賺外快,起嚟俾遊客休息嘅地方.等我地仲鬼咁開心,以為有食,點知嗰度淨係供應熱奶茶.同蒙古奶茶一樣,哈薩克奶茶都係落鹽嘅,真係勁難飲.都係嗰句,好過冇啦,鬼叫自己冇帶水咩.嗰時先知道,原來香港嘅絲襪奶茶真係天下之美味.好在響導仔仔都算有良心,請我地食佢嘅私伙酸乳酪.Yogurt都OK啦,最好就有士多啤梨味嗰隻.真係發夢冇咁早,哈薩克乳酪係固體架,一舊舊好係石仔咁,而且只係得原味,即係酸味.乳酪仲硬過石頭,咬到牙都崩,而且酸到盲公都開眼,真係越食越肚餓.又係嗰句,好過冇啦.
休息咗一陣又繼續起行,有兩個女仔頂唔順,自願做留守兒童.其實遠遠已經見到個雪山,不過就硬係行極都唔到.結果行到七點幾,終於到達雪線,原來已經行咗接近十二粒鐘.因為夏天冇新雪,雪線以上都係石頭咁硬嘅冰,等我仲諗住可以砌吓雪人添.點知話口未完,真係開始落雪.八月飛霜,會唔會係有乜冤情呢?點都好啦,停低咗就開始覺得凍,仲越嚟越凍.總之此地不宜久留,速逃為上.
一路落山,天氣就越嚟越差,直頭係風雪交加.嗰時先知道,原來羽絨背心加短袖T-shirt真係一個好白痴嘅配搭.風由袖口吹入去,個人就由心度震出嚟.唔止天氣唔好,地面情況一樣係咁差.石頭
又濕又滑,以我咁豐富嘅行山經驗,都要仆咗鑊甘嘅.一路跑住咁落山,都要成九點幾先返到個哈薩克包.新疆夏天成十點幾先天黑,不過以嗰日咁差嘅天氣,九點幾已經睇唔到路咁滯,真係行慢都死得.入到包裏面,原來個個都瞓晒,除咗兩個留守兒童,仲有幾個哈薩克人.我就喺包度等其他人返嚟,點知越等越肚餓,之前行緊唔多覺,一停低就嚟料嘞.好在包裏面點咗堆火,都唔算太凍.結果等到十二點幾,所有人先返齊嚟.有個女仔最慘,連鼻都仆到腫咗.齊人當然就瞓覺啦,不過嗰度枕頭被舖一概欠奉,仲要十幾人迫喺裏面,瞓得著先奇.最慘係去到半夜,連個火都熄埋,真係凍到人都僵.又餓又凍,結果成晚冇瞓,眼光光等天光.咁大個仔第一次感受到饑寒交迫嘅滋味,原來真係好難頂架!
後來同朋友傾開,佢話佢都上過博格達峰雪線,不過係騎馬上嘅,都不知幾過癮.吓,原來有咁筍嘅玩法,點解我地唔知架,真失敗!
不過咁,嗰次雪線之旅都有收穫嘅,就係摘咗幾個傳說中嘅武林至寶,有起死回生之功嘅天山雪蓮,基本上係途中見到嘅都俾我摘晒.我仲珍而重之咁帶咗返嚟,一直供奉喺我個飾物櫃度.聽講話而家天山雪蓮已經俾人摘到接近絕跡,今次仲唔奇貨可居?哈哈,罪過罪過!


text:
早幾個月為咗個仔可以有多啲室外地方走動,由屋苑搬到去村屋住,
搬咗幾個月,套系統基本上都叫做完工.
由於今次係租人屋住,大攪裝修就無乜可能,
好彩就係同太太爭取到用盡個廳玩,因為sofa貼牆,玩唔到7.2.4,
唯有玩住5.2.4先,要玩大畫面,又要幕中心到eye level,
所以擺放嘅器材高度唔可以高過12",咁唯有用最平嘅淘寶機墊,
啲機平排咁放咗喺地下,加埋兩隻subwoofer,
就係咁因土地問題唯有放棄座地喇叭,改用掛牆,
cheap精又係走去ebay用六千幾買咗三隻M&K S125返嚟頂住先,
後面兩隻就用返之前對M&K SS150 MKII,
最後頭頂四隻over top speaker又係用千幾蚊一對喺ebay買返嚟嘅M&K K5,
Processor一早鎖定Anthem嘅AVM60,鬼佬又cheap嘅係得佢,
又好彩cheap精又執到二手,平幾千.
Power Amplifier單用Cary Model 7.250唔夠推9隻speakers,
又好好彩喺ebay用USD1500買到部極新嘅Krell TAS,
就係咁就用TAS推ground level嘅5隻speakers,
7.250用嚟推over top speakers.
到幕又係cheap人揀cheap嘢,之前幫人校機時見過隻JK拉縄白幕,見效果唔錯就自己上去淘寶揾,
今次用揀用119"灰幕希望可以幫到下部cheap cheap Benq HT1075嘅黑位不足,
連運費兩千五港幣,真係幾cheap下,可惜買完裝好先知自己買錯commercial幕,
同埋因為係單面摩打所以隻幕會好快巢,果然用咗一個用就開始見波浪,
睇怕過多三幾個月就要換.不過暫時個畫面出嚟都幾滿意,頂住先啦.
成套系統基本上已經完成,啲線就幾個月都未收好,好似聖誕燈咁,
希望下一論換projector同幕時可以一次過攪好佢.
試聲嘅機會比喺舊居少咗好多,好彩嘅係起初以為住村屋一定唔炸得機,
不過試過幾次喺下午炸下機後問啲隣居,但個個都係聽唔到聲(可能我炸得唔夠勁卦).


text:
原本夏生想喺我剛過嘅生日用mileage換機票去大阪,但係wait咗好耐都未confirm到,而呢個時候我地嘅旅行鐵腳話比我地知佢地book咗香港航空嘅機票1月去沖繩,於是我地就跟佢地一齊去喇!
沖繩機票真係好抵,來回連稅都係$13XX.麥太仲已經plan好行程,我地再根據D行程book埋酒店同租車就搞掂喇!
租車
上網見好多人租OTS,但係見d人話因為多人book,所以攞車要等個幾兩個鐘.見另一間叫Orix都有台灣blogger試過話唔錯,於是就試下,發現佢嘅價錢比OTS平一大截.(因為我地用early bird價,平好多)租架8人車加兩個car seat同加埋保險,5日只係37800yen,如果喺OTS租同級車,最低消費要10萬yen!!!
不過因為我地要換酒店,驚加埋行李1架車唔夠坐,所以頭3日會book多架8人車,轉定酒店後就還車.兩架車加埋都唔駛6萬yen,真係平好多.但係Orix有一個缺點,就係只得日本文網頁,所以book之前要先搵教學網頁跟住book.
酒店
今次我地落機後會先去本部,跟住一直落返名護,恩納同那霸.由於帶住兩位少爺,唔想日日揸車行回頭路同慳d時間玩,所以我地會轉酒店.比較過唔同酒店網,發覺每間酒店喺唔同酒店網book個價錢差別都幾大,所以3間酒店分別喺3個酒店網book,煩就煩d,但慳到錢,我唔介意嘥d時間.
本部﹕Hotel Orion Motobu Resort & Spa
上網
之前有諗過租wifi蛋去上網,但有時可能要分開活動,加上之前用wifi蛋嘅經驗,隻蛋如果長開只捱到3-4個鐘,唔係好符合我地要求.上網又比我搵到一間賣NTT Docomo x U-Mobile 4G LTE 7日無限上網卡嘅,$80一張好抵,因堂妹去大阪用過OK,所以我地膽粗粗一人買一張用.
各樣嘢都準備就緒,仲有1個禮拜就出發啦!Yeah!


text:
開心時間過得快,終於泥到此行既尾站杜拜,話就話旅行團安排左半日city tour,實情就只係坐向車入面指下左指下右,跟住就拿拿臨,安排各人趕往自由活動囉,我地有兩個選擇,一俾USD 90去Dessert Safari,包括沙漠四駒車,中東Hana(~畫手)同食BBQ!二俾USD 190 去帆船酒店吃個Dinner Buffet 順便參觀下酒店,我當然簡三啦,就係乜都唔俾,自己四圍行下,本來諗住住自己去其他景點行下架,不過當日天氣實在好悶熱,雖則話只有40度左右,但係就非常焗好似打風前既天氣一樣,之前兩日睇當地新聞話杜拜有沙塵暴,可能就係因為咁搞到悶熱啦,真係好辛苦一出機場就好似抖唔到氣咁!所以改變計劃,齋留向運河酒店就算喇!
第一站 Palace 皇宮
今日既杜拜就係金錢同物慾既代名詞,當然我從來都唔認為有錢係罪,錢更加唔係萬惡,善惡只在乎意念之間!咪以為佢地係暴發戶就淨係識洗錢,其實佢地近十幾年泥,不斷提升國民既生活水平之餘仲好著重教育,同時又四處大興土木泥提升當地既旅遊事業,佢地就係知道個油田遲早一日會乾塘,如果唔好好教育下一代,兼開發石油以外既業務,總有一日會打回原形,咁有遠見既政府先係路架麻!唔係話今日俾人上街鬧兩句,第二日就話請大家食番粒糖就當無數囉!唔該攞個心出泥搞好佢啦,唔係話做好份工咁簡單架!今時今日咁既服務態度係唔夠既,凡事都要攞個Heart出泥先得架!
第二站 Burj Al Arab 帆船酒店
絕對係杜拜既Landmark,試問一提起杜拜有邊個唔識佢先!睇番團友D相,裡面都唔係真係咁巴之閉0者!聽佢地講個Buffet 唔係咁掂,搵D好野吃下都冇喎!鵝肝魚子醬sorry通通欠奉!俾得起成HK$1900,倒不如分3餐幫襯香港米之蓮餐廳好過啦!起碼又有多3日開心,仲可以執番正個 look時去添!
第三站 Al Qsar Hotel 運河酒店
足足行左4粒鐘,好彩哩個 shopping centre 夠大,賣既又係手信同一D當地特色野,如果唔係都幾難磨到夠鐘囉!加上運河酒店同帆船酒店好近,好多位置都可以影到,好過頭先向沙灘影過去,背晒光好似隔住層煙咁!
*好彩入面個商場都幾大,勉強都可以行番粒鐘既!
* 以傳統阿拉伯式既風格建築,非常有一千零一夜Feel呀!
* 叫得做運河酒店當然水頭充足啦!沙漠都有水?有油就乜水都有啦!
*從運河酒店可以清晰咁見到對面帆船酒店架,日頭靚,夜晚仲靚,事關入黑後酒店外牆會不停變色添架,係咪幾靚呢!
第四站 哈利法塔 Burj Khalifa (全世界最高摩天大廈)
哩個影咪就係坐車時導遊指東指西下見到既全世界最高既摩天大廈 - 哈利法塔喇!終於向2010年正式開幕,今次就睇唔到真身喇,不過睇左Tom Cruise套Mission Impossible 4都算見識過囉!有機再泥過吧!
後記:今次旅程都幾滿足呀,跟團有跟團既方便,自由痕亦有自由痕既樂趣,不過如果想影靚相的話,我都係prefer自由行多d,團友太多影相就位好鬼煩架麻!
上一篇:『及』時行樂 - 紅海 Red Sea


text:
喺佢任內第一份施政報告中,提出政改方案,建議1995年嘅最後一屆香港立法局選舉,大幅增加直選議席,又新增九個功能組別,叫《新九組》.衙門有內部通告,招請現役衙差,兼職游說小企僱主,登記成為選民.
呢份兼職差事要做兩星期,申請人必須自己攞假去做,雖然我對做兼職興趣唔大,但收咗警告信之後,唔係好想對住大主管,重有嗰啲痺鄙小人,所以入紙申請.人同此心,心同此理,大主管亦覺得我乞佢憎,唔想對住我,即時推薦我嘅申請.
嗰份工作設有幾個工作地區,我揀最近屋企嘅屯門區.喺正常情況下,我嘅申請肯定瓜多過菜,部門九成九唔放人,因為我要負責睇實下屬工作,加上人手掹掹緊,我放咗假之後,要喺其他部門借調人手過嚟,暫補番我嘅位置.但呢次上頭好快趣批準我嘅申請,主要由於我先前單CASE,令到上層頭都痛埋,我呢啲《麻煩友》,就算離開一分鐘,對佢哋嚟講都係好消息.
話咁快,我就開始兼職生涯.嗰朝早我揸住封信,到屯門某衙門報到.
我去到目的地,我跟住箭咀指示,轉咗個彎,見到有位小姐做接待,
佢收咗我封信同核對過我嘅資料後,叫我入一間房坐低,話遲啲會有主任同我講解,點樣展開工作.
來自唔同衙門嘅衙差,綠續抵達,九點十五分左右,所有兼職 衙差都已經到齊,我似乎係年紀最大嘅一個.講起上嚟先至知道,原來各個衙門都人手緊絀,佢哋出嚟做兼職都唔係咁易.
我哋雖然嚟自唔同部門,但大家都想知道對方做緊啲乜工作?老闆好唔好?工作辛唔辛苦?啲同事夾唔夾等等,總之就有好多共通話題.講吓講吓,不經不覺,到咗差唔多10點.我有少少奇怪,點解重未有主任入嚟講解我哋嘅工作呢?
「吓?」我問嗰位小姐,「乜你哋呢度得一個主任負責我哋工作嘅咩?如果要開會,係咪應該預早安排另一位同事嚟幫佢手呢?」嗰位小姐目無表情咁話唔清楚就離開咗!查實我無乜所謂,話之你無人嚟,我哋咪坐足二個禮拜囉!最緊要到時有糧出!
去到差唔多12點半,終於有位馬主任入嚟,佢同我哋解釋,話佢今朝開咗個緊急會議,同我哋兼職一事有關.大家聽咗,都感到好奇怪!佢跟住講:「我哋搞錯咗!兼職人手已經齊晒,我哋唔再須要額外人手!」大家開始覺得有啲唔對勁,咁即係話我哋呢次嚟做兼職係多此一舉喇!你一言,我一語,議論紛紛!開始有同事鼓躁,情況有啲混亂!
馬主任就話:「唔該靜少少!你哋可唔可以搵個代表發言?」班衙差個個望住我,結果推咗我出嚟做代表,可能喺嗰度,講野最多嗰個係我嘅緣故啩!
我就問馬主任,「你嘅意思係咪已經無工作俾我哋做呢?」佢答話係,但完全無就佢哋嘅失誤作出道歉.我明白,嚟做兼職嘅都係一啲低級職員,佢哋呢啲高官,點會將我哋呢班small potato
放在眼內!我就問佢:「咁你哋開完會之後,有啲乜野決定?」
佢就話:「我哋今朝開會前,盡量睇吓其他地區需唔需要人手,但到散會前重未有回覆,因此我哋都無辦法幫你哋!我知道你哋都已經攞晒假期,查實你哋可以趁機報團去旅行!」
我跟住回應:「如果放假旅行,我哋會預先選擇目的地及作出安排,依家得咁少時間,邊有可能報團成行? 你咁嘅提議,完全係不可行!」
佢回應話:「我相信你哋平日工作都好辛苦,或者趁呢段時間,放假休息一下,留喺屋企充一充電都幾好架,我都唔知幾想有咁嘅機會!」我心諗,你唔駛喺度講埋啲風涼說話!
馬主任話:「我哋啲撥款係一次過申請,唔可以撥出部份俾你哋作為今朝嘅工資!」
我就話:「咁你哋今朝開會,有無考慮過,你哋嘅過失要由我哋承担,公唔公道呢?」
馬主任帶有晦氣咁話:「呢啲係意外,無人希望會發生!」
佢跟住講:「你哋依家可以離開!至於是否休假定復工?自己決定!」
我話:「馬主任,我剛剛選出做佢哋代表,完全無機會收集同反映佢哋嘅意見,所以我要求食完飯之後,繼續返嚟商討!」佢不置可否,面燶燶咁走咗!
我同班同事講, 我哋呢個時刻最緊要團結,千祈唔好變成一盤散沙!大家出去食飯,提前15分鍾返嚟,再商量下一步點做!
食完飯之後,我哋返番會議室.我將收集到嘅意見分成幾類:
我哋喺會議室度傾傾講講,唔經唔覺又到4點30分,就喺呢個時候,有另一位小姐出現,佢自我介紹叫Irene,係馬主任嘅上司.佢首先為佢哋嘅失誤致歉,
呢幅插圖誇張咗少少,查實佢一滴眼淚都無! 佢話會好樂意同埋盡可能幫助我哋!可能食飯前馬主任同佢單咗聲,所以態度都唔同咗!
佢跟住話有個好消息通知我哋,喺觀塘區有九個空缺,如果有同事願意去嘅話,請立即舉手,先到先得!
佢都未講完,就有成十幾隻手遞起咗!人真係好自私,之前話好共同進退,但面對自身利益,竟然有同事見利忘義!我當時嘅面色唔多好睇!
Irene 都算順應《民》意,向兩位同事發出便箋,証明由於佢哋疏忽,錯誤發出聘用信,以便佢哋可以回部門銷假.但當日嘅薪酬就無能為力.最後通知我哋明天無須回去,講完之後就離開咗.
喺嗰個時候,大家面面相覷,不知何去何從!
曾舉手話越區工作都殺嘅落選衙差,佢哋面露尷尬,喺度不斷解釋,我向佢哋講:「算喇,過咗去嘅唔好再提!喺整件事件上,我哋係受害者!佢哋嘅疏忽,無理由要我哋負責.我今晚打算草擬一封信,俾呢個衙門首長,要求復職!如果你哋唔想放棄嘅話,明天繼續返番嚟呢度齊齊爭取!我會盡力去做,但會唔會成功呢? 我真係唔敢担保! 如果有同事唔想返嚟嘅話,我亦唔會勉強,你哋可以好似馬主任咁講,去旅行或者當攞假休息.不過我想知道,在座各位同事,有幾多位明早會繼續返嚟?」結果剩番嘅二十八位同事,齊齊表示會繼續爭取.咁都好啲,起碼都叫人強馬壯!
嗰晚一返到屋企,我立即用電腦打咗封信,重記得嗰陣時用緊部爛鬼80286,24針打印機,
部打印機由於用得少,啲色帶有部份乾咗,印出嚟嘅字,一啲有色,一啲無色,但由於無時間買色帶, 最後唯有用手填返啲色上去,核突啲都唔理喇!
我主要陳述由於人手緊絀,部門放我哋出嚟做兼職要作出好多安排同調動.我哋喺部門嘅空缺,已經安排好人手填補,所有安排已獲得批準及撥款!如果我哋返寫字樓復職嘅話,一定會令到部門行政混亂!對承諾替位嘅同事唔公道.另一方面,我哋嚟呢度兼職,除咗金錢之外,亦想參與由政府推出嘅政策,對社會更有歸屬感等等!
話有歸屬感明顯係老作,我心裡面諗嘅係另一回事!
我參與嘅目的,只係想離開寫字樓靜一靜, 其他同事,我相信都係為咗搵多個錢居多!
幾經辛苦,終於攪掂好封信!完成之後舒一口氣,起碼可以向其他同事交代!做呢啲咁嘅濕濟代表,以後都係唔好搞我!
話時話,有封信揸手,自信心都強好多!好似喺大海中住個水泡咁,瞓都瞓得安樂啲!早抖喇,各位網友,你睇我嗰晚瞓得幾甜就知喇!
話上頭已經通知咗佢,我哋唔會再返去!我話我代表其他同事寫咗一封信俾佢部門首長,
希望首長能妥善解決呢個問題!我更加要求嗰位小姐佢幫我哋傳真封信俾佢大老闆!
個女衙差話要打電話上總部請示,結果擾攘咗成30分鐘,最後都借咗部傳真機俾我!當時我哋二十八個衙差已經到齊,我對個女仔講:如果你安排唔到會議室俾我哋,咁我哋唯有企晒喺門口等消息.
人多勢眾果然有阻嚇作用,個接待女仔話我哋咁企喺度,會阻住其他同事出入,跟住立即打電話向上頭請示.
過咗唔夠5分鐘,就出嚟同我哋講,話安排咗另一間房俾我哋等候!如果一早有咁嘅安排,就少減好多拗撬喇!
我哋喺間房度等咗成個上晝,但都無結果,亦無人入嚟同我哋講野 ,究竟等定唔等呢? 大家意見紛紜!有同事問我,話如果今日無消息,聽日究竟嚟唔嚟?我話等埋下晝無消息先至決定!依家1點,夠鐘食飯!
我同所有人講,食完飯之後,要準時返齊嚟,唔好俾人搵藉口話我哋返唔足時間!
大家都好合作,未到兩點已經返齊.我同佢哋講,只要大家堅持同齊心,佢哋會有壓力,我哋一定可以成功爭取!我表面上就死撐,但心裡面諗嘅卻係另一回事,我之前喺部門被定性為《攪屎掍》,嚟到呢度又攪攪震,所謂棒打出頭鳥,
佢哋第一個對付嘅可能係我!不過已經行到呢一步,預咗俾人打殘架喇,唔諗得咁多!
到咗3點鐘左右,有另一位女長官入嚟,佢並無自我介紹,佢話剛收到上層通知,我哋全部明天可以復工,喺番屯門區工作,呢兩日大家都有人工!今日大家可以走得,明天準時返番較早前嘅會議室報到,有個開工前briefing!雖然發言簡短,但內容卻出人意表,大家聽到都好開心!
唔知邊個同事將呢個消息,輾轉傳咗俾較早時到咗九龍區開工嘅同事,佢哋竟然打電話俾我,希望我幫佢哋爭取返番屯門區工作.我都服咗佢哋,重好意思出聲叫我幫手! 當初一齊進退,咪乜事都無囉! 我同佢哋講,唔好意思,喺呢件事裡面,我已經成為眾矢之的,我幫唔到你哋!你哋試吓同番觀塘區主管講,睇吓佢有無辦法幫你哋喇!最後我都見唔到佢哋返番屯門區工作!
呢次事件,可以見到人性灰暗嘅一面,為咗個人利益,可以將承諾置之腦後!最令我感到意外嘅,就係我一心想離開寫字樓冷靜一下,結果事與願違,莫非是天命不可違?我註定要做一個與朝庭對著幹嘅衙差?
(完)


text:
6個月又返健康院打針啦, 所以可以除晒衫光脫脫上磅, 陶寶B既體重係7.63kg(16.8磅), 身長速度正常, 係生長線上既中位數, 所以陶寶B係中碼BB呀, 如果佢當時足月出世的話, 陶寶B就係大碼BB啦. 而家抱佢真係好重呢, 所以莎拉已經忍唔住係上個月買咗個Hipseat carrier減輕負荷呀.
由5mth2wk開始, 陶寶B首先開始每日試食2湯匙既米糊+奶粉學者吞嚥, 陶寶B真係進步得唔錯, 食咗幾日之後就明顯開始識吞啦(叻叻呀!). 跟住就開始試加蔬果蓉或生果蓉入米糊, 份量加至3-4湯匙. 到咗5mth4wk, 陶寶B已經食得津津有味, 有時仲會食到唔夠喉添. 因為食既米糊份量唔多, 所以都係會補番奶粉, 因為唔夠飽會發汶憎.
活動能力:
- 呢期陶寶B好鐘意用右手拍打任何物件(檯面), 所以相信陶寶B第時應該係用右手呢.
- 學識"彈彈跳", 座係大人大脾時就彈唔停, 好似跳緊PSY Gangnam style, 識跳唔識企, 姑娘話"Fail", 不過因為陶寶B係不足月出世, 計起上嚟而家只係5個月, 所以上下個月要再番健康院check吓發展能力呢一part內既學企進度.
- 明顯有自己既情緒, 唔高興或唔鍾意會發皮氣, 高與時會主動笑笑.
- 呢一期新遊戲就係躲貓貓, 之前唔係好識玩,
- 而家開始識玩到笑. 仲有就係"bubu唧"遊戲, 陶寶B原來係怕"唧"既BB, 我會好遠咁叫Ethan, 之後就慢慢走向陶寶B既方向, 而未就到埋嚟, 陶寶B已經哈哈笑, 之後拉莎拉就會繼續唧佢.
作息時間: 依然係食完夜晚餐奶就會瞓, 不過莎拉想將個時間較早啲呀, 因為而家成11PM先食, 氹埋佢瞓都差唔多成12PM, 所以想佢早少少瞓, 一來唔想陶寶B做夜貓子, 二來陶寶B早啲瞓, 咁自己可以多啲私人時間整吓自己嘢.
健康:
感恩陶寶B身體健康, 就算打預防針都無發燒. 好多人都話BB過了6個月就會用完媽媽既抗體之後就會開始多病, 希望陶寶B 6個月之後都係健健康康啦.


text:
2010年6月6日 星期日
Attention Please 空姐特訓班
文章日期:06/06/2010 12:27 pm
雖然話考試進入最後準備既日子, 不過有時留响公司食飯
都可以睇下戲黎送飯,又兼可以順便練下"聽解"
咁都係可以輕鬆幾十分鐘
劇名:ATTENTION PLEASE (中文譯名:空姐特訓班)
主演:上戶彩,錦戶亮,相武紗季,小泉孝太郎
呢輪諗諗下,為咩自己會對日本國產既航空公司咁支持?理由係咩呢?
托賴次次坐飛機都無驚無險又暫且無黑仔事件要貼錢睇空姐面色
所以空姐既服務對我黎講,基本上間間都係差唔多
咪係一般送餐,派報紙,機上販賣服務...等等
諗諗下,我一方面相信日本人對服務業既要求係比較嚴格
所以我相信日本公司既水準會比較高
另一方面,我好懷疑自己係睇完呢套"Attention Please"之後
就入迷左咁絕對相信呢d就係日本人既機艙服務
"港產"同"日產"航空公司既機票價錢都係相差無幾,咁為咩我唔買個"黑仔保險"
萬一真係有阻滯事發生時,至少唔會仲要睇d"空中大姐/大少面色"
唔會貼錢買難受,頂到一肚氣
呢套戲由JAL(日本航空)做贊助既,雖然唔係我最支持既ANA
不過我都相信日本既機艙服務員(簡稱為cabin)既訓練都係嚴格
呢套戲由睇第一集直到最後一集
每一集都有相同既同感,就係"嘈吵..."
3個女人一個墟,咁呢套戲係講空姐既訓練,所以每一集入面都有幾個墟
雖然係咁講,原來上戶彩把聲幾好聽架喎
佢講日文時d高低音同語氣輕重好明顯,把聲唔巴渣時都幾溫柔清脆
我就係鐘意呢d人講日文,聽到我好冧呀!我鐘意呀!
劇中美咲洋子(上戶彩飾)既性格係多咀,男人婆,又反叛,又逞強...
所以絕大多數既嘈吵係黎自佢
不過即使再嘈吵都睇完全套戲
當然係套戲都有吸引力啦!
不過有點不能相信既係一個咁唔認真又反叛既學生
點解咁大間航空公司仲唔一早炒左呢d人
,踢佢出校啦!
(咁睇戲就唔好駁戲,就係要講"頑女"都會改過自身)
即使洋子既學習態度咁差
但佢都有老友,甚至有本來係敵視佢既同學
結果都同佢老友左,大家關係融洽,互相扶持
(其實真實生活中,女人邊度會咁易咁大方唉!可以唔記仇,不過唔代表要變成好友!)
睇完呢套戲之後,就明白點解一張機票動輒要過千元
事實上全部機組人員都付出好大既努力,咁先可以將乘客安全送到目的地
次次坐飛機係出門去玩既心情,所以都唔會咁得閒諗d咁理性+感性既事
原來响日本要成為空姐真係好嚴謹
簡單如响飛機上拉布簾都要練習好多次,唔可以拉到發出足夠打擾乘客既聲音
不過我印象中,响飛機上都曾經聽過拉布簾既聲音喎
其實戲中係咪有d誇大既呢?
不過點都好,有一d內容相信係真既,例如:
空姐鞠躬分為3種:點頭係15度傾斜,一般打招呼係30度,道歉係45度
由始至終要望住對方既眼睛
仲一定要係講完野先鞠躬,全部有晒先後次序
(呢d規舉相信只限於咩都要鞠躬既日本國產航空公司)
仲有,起飛時既3分鐘,着陸時8分鐘,事故多數發生响呢11分鐘內
所以呢段時間被稱為"魔之11分鐘",即係critical 11 minutes
咁呢d都係常識
劇中洋子自細都係一個男仔頭
咁點會立志要做客室乗務員 キャビン‐アテンダント(cabin attendant)
不過就為左自己心儀既男子所講既一句戲言,咁就踏上cabin之路
由最初既唔認真,直到最後立志要做好呢份工
劇中有一個角色係我好主觀地鍾意既
就係三神たまき,佢係洋子既教官(真矢みき飾)
真矢みき同黑木瞳,天海祐希一樣,都係系出名門-寶塚劇團
其實真矢みき所做過既好多角色,我都幾鍾意
佢成日都做好多有智慧又獨立既現代女性
雖然唔係有天姿國色既美貌,不過有智慧又高貴既女人的確係有吸引力
至少我係咁諗,咁佢又的確係有呢種氣質
但係劇中有乜理由搵小日向文世黎襯佢先得架?呢個配搭完全無說服力
如果想比較"日本產"同"港產"既航空公司班空中服務員,咁一定要睇第十集
"日本產"既空中服務員既EQ果然係高過"港產"既
乘客鼓燥時,唔可能仲要鬧乘客,反而係要道歉,道歉,再道歉
呢d先係專業服務水準
訂閱: 文章 (Atom)


text:
2013年6月14日,星期五 (下午), 和歌山天氣
响JR和歌山駅可以騰出到大約1小時逛街之後好乖預早左時間去巴士站等巴士
哩日要坐渡輪移動去徳島,所以時間上不能有出錯
响巴士站等4號巴士,18:07出發, 18:23到碼頭
計劃哩段行程時係相當困難
明明有電車去碼頭,但和歌山渡輪網頁上就建議乘客坐巴士接駁JR和歌山駅
原因就係去和歌山港駅嘅電車係相當疏車,比巴士仲要疏落
巴士會途經南海和歌山市駅,和歌山港駅
白加煎一直都以為坐哩架巴士去到尾站就係和歌山港駅
睇哩個站牌嘅車站編排,尾站都似係和歌山港駅
坐左大約10幾分鐘,開始留意要落車
見到和歌山港フェリーターミナル就落車白加煎仍然以為哩個係尾站
諗住應該全車人都會落晒車
不過落車嘅人就只有兩個(白加煎+友人)
哩個時候白加煎心有不妙但又相當奇怪喎,以往白加煎獨行日本時
為安全起見通常會响落車時問司機確認係咪無落錯車
但同友人結伴時反而又唔會做哩件事,懶醒咁喎~
懶醒係隨時都會出事
上圖(1) 係白加煎同友人落巴士嘅地方
落左車後,白加煎仍然諗緊:為乜唔係尾站嘅?
行左幾步就見到哩個電車站,當時睇唔到站名(其實係和歌山港駅)
無預期巴士唔係尾站,更加無預期附近有電車站
哩個時候腦海仲一閃:
為乜唔見有海? 哩度似碼頭咩? 係咪落早左巴士呀?
一諗到咁就突然好騰雞,因為真係唔可以錯過渡輪班次
白加煎同友人即時拆返巴士站
為左自己嘅失誤,白加煎打算自費坐的士去碼頭
咁啱又有架的士等上客,司機叔叔企左出黎
白加煎即刻問司機叔叔:我地要去フェリーのりば(渡輪碼頭)
司機叔叔好好心咁指住條天橋話:行過天橋轉右就係フェリーのりば
嘩~原來係虛驚一場不過有誤會都好正常,碼頭的確應該响海邊
而哩個位置確實睇唔到有海
2000 YEN嘅船票都係响自動賣票機度買
買左船票就行去碼頭
天橋駁通和歌山港フェリーターミナル(乘船口)
哩啲跨區渡輪可以載車輛
8便嘅渡輪响19:10開出,船開喇
最有壓力嘅一個交通行程,終於鬆一口氣
和歌山 記得仲有個白浜的約定,會再黎架~
四國
由和歌山坐船去徳島,船程係兩小時10分鐘
白天坐船都可以,但當天黑晒之後,白加煎同友人行出甲板位置
真係好驚 伸手不見五指,又大風,果然係欺山莫欺水
哩次係白加煎第一次响大和坐跨區渡輪
以前坐過都只係短船程嘅觀光渡輪,咁今次就要參觀下船上設施
一般乘客嘅座位,設有大電視,行李架,BB車架,真係幾週到
小食部+進餐區
哩個係貨車司機專用嘅休息間
有床 可以俾啲貨車司機休息,好細心呀!
有電腦間,但無公用電腦,無公用WI-FI
貨車司機可以有躺臥休息嘅地方,一般乘客都有
有啲乘客帶埋睡袋打地舖 有啲圍埋玩紙牌
小食部只係營業到晚上7點10分,開船後,小食部就關門
如果肚餓,可以幫趁自動售賣機
有COIN-GAME
JR有GREEN SEAT,船都一樣有"グリーン席"
大人額外俾500 YEN, 小童額外俾250 YEN
哩晚响海上,所以坐巴士前已經响和歌山嘅MISTER DONUT買定晚餐
哩盒波波DONUT要讚
兩小時10分嘅船程,大約21:25就到左四國嘅德島
終於係首次踏上四國
最後一班接駁巴士JR德島駅嘅巴士
船上乘客都唔少,但落左船就閃左好多人坐巴士嘅人都唔多
大約15分鐘車程就到JR徳島站
哩晚泊宿响東橫INN,車站步行5分鐘
後記
出發前白加煎曾經同友人講過:
如果大家真係瘋狂購物到要追加託運行李
咁就兩個人攤分額外需要多託運嘅行李費每人$182.5
而白加煎都帶左個大旅行袋預防額外追加行李之用
以往經驗有人情味嘅大航空公司通常都唔會太計較
過重少少,件數多左一小件,佢地都會隻眼開,隻眼閉,哩個只係人情,並唔係道理
雖然白加煎已經提示友人哩次嘅"樂土"係廉航,每項服務都係另外計錢
而且相信係會計到足,件數多左,過重等都需要額外收費
但似乎友人嘅思維入面,仍然覺得廉航同有人情味嘅大航空公司係無分別
去到日本,行程日日緊湊,白加煎已經認為應該無需要追加行李
事實上連觀光時間都咁緊迫,唯一可以購物只係最後兩日返到大阪之時
只係兩日,常理下買到嘅戰利品都有限
哩晚响德島酒店休息時,友人突然對白加煎講:
唉!唔理咁多喇,就豁出去俾嗰件追加行李費啦!
白加煎細問原因
友人每次去日本都會掃5至6個大碗麵返香港
理由唔係香港買唔到,而只係响日本買會平過香港大約$10- $15
友人嘅至愛家人相當鐘意食,不過响香港就唔會買,因為覺得價錢唔抵
哩次友人嘅至愛家人甚至為友人準備一個中型紙箱
(紙箱摺埋放响友人嘅行李箱入面)
友人準備託運8-10個大碗麵返香港,務求塞滿個紙箱
白加煎知道事情因由,本來講好左追加嘅行李係二人攤分
白加煎唔想臨時縮沙孤寒嗰$182.5 但再諗深一層:
又唔係自己超買,為咩自己要負責俾$182.5
即使友人肯自付全數$365用黎託運10個大碗麵每個大碗麵嘅託運費係$36.5,如果計算埋大碗麵本身嘅價錢
豈不是每個空運到港嘅大碗麵大約要$60
响香港買都唔駛咁貴,有智慧嘅人都唔會選擇做咁蠢嘅事
哩次行程,白加煎為左友人嘅行李問題,好幾次都心中着火
但哩日只係行程第二日,怒火心中燒嘅情況只係啱啱開始,仲忍得
為左解決行李追加事件,白加煎又再黎多口+懶好心嘅本色
多口嘅白加煎同友人講左上述條數
友人仲問:
啲大碗麵好輕咋喎!"樂土"真係會計到咁足?
白加煎心入面已經無咁好氣 但仲要裝作若無其事咁答:
照道理就係會同你計,白紙黑字寫明託運有件數限制,重量限制
到時响機場佢地真係同你計
你一係即棄哩箱大碗麵,一係就俾多$365做託運
咁你會點揀呢?
當時白加煎唔明白,為友人準備紙箱嘅至愛家人係男人
多數男人唔會貪哩啲"買菜應份送蔥"嘅小便宜行為
(買菜應份送蔥=航空公司應份接受乘客行李超過指定限制而不另收費)
再者男人應該會理智地解讀到乜野為之"廉航"
但友人嘅至愛家人仍然無視哩啲白紙黑字嘅規例
而悉心地為友人挑選中型紙箱,用以額外託運一箱"大碗面"返香港
白加煎又再次不能不同意:
世上奇人怪事何其多,只在乎大家古怪嘅野唔相同
後來白加煎拍心口可以幫友人託運3-4個大碗麵
因為白加煎哩次決定左要理智SHOPPING
要託運嘅行李會自律嚴格限制响20KG以下
友人聽到白加煎咁講,算係唔再堅持要追加一箱大碗麵託運返香港
宜家回想當時,白加煎絕對係諸事八卦口多
本來自哩朝早為左玩海豚而發生嘅激氣 "操控事件" 後
關於溪氣"操控事件": 2013 日本之旅 DAY 2 @白浜 - 動物開餐
白加煎答應過自己,往後嘅行程中,只要事情唔會影响到自己
就會選擇沉默哩晚已經失信於自己嘅承諾
不過往後幾日就有好好堅守諾言
其實如果友人真係追加一箱"大碗麵"返香港,都唔係唔影响白加煎
友人捱唔到苦,攰又頂唔住,意志力又弱,思維又率性衝動
尾程由難波酒店去關西機場,仲要係隔涉嘅2號客運大樓
一個人推住個半殘癈行李喼,一個單邊揹嘅大旅行袋,仲有一箱"大碗麵
而白加煎都同樣有自己嘅行李要搬,哩個情況幻想不來
半殘癈行李喼
白加煎翌日發現友人嘅行李喼已經係"長短腳"殘癈左
為左哩個半殘癈行李喼,好幾次都搞到白加煎怒火心中燒


text:
2017年1月2日星期一
2016年12月14日星期三
充滿色彩
2016年12月6日星期二
整定泡菜過冬
2016年12月1日星期四
士多啤梨果醬
2016年10月31日星期一
罌粟籽 bagel
自從買咗麵包機之後,真係好少自己親手整麵包,一來無太多時間容許我慢慢等發酵同焗,二來就係一個字,懶!!臨瞓前倒哂啲材料落部機度,預校好時間,第二朝起身就已經整好,雖然我其實唔多鍾意麵包機整嘅麵包,因為實在太軟熟,唔係我杯茶,但總好過要自己整或出街買 "化學" 包食囉!
早幾日終於的起心肝整番一次 handmade bread,皆因目標人物唔係自己,係 Ernest 婆婆,佢好鍾意食 bagel 㗎!只要係為身邊入而做的話,動力就會大好多,如果只係整俾自己食的話,真係懶得就懶囉!!
2016年10月18日星期二
芝麻麵包布甸
2016年9月5日星期一
和風沙律 & 迷迭香焗薯
2016年8月30日星期二
黑糖黃豆粉芋圓
2016年8月8日星期一
同一材料攪掂兩餐
依家天氣咁熱,喺廚房做完嘢之後,真係成身濕透,好似俾桶水由頭淋到落腳咁!!所以盡可能都簡單為主,做得少啲得少啲,盡量縮短喺廚房嘅時間.
今日買咗一份材料就攪掂哂兩餐喇!第三餐整韓式炒粉絲,喺啲材料度每樣留起少少,再開個麵糊,咁就整好第二餐嘅韓式雜菜煎餅,真係名符其實懶到爆!!
2016年8月2日星期二
又整 panini 喇!
2016年8月1日星期一
夜香花
今朝去到街市時,見到勁多人,比平時特別旺,好多檔口都做到唔停手,又有一,兩檔菜檔直情無哂嘢賣,提早收檔.我幫襯開嘅菜檔都好似賣完賣剩咁款,後尾先知原來天文台講咗今晚會改掛 8 號風球,唔怪得之街市咁墟冚啦!
其實都唔係好明點解次次打襯風啲人都咁鬼緊張,好似就快飢荒無得食咁係咁搶,攪到啲檔主同職員做到黑哂面,發哂脾氣,查實依家情況都唔會好似以前細個嗰陣時咁 "物資短缺" 啦!
2016年7月17日星期日
輪到自己喇!!
2016年6月28日星期二
biscotti 送禮
2016年6月27日星期一
素代葷食
素友最鍾意用牛油果加醬油同 wasabi 當魚生刺生咁食,嘅然係咁,不如就用牛油果嚟整個素魚生飯做第二餐啦!:x
第三餐有乾燒伊麵同綠豆沙,個乾燒伊麵同樣都係素食版,之前一向都係用開蠔油同蝦子煮,今次就改用赤味噌.原本都想用番韭黃嚟整,但行勻成個街市檔檔都係斷紮賣,為咗少少買一大紮,我真係唔會咁做,喺冰格拎啲蔥段嚟用算數!!
2016年6月20日星期一
是日三餐
2016年6月14日星期二
罐頭鯖魚
早排去超市買嘢時無意中俾我見到有罐頭番茄鯖魚賣,一見到罐嘢就即刻諗起 Manngchi 個 camping stew,見罐鯖魚又唔係貴,幾蚊雞買一次試吓再整多次,順便清埋啲泡菜,咁就可以重新再醃過新泡菜喇!
2016年6月9日星期四
紫米素粽
學老表話齋,原來唔經唔覺已經九年!!
近呢幾年,無論我去探佢定係同人講起件事,我都已經無再有好傷痛嘅感覺,無再喊,無再流淚,但原來其實自己都仲係未完全放得低,噚日去探佢時,睇睇吓張相,又試不其然咁流淚,證明我呢段時間情緒真係好唔好!
同輔導姑娘傾偈時,呢個話題一定走唔甩,因為呢樣嘢先係主角,為今時今日嘅我正式揭開序幕!同姑娘傾傾吓都可以泣不成聲,完全講唔到落去,真係無諗過自己個反應會咁大,仲以為 "泣不成聲" 只係當年警察及醫護人員正式將佢帶走,真真正正咁離開咗我,知道我倆永遠分隔兩地嗰一刻先會出現!記得姑娘當時都話已經相隔咗咁多年,依家提番起都仲係咁傷痛,仲問咗我一句:「你無事嘛,你得唔得?」不過,姑娘話俾我聽,其實媽咪一直都同我繼續生活緊落去,因為原來我一直都帶住媽咪嗰一份信念去生活,所以先至會對一路不斷遇到唔開心嘅事變得 "麻木","理所當然",感覺上唔覺得係一件咩事,但其實始終都係對我有一定影響!
學識包粽之後,以後每年我都會包素粽送俾媽咪,就當係我倆一齊 "做節"!
2016年6月7日星期二
混血 bagel
今日整咗個混血 bagel,老竇係 bagel,阿媽係 focaccia,你哋明唔明我講乜呢!?!?
其實係將整 focaccia 嘅副材料,包括新鮮迷迭香,橄欖,蒜蓉同黑椒全部擺哂落去個麵糰度一齊搓囉!
2016年5月15日星期日
茄醬雜菜
2016年3月20日星期日
一料兩食
之前真係勁潮濕,乾嘅衫掛喺度都變到又濕又軟身,牆身似俾人潑完水,地下又好似倒瀉水咁,仲濕到爆燈㖭呀!"爆燈" 唔係純粹加重語氣嘅比喻,而係真係濕到燈膽都爆埋,應該係因為濕氣太重而短路,一撳燈掣就即刻 "pop" 一聲燒咗個膽喇!!
今日又整普羅旺斯燴雜菜 (ratatouille),仲特登留起咗少少雜菜嚟整咗個 open sandwich 㖭!
訂閱: 文章 (Atom)


text:
Parnell Inn@Auckland à Auckland City Visit à Westfield Downtown à Parnell Village à Dinner@Sky Tower à Parnell Inn@Auckland
住宿 : Parnell Inn@Auckland
今日又係好 Hea 嘅一日,都係係 Auckland City Visit ,由於先前嘅經驗,係紐西蘭嘅商舖有機會係星期日係唔做生意嘅,所以都覺得係無咩可以睇 !
之後就去咗 OK Gift Shop 到買咗D嘢食同埋手信.跟住我哋就返去Inn附近嘅Parnell Village睇睇,唔知係唔係星期日嘅關係,都幾冷清下,睇完就返去 Inn 到 Hea 下 !
大約6點鐘就出去食晚餐,今晚係去Dinner@Sky Tower,原先我哋係Book咗8:15去食,但係後來諗諗下好似幾夜下喎…咪試下早D去睇下有無位囉,點知又有位可以早D食 ! D嘢食嘅種類就唔係好多,但係幾Okay嘅 (始終都係香港嘅Buffet正好多呢!) ! 同埋D服務都唔錯,入面有個 Waitress 幫我哋執執下嘢無神神彈咗句廣東話出來問我哋D嘢食得唔得….嚇得我哋話 !
食完嘢我哋又去 Observatory 個層到睇嘢,如果先前係上來食Buffet的話,個晚就唔會上來睇喇…可以慳返 !
睇完就返 Inn 到休息同埋要執下D行李啦 !


text:
2015-05-31
在職媽媽的辛酸
由以前放工就可以HEA 到而家放工要衝返屋企
不過都開始習慣了
以前放工, 唔駛趕的, 可以行下先返屋企
而家, 基本上唔駛見客, 準時6點我就閃人
好彩同事們都知我係百無的在職媽媽
即係無工人, 無四大長老幫手湊B
所以我每日都係準時接手照顧BB
姨姨自己都係放工休息架嘛~~~
有時媽媽會提出, 叫我擺BB 在娘家幫我湊幾日
但我又覺得照顧BB 係我責任
同埋BB 開始認人了 唔想佢覺得我地掉低佢所以寧願辛苦少少
如果病就無辦法 因為唔想傳染BB 嘛
我份工要出差的 四月尾就返左大陸四日
真係好掛住個仔 不過好彩有SKYPE 可以見下BB
不過因為忙 所以時間都過得好快
其實公司而家都盡量唔安排我出差
但有時要見自己的客就真係唔可以假手於人
事實上 在職媽媽又唔係大晒嘅
逗得人地份糧就一定要做好自己本份
而家每天Lunch 我就會去買菜 (肉就星期日買定)
放工後我就會返屋企煮飯 整D 簡單菜式 (第二日老公仲要帶飯)
咁老公就會照顧BB, 抹下張playmat 睇住佢
食完飯之後我就會沖涼, 老公就洗碗同埋沖奶
我沖完涼就會餵奶換片, 同BB 玩一陣, 就哄BB 訓覺
好彩佢9點就會訓 所以我都有2個小時私人時間睇下電視
星期六就忙lu 中午老公就會帶BB 返奶奶屋企食午飯
下午3點左右就離開 返娘家見下公公婆婆 食埋晚飯就會走
公公同婆婆為左BB 都改用智能手機了
雖然係忙同累 但至少星期日我可以休息下 做下家務
同埋帶BB 去公園或商場行下 佢星期日訓覺次數都多D 架!!! 哈哈~
雖然每天都忙 但我仍然好感謝老公
因為我仍然可以同朋友仔Gathering 老公從來都唔會催我返屋企
每天晚上腰酸骨痛時老公會幫我按摩一陣等我舒服咁訓
以前佢機不離手 而家佢會幫忙做晒家務哄左BB 訓覺先玩ipad
所以我都無再囉嗦 咁大個人 你玩到凌晨一點訓 第二朝準時起身返工我都唔理了
仲要多謝姨姨 因為真係幫左我好多
有時公司唔能夠即時請假 BB 病了 姨姨幫我帶佢睇醫生
上星期試過紅雨 大雨到不得了 姨姨為了唔想BB 淋親雨又叫我擺BB 在佢家
明天又唔駛趕住返工 我就在姨姨家同BB 玩到訓覺先走
有時想同老公拍下拖食餐飯 姨姨一定會OK, 叫我地唔駛趕返黎慢慢食
尋日上網見到有個姨姨呻, 幫人地湊BB, 個媽媽走數, 唔出糧俾人玩失蹤
因為見到個姨姨好人唔惡 就一個月拖一個月 我覺得好過份!
大家都係打工 準時出糧係基本常識吧 點解有人可以咁無賴
自己個寶貝俾人湊 都可以放心唔出糧???
將心比心... 我點都會準時出糧俾人 就算姨姨次次都話唔急我都會照出
唔得閒俾CASH 佢都一定會銀行過數 無可能要人地貼$$ 湊B
姨姨個仔仔功課上有困難我都會教佢 因為有時姨姨知答案但唔識教
我以前幫人補習所以教小朋友有一手 大家都會互相幫忙
關係先會好!! 所以真係唔明點解呢個世界可以有人咁衰!!!!
P.S. 姨姨話BB 好似麵包超人喎, HAHA
12 則留言:
原來小洚係請EE湊劉BB架,咁你同你EE關係都幾好,互相關心對方小朋友 ^^回覆刪除
在職媽媽真係幾辛苦架,你啲同事真係好,我啲同事未婚或者結左婚冇小朋友,就唔會明白啦 :(回覆
我D 同事都有小朋友, 不過都好大個了, 十幾歲果D, 所以有時同佢地講都唔會明, 不過唔理啦... 我工作上做好本份就算喇!刪除
你已經好叻呀, 放工煮飯, 所以你老公見你累同你按摩, 大家照顧大家!回覆刪除回覆
我老公唔中意成日出街食, 咁我咪自家煮囉... 真係好攰呀~刪除
只要同老公齊心,無野係攪唔掂.回覆刪除回覆
係呀~ 我地自己辛苦D 囉~~刪除
有個好EE 真係好好啊,咁你又可以放心D 返工呢 ^^回覆刪除
哈哈....對呀,老人家好鐘意收BB的照片的,所以我成日拍,成日SEND,哈哈 ^^回覆
我已經成日影了, 不過我媽仲日日都問我有冇BB 相睇, HAHA!刪除
恭喜你搵到咁細心EE~~~你公司又幾好WO~~可以咁樣就在職媽媽的公司真係好少~~~回覆刪除回覆
都係一時時咋, 有時要出差就真係要出差, 大家互相遷就囉~~刪除
我覺得你好勁,放完工返屋企仲可以做咁多嘢,要畀個叻你哋兩公婆回覆刪除回覆
唉, 如果屋企大D, 真係想請個工人返黎唔駛自己咁辛苦啊...刪除


text:
02 Nov 2009 Mon Kathmandu Sunny Day
第二日一早搭的士去Swayambhunath Buddhist Temple,同的士司機講好去到中途放低我地,咁我地就唔洗由山腳行樓梯上去猴廟lu,車程當中經過當地居民住既地方,因時間早既關係,佢地既街市仲運作緊,比較少見,係另一個景象,有趣
之後上到猴廟原來咁岩維修緊,真正既冇眼睇,不過冇辦法,只有係周圍既地方行下,有好多人好熱鬧,有d人仲好似幫人祈緊福咁又有人幫佛像洗身,之前未見過,幾特別,睇左陣就行左去山邊睇view of Kathmandu Valley,但因空氣差既關係,朦查查咩都睇唔到,算啦又
順帶一提,d狗又係度訓覺,怪不知TT話佢地唔係訓覺就係打交啦,哈
後尾因有時間既關係,我地決定左行落山,一路行呀行,經過好多當地人來人往既地方,我幾中意依個感覺,之後行左一排卒之去到Durbar Square,人真係好多好多,但我地太肚餓既關係,所以就求其搵左一間野食,都係食番Daal Bhaat,其實我好想用手食,風味可能唔同d,但得我一個咁食又好似唔知點咁,最後都係用叉食算了
之後去左睇一間好舊既古廟Kumari Bahal,係佢地既女神細個時住既地方,全木制,好古舊
後尾行番出Freak Street,去搵搵好食既印度布丁,間野叫snowman cafe,都好出名下,一問d人就知係邊lu,好舊既鋪頭,仲有Bob Marley既海報及懶懶的音樂,感覺好舒服而優閒,佢既焦糖布好好食,最衰真係冇咩時間慢慢坐
之後再去左New Road買茶葉,但原本New Road已經變左深水土步咁,周街都係賣電腦或攝影器材,所以行左陣就番轉頭去番Durbar Square
之後由Durbar Square一路行番去Thamel,一路行都係當地既居民仲有路邊街市,食左個非常好食既街邊圈圈餅之後去埋一間非常之靚既Kaiser Cafe食左件3文治就番Hotel羅番d野去機場了
預早左2個鐘去機場都攪到差不多上機前半個鐘先去到侯機室,依個相信自己所遇見最細既國際機場,仲要用人手對名劃名,真係難以想像如果真係封左既混亂情況,好彩
最後,尼泊爾真係一個好地方,我相信會有機會再去,想行行9日既行程
Back to Part.01

Photo Link <<<<<<<<<